പ്രണയിച്ച് വിവാഹം കഴിച്ചു; ദമ്പതിമാർക്ക് നേരെ പട്ടാപ്പകൽ ഗുണ്ടാ ആക്രമണം | Asian Metro News | Asian Metro News\nപ്രണയിച്ച് വിവാഹം കഴിച്ചു; ദമ്പതിമാർക്ക് നേരെ പട്ടാപ്പകൽ ഗുണ്ടാ ആക്രമണം\nകോഴിക്കോട്: കൊയ്‌ലാണ്ടിയില് പ്രണയിച്ച് വിവാഹം കഴിച്ച ദമ്പതിമാർക്ക് നേരെ ഗുണ്ടാ ആക്രമണം. പട്ടാപ്പകല് കാര് തടഞ്ഞു നിര്‍ത്തിയാണ് ആക്രമണം. ഇന്നലെ വൈകിട്ടായിരുന്നു സംഭവം. മുഹമ്മദ് സ്വാലിഹ് എന്ന കൊയ്‌ലാണ്ടി സ്വദേശിയ്ക്ക് നേരെയാണ് ആക്രമണം ഉണ്ടായത്. എട്ടംഗ ഗുണ്ടാ സംഘം വടിവാള് ഉള്‍പ്പെടെയുള്ള ആയുധങ്ങളുമായെത്തിയായിരുന്നു ആക്രമണം നടത്തിയത്. വധുവിന്റെ ബന്ധുക്കളാണ് ആക്രമണത്തിന് നേതൃത്വം നല്‍കിയത്.\nബന്ധുക്കളുടെ കടുത്ത എതിര്‍പ്പിനെ മറികടന്നാണ് മുഹമ്മദ് സ്വാലിഹ് പ്രണയിച്ച പെണ്‍കുട്ടിയെ വിവാഹം ചെയ്തത്. ലോക്ക് ഡൗണ് സമയത്ത് ബന്ധുക്കളുടെ എതിര്‍പ്പിനെ വകവെയ്ക്കാതെ രജിസ്റ്റര് വിവാഹം നടത്തുകയായിരുന്നു. ഇതില് പ്രകോപിതരായാണ് വധുവിന്റെ അമ്മാവന്മാരായ കബീര്, മന്‍സൂര് എന്നിവര് ദമ്പതിമാർക്ക് നേരെ ആക്രമണം നടത്തിയത്. ആക്രമണത്തിന്റെ ദൃശ്യങ്ങള് വ്യാപകമായി സാമൂഹ്യ മാദ്ധ്യമങ്ങളില് പ്രചരിക്കുന്നുണ്ട്.\nവാഹനം തടഞ്ഞ് നിര്‍ത്തി വരനെ പിടിച്ചിറക്കി വെട്ടിപ്പരിക്കേല്‍പ്പിക്കുകയും വാഹനം അടിച്ചു തകര്‍ക്കുകയുമായിരുന്നു. നാട്ടുകാര് തടഞ്ഞതു കൊണ്ടാണ് യുവാവിന്റെ ജീവന് രക്ഷിക്കാന് കഴിഞ്ഞത്. സംഭവത്തില് കേസ് ര


‘സമാധാനപരമായ പ്രതിഷേധം അവരുടെ ഭരണഘടനാപരമായ അവകാശമാണ് ‘, ജലപീരങ്കി പ്രയോഗത്തെ എതിർത്ത് അരവിന്ദ് കെജ്‌രിവാൾ\n‘സമാധാനപരമായ പ്രതിഷേധം അവരുടെ ഭരണഘടനാപരമായ അവകാശമാണ് ‘, ജലപീരങ്കി പ്രയോഗത്തെ എതിർത്ത് അരവിന്ദ് കെജ്‌രിവാൾ\nകർഷകരോട് ഇത്തരം അനീതികൾ ന്യായമല്ല. സമാധാനപരമായ പ്രതിഷേധം അവരുടെ ഭരണഘടനാപരമായ അവകാശമാണ്,’ അദ്ദേഹം ട്വീറ്റ് ചെയ്തു.\n26 Nov 2020 12:24 AM GMT\nന്യൂ ഡൽഹി: കേന്ദ്ര സർക്കാരിന്റെ കാർഷിക നയങ്ങൾക്കെതിരെ പ്രതിഷേധിക്കുന്ന കർഷക സംഘത്തിന് നേരെയുള്ള പൊലീസിന്റെ ജലപീരങ്കി പ്രയോഗത്തിൽ എതിർപ്പുമായി ഡൽഹി മുഖ്യമന്ത്രി അരവിന്ദ് കെജ്‌രിവാൾ. ദില്ലിയുടെ അതിർത്തി പ്രദേശമായ അംബാലയിൽ വെച്ചാണ് പൊലീസ് ഇവർക്കെതിരെ ജലപീരങ്കികളും, കണ്ണീർ വാതക ഷെല്ലുകളും പ്രയോഗിച്ചത്.\n‘കേന്ദ്രത്തിന്റെ മൂന്ന് നിയമങ്ങൾക്കെതിരെയാണ് കർഷകർ പ്രതിഷേധിക്കുന്നത് . ഈ നിയമങ്ങൾ പിൻവലിക്കുന്നതിന് പകരം സമാധാനപരമായി പ്രതിഷേധിക്കുന്നവരെ തടയുകയാണ്, ജലപീരങ്കികൾ ഉപയോഗിക്കുകയാണ്. കർഷകരോട് ഇത്തരം അനീതികൾ ന്യായമല്ല. സമാധാനപരമായ പ്രതിഷേധം അവരുടെ ഭരണഘടനാപരമായ അവകാശമാണ്,’ അദ്ദേഹം ട്വീറ്റ് ചെയ്തു.\nആയിരകണക്കിന് വരുന്ന കർഷകരെ ദില്ലിയിലേക്ക് കടത്താതെ തടയുക എന്നതാണ് അധികൃതരുടെ ഭാഷ്യം. കാരണമായി ചൂണ്ടിക്കാണിക്കുന്നത് ഡൽഹിയിലെ പത്തു ഡിഗ്രിക്ക് താഴെയുള്ള അന്തരീക്ഷ ഊഷ്മാവും ഉയരുന്ന കൊവിഡ് നിരക്കുകളും ആണ്.\nകേന്ദ്ര സർക്കാരിന്റെ കർഷക നയങ്ങൾക്കെതിരെ വിവിധ സംസ്ഥാനങ്ങളായ ഉത്തർപ്രദേശ്, ഹരിയാന, ഉത്തരാഖണ്ഡ്, രാജസ്ഥാൻ, കേരളം, പഞ്ചാബ് എന്നിവിടങ്ങളിൽ നിന്നുള്ള കർഷകർ ഇന്നും നാളെയുമായി ദേശീയ തലസ്ഥാനത്തേക്ക് മാർച്ച് നടത്തുകയാണ്. ട്രാക്ടറുകളിലും കാൽനടയായും ആയിരകണക്കിന് കർഷകരാണ് ഈ സമരത്തിനായി ഒത്തുകൂടിയിട്ടുള്ളത്.


Kerala assembly election 2021: km shaji says he will not contest from azhikode constituency | അഴീക്കോട് മത്സരിക്കാനില്ലെന്ന് ഷാജി, പകരം കണ്ണൂരോ കാസര്‍കോടോ വേണം, ലീഗിനെ അറിയിച്ചു - Malayalam Oneindia\nkerala assembly election 2021 km shaji muslim league azhikode kannur കെഎം ഷാജി മുസ്ലീം ലീഗ് അഴീക്കോട് കണ്ണൂര് politics\nUpdated: Tue, Mar 2, 2021, 15:21 [IST]\nകണ്ണൂര്: താന് മണ്ഡലം മാറില്ലെന്ന വാദം മാറ്റി കെഎം ഷാജി. സിറ്റിംഗ് സീറ്റായ അഴീക്കോട് വീണ്ടും മത്സരിക്കാന് താല്‍ര്യമില്ലെന്ന് അദ്ദേഹം മുസ്ലീം ലീഗ് നേതൃത്വത്തെ അറിയിച്ചിരിക്കുകയാണ്. നേരത്തെ മണ്ഡലത്തില് സജീവമായി അദ്ദേഹം പ്രവര്‍ത്തനവും ആരംഭിച്ചിരുന്നു. എന്നാല് മത്സരിക്കാന് താല്‍പര്യമില്ലെന്ന അദ്ദേഹത്തിന്റെ വാദം ലീഗ് നേതൃത്വത്തെ ശരിക്കും ഞെട്ടിച്ചിരിക്കുകയാണ്. ഷാജിക്കെതിരെ ഉയര്‍ന്ന വിജിലന്‍സ് ആരോപണം അടക്കം രാഷ്ട്രീയമായി ഉപയോഗിക്കാനുള്ള തയ്യാറെടുപ്പിലായിരുന്നു ലീഗ്. ഇനി അദ്ദേഹത്തിനെതിരെ ഉയര്‍ന്ന ആരോപണങ്ങള് എങ്ങനെ പ്രതിരോധിക്കുമെന്ന കാര്യത്തില് ലീഗിന് വ്യക്തതയില്ല.\nഅഴീക്കോടിന് പകരം മത്സരിക്കാന് സീറ്റും ഷാജി ആവശ്യപ്പെട്ടിട്ടുണ്ട്. കാസര്‍കോട് സീറ്റില് മത്സരിക്കാനാണ് താല്‍പര്യമെന്ന് ഷാജി പറഞ്ഞിട്ടുണ്ട്. ഇക്കാര്യം നേതാക്കളോട് വ്യക്തമാക്കിയിട്ടുണ്ട്. അതേസമയം അഴീക്കോട് സീറ്റ് കണ്ണൂര് സീറ്റുമായി വെച്ച് മാറാനാണ് ഷാജി ലീഗ് നേതൃത്വത്തോട് നിര്‍ദേശിച്ചിരിക്കുന്നത്. കണ്ണൂര് സീറ്റ് കോണ്‍ഗ്രസിന്റെ കൈയ്യിലാണ്. ഇത് വെച്ച് മാറുക ദുഷ്‌കരമായിരിക്കും. ഇവിടെ മുല്ലപ്പള്ളി രാമചന്ദ്രനെ വരെ മത്സരിപ്പിക്കാനാണ് കോണ്‍ഗ്രസ് തീരുമാനിച്ചിരിക്കുന്നത്. ഇന്ന് സതീശന് പാച്ചേനി കണ്ണൂരില് മത്സരിക്കാന് താല്‍പര്യവും അറിയിച്ചിട്ടുണ്ട്. ഈ സാഹചര്യത്തില് കണ്ണൂര് എന്തായാലും കിട്ടില്ല.\nകണ്ണൂര് സീറ്റില് രാമചന്ദ്രന് കടന്നപ്പള്ളി കടുത്ത എതിരാളിയാവില്ലെന്നാണ് ഷാജിയുടെ പ്രതീക്ഷ. അതേസമയം കാസര്‍കോട് മണ്ഡലത്തില് പുറത്ത് നിന്നൊരാളെ മത്സരിപ്പിക്കാന് കൊണ്ടുവരരുതെന്ന് ജില്ലാ നേതൃത്വവും അറിയിച്ചിട്ടുണ്ട്. കാസര്‍കോടോ കണ്ണൂരോ അല്ലാതെ മറ്റൊരു സീറ്റില് താന് മത്സരിക്കാന് താല്‍പര്യപ്പെടുന്നില്ലെന്നും, രണ്ട് സീറ്റുകളില് ഏതെങ്കിലുമൊന്ന് കിട്ടിയില്ലെങ്കില് ഇക്കുറി തിരഞ്ഞെടുപ്പില് മത്സരിക്കാനില്ലെന്നുമാണ് ഷാജിയുടെ തീരുമാനം. ഇതോടെ അദ്ദേഹം മത്സരിക്കാതിരിക്കാന് സാധ്യത വര്‍ധിച്ചിരിക്കുകയാണ്. കാസര്‍കോട് ലീഗ് സ്ഥാനാര്‍ത്ഥികളെ ഏകദേശം തീരുമാനിച്ചതാണ്. അവിടെ ഷാജിക്ക് സാധ്യത കുറവാണ്.\nനേരത്തെ അഴീക്കോട്ട് ഷാജി മത്സരിക്കാന് വരുമ്പോള് പുറത്തുനിന്നുള്ള സ്ഥാനാര്‍ത്ഥി തന്നെയായിരുന്നു. വയനാട്ടില് നിന്നാണ് അദ്ദേഹം കണ്ണൂരില് മത്സരിക്കാനെത്തിയത്. വിജിലന്‍സ് കേസില് അന്വേഷണം നേരിടുന്ന ഷാജിക്കെതിരെ എന്‍ഫോഴ്‌സ്‌മെന്റും അനധികൃത സ്വത്ത് സമ്പാദനത്തിന് കേസ് എടുത്തിരുന്നു. ഷാജി രണ്ട് തവണ ഈ മണ്ഡലത്തില് നിന്ന് വിജയിച്ചിരുന്നു. കടുത്ത പോരാട്ടത്തിലായിരുന്നു ജയം. കഴിഞ്ഞ തവണ സിപിഎം രംഗത്തിറക്കിയ എംവി നികേഷ് കുമാര് ഇത്തവണയും മണ്ഡലത്തില് മത്സരിക്കാനുള്ള സാധ്യതയുണ്ട്. കാസര്‍കോട്ട് എന്‍എ നെല്ലിക്കുന്നാണ് ലീഗിനായി മത്സരിക്കാന് ഒരുങ്ങുന്നത്. തിരിച്ചടിയുണ്ടാവുമെന്ന് ഭയന്നാണ് ഷാജി മത്സര രംഗത്ത് നിന്ന് മാറുന്നതെന്നാണ് സൂചന.\nkerala assembly election 2021: km shaji says he will not contest from azhikode constituency


indyan laylaak | അനേകം രോഗങ്ങൾക്ക് ഇന്ത്യന് ലൈലാക് എന്ന ഒറ്റമൂലി - Malayalivartha.com Widgets Magazine\nവയനാട്ടിൽ കിൻഫ്രാ പാർക്കിൽ വൻ തീ പിടുത്തം; രാത്രി 8.45ഓടെയാണ് തീപിടുത്തമുണ്ടായത്; കിൻഫ്ര വ്യവസായ പാർക്കിലെ ‘വെർഗോ എക്‌സ്‌പോർട്‌സ്’ എന്ന സ്‌പോഞ്ച് നിർമാണ യൂണിറ്റിലാണ് തീപിടുത്തമുണ്ടായത്; ഷോർട്ട് സർക്യൂട്ടാണ് തീപിടുത്തത്തിന് കാരണമെന്നാണ് സൂചന\nനൈജറില് സൈനിക ക്യാമ്പിനു നേരെ ഭീകരാക്രമണത്തില് 60 പേര് കൊല്ലപ്പെട്ടു\nഅനേകം രോഗങ്ങൾക്ക് ഇന്ത്യന് ലൈലാക് എന്ന ഒറ്റമൂലി\n11 JUNE 2019 03:04 PM IST\nആരോഗ്യമുള്ള നാഡികളുടെ പ്രവര്‍ത്തനം അനുകരിക്കുന്ന കൃത്രിമ നാഡികളെ നിർമ്മിച്ച് ശാസ്ത്രജ്ഞര്; നിർമ്മിച്ചെടുത്തത് വിരൽത്തുമ്പിൽ വയ്ക്കാവുന്ന ചെറിയ കൃത്രിമ നാഡികൾ: ഹൃദയസംബന്ധമായ രോഗങ്ങളിലും പക്ഷാഘാതം, അല്‍ഷിമേഴ്‌സ് പോലുള്ള രോഗങ്ങളിലും ഇത്തരം നാഡികളെ ഉപയോഗിക്കാനാകുമെന്ന് പ്രതീക്ഷ\nകുളിക്കുമ്പോൾ ചെവിക്കകത്ത് വെള്ളം പോകാറുണ്ടോ ? തല കുലുക്കി വെള്ളം കളയുകയാണോ പതിവ്; അങ്ങനെ ചെയ്യുന്നത് അപകടം; പഠനങ്ങൾ പറയുന്നത് ഇങ്ങനെ\nസോറിയാസിസ്, എക്സിമ പോലെയുള്ള പകരാത്ത ഓട്ടോഇമ്യൂണ് ചര്‍മ്മരോഗങ്ങളിലും വേപ്പ് കലര്‍ത്തിയ വെള്ളം അത്ഭുതങ്ങള് പ്രവര്‍ത്തിക്കുന്നു. അതേസമയം വേപ്പിന് വെള്ളത്തില് കുളിക്കുന്നത് ശരീര ദുര്‍ഗന്ധം അകറ്റുവാന് നിങ്ങളെ സഹായിക്കുന്നു അതിന്റെ ആന്റിബാക്ടീരിയല് സവിശേഷതകള്‍ക്കാണ് നമ്മൾ നന്ദി പറയേണ്ടത്. മുഖക്കുരുവിനാല് ഉണ്ടാകുന്ന അടയാളങ്ങള് ഒഴിവാക്കുവാനും ഇത് മികച്ചതാണ്. കുളി അവസാനിക്കുമ്പോൾ മുഖത്ത് വേപ്പിന് വെള്ളം തളിക്കുക - ഇത് ചര്‍മ്മത്തിന്റെ കാന്തി വര്‍ദ്ധിപ്പിക്കുകയും പിഗ്മെന്റേഷനിലും ബ്ലാക്ക് ഹെഡ്സിലും നിന്ന് സംരക്ഷിക്കുന്നതും മറ്റൊരു പ്രേത്യേകതയാണ്.\nവയനാട്ടിൽ കിൻഫ്രാ പാർക്കിൽ വൻ തീ പിടുത്തം; രാത്രി 8.45ഓടെയാണ് തീപിടുത്തമുണ്ടായത്; കിൻഫ്ര വ്യവസായ പാർക്കിലെ ‘വെർഗോ എക്‌സ്‌പോർട്‌സ്’ എന്ന സ്‌പോഞ്ച് നിർമാണ യൂണിറ്റിലാണ് തീപിടുത്തമുണ്ടായത്; ഷോർട്ട് സർക്യൂ (4 minutes ago)\nനൈജറില് സൈനിക ക്യാമ്പിനു നേരെ ഭീകരാക്രമണത്തില് 60 പേര് കൊല്ലപ്പെട്ടു (7 minutes ago)\nപൗരത്വഭേദഗതി ബില്ലിനെതിരേയുള്ള പ്രക്ഷോഭത്തില് വടക്കുകിഴക്കന് സംസ്ഥാനങ്ങള് കലാപഭൂമിയായി... സുരക്ഷാസേനയുമായി തെരുവിലിറങ്ങിയ ജനക്കൂട്ടം ഏറ്റുമുട്ടി, അസമില് പട്ടാളം മുന്‍കരുതലായി നിലയുറപ്പിച്ചു (19 minutes ago)\nരോഹിത് ശര്‍മ്മയും കെഎല് രാഹുലും കത്തിക്കയറിയപ്പോള് ഇന്ത്യയ്ക്ക് കൂറ്റന് സ്‌കോര്; 20 ഓവറില് ഇന്ത്യ3വിക്കറ്റ് നഷ്ടത്തില് 240 റണ്‍സ് നേടി (10 hours ago)\nഅയോധ്യ കേസിലെ പുന:പരിശോധനാ ഹര്‍ജികള് സുപ്രീം കോടതി നാളെ പരിഗണിക്കും (11 hours ago)\nവാഹന യാത്രികരെ മുള്‍മുനയില് നിര്‍ത്തി കടുവകള്.... (12 hours ago)\nവാഹനത്തിന്റെ ബ്രേക്ക് തകരാർ പരിഹരിക്കുന്നതിന് ഇടയിൽ കയ്യിൽ ഗ്രീസ് പുരണ്ടു; വീട്ടിലെത്തി മണ്ണെണ്ണ ഉപയോഗിച്ചു കഴുകി കളയാൻ ശ്രമിക്കുന്നതിനിടെ ഭർത്താവിന്റെ വസ്ത്രത്തിൽ തീ പടർന്നു; രക്ഷിക്കാനെത്തിയ ഭാര്യയു (14 hours ago)\nദേശീയ പൗരത്വ നിയമഭേദഗതി ബിൽ 2019 രാജ്യത്തിൽ ചർച്ചയാകുമ്പോൾ ; വിഷയം ഏറ്റെടുത്ത് ട്രോളന്മാരും (14 hours ago)\nലീക്കായ ഗ്യാസ് സിലിണ്ടറിൽ നിന്ന് തീപടരാതെ ഒരുകുടുംബത്തിലെ അഞ്ച് പേരുടെ ജീവന് രക്ഷിച്ച അഞ്ചാം ക്ലാസുകാരനെ മുഖ്യമന്ത്രി ആദരിച്ചു (14 hours ago)


ചെന്നൈ: മുനമ്പം മനുഷ്യകടത്ത് കേസില് പ്രധാന പ്രതിയടക്കം ആറ് പേരെ പൊലീസ് പിടികൂടി. മുഖ്യപ്രതി സെല്‍വനടക്കമുളളവരാണ് പൊലീസ് കസ്റ്റഡിയിലുളളത്. ചെന്നൈയ്ക്ക് അടുത്ത് തിരുവളളൂരില് നിന്നാണ് പ്രതികളെല്ലാം പിടിയിലായത്. തമിഴ്‌നാട് ക്യൂ ബ്രാഞ്ചിന്റെ സഹായത്തോടെയാണ് പ്രതികളെ പിടികൂടിയത്.\nഓസ്‌ട്രേലിയയ്ക്ക് പോയ ബോട്ടില് തന്റെ നാല് മക്കള് ഉള്ളതായി സെല്‍വന് പൊലീസിന് മൊഴി കൊടുത്തതായാണ് വിവരം. നൂറിലേറെ പേര് സംഘത്തിലുണ്ടായിരുന്നുവെന്നും അഞ്ച് മാസത്തെ ആസൂത്രണത്തിനൊടുവിലാണ് മനുഷ്യകടത്ത് നടത്തിയതെന്നുമാണ് സെല്‍വന് പറയുന്നത്. ആളുകളെ കടത്തേണ്ട ബോട്ട് കണ്ടെത്തിയതും ആളുകളെ സംഘടിപ്പിച്ചതും തന്റെ നേതൃത്വത്തിലാണെന്നും സെല്‍വന് പറയുന്നു. പ്രതികളുടെ അറസ്റ്റ് ഉടനെ രേഖപ്പെടുത്തും.\nഅതിനിടെ മുനമ്പത്ത് മനുഷ്യക്കടത്തെന്ന് പ്രഥമദൃഷ്ട്യാ വ്യക്തമെന്ന് ഹൈക്കോടതി വ്യക്തമാക്കി. ദേശീയ ഏജന്‍സികള് അന്വേഷിക്കേണ്ട വിഷയമെന്നും കോടതി പറഞ്ഞു. വിദേശത്തേക്ക് കടന്നവരില് നിന്ന് പണം പറ്റിയിട്ടുണ്ട്. മുനമ്പത്ത് നിന്ന് പോയവരെ എങ്ങോട്ട് കൊണ്ടുപോയെന്ന് വ്യക്തമല്ല. ബന്ധുക്കളെ ബന്ധപ്പെടാന് അനുവദിക്കാത്തതിലും ദുരൂഹതയുണ്ട്. രണ്ട് പ്രതികളുടെ ജാമ്യാപേക്ഷ പരിഗണിക്കുന്നതിനിടെയാണ് കോടതിയുടെ പരാമര്‍ശങ്ങള്.


വൈദ്യുതി വകുപ്പിന് കീഴിലുള്ള ഡാമുകളുടെ പരിശോധന\nശ്രീ. കെ.കെ. രാമചന്ദ്രൻ : താഴെ കാണുന്ന ചോദ്യങ്ങൾക്കു വൈദ്യുതി വകുപ്പ് മന്ത്രി സദയം മറുപടി പറയാമോ?\nസംസ്ഥാനത്ത് വൈദ്യുതി വകുപ്പിന് കീഴിലുള്ള ഡാമുകളുടെ സുരക്ഷയെ സംബന്ധിച്ച് ഏറ്റവും ഒടുവില് നടത്തിയ പരിശോധനയുടെ വിശദാംശം ലഭ്യമാക്കുമോ;\nപ്രസ്തുത ഡാമുകളുടെ നിലവിലെ സംഭരണ ശേഷി പുനര്‍നിശ്ചയിച്ചിട്ടുണ്ടോ; എങ്കില് വെളിപ്പെടുത്താമോ;\nവൈദ്യുതി വകുപ്പിന് കീഴിലുള്ള ഡാമുകളുടെ സുരക്ഷ ഉറപ്പാക്കുന്നതിന് ഇപ്പോള് നടത്തിവരുന്ന പരിശോധനകള് എന്തെല്ലാമെന്ന് അറിയിക്കാമോ; ഇതിനായി ഡാം സേഫ്റ്റി അതോറിറ്റി നടത്തുന്ന പ്രവര്‍ത്തനങ്ങള് വിശദമാക്കാമോ;\nപ്രസ്തുത ഡാമുകളോടനുബന്ധിച്ച് ടൂറിസം പ്രോജക്ടുകള് നടപ്പാക്കുന്നത് എവിടെയെല്ലാമാണെന്ന് വെളിപ്പെടുത്തുമോ; പ്രസ്തുത പ്രോജക്ടുകള് കൂടുതല് കേന്ദ്രങ്ങളിലേയ്ക്ക് വ്യാപിപ്പിക്കുന്നതിന് നടപടി സ്വീകരിക്കുമോ; വ്യക്തമാക്കുമോ?\nവ്യവസായ സംരംഭങ്ങള്‍ക്ക് പാട്ടഭൂമി\nസംസ്ഥാനത്ത് വ്യവസായ സംരംഭകര്‍ക്ക് പാട്ടഭൂമി അനുവദിക്കുന്നതിന് നിലവിലുള്ള വ്യവസ്ഥകള് എന്തെല്ലാമാണെന്ന് അറിയിക്കാമോ;\nപ്രസ്തുത വ്യവസ്ഥകള്‍ക്ക് മാറ്റം വരുത്തുവാന് ഉദ്ദേശിക്കുന്നുണ്ടോ; ഇതുമായി ബന്ധപ്പെട്ട കരട് നിര്‍ദ്ദേശം എന്താണെന്ന് അറിയിക്കാമോ;\nകരട് വ്യവസ്ഥ പ്രകാരമുള്ള നിര്‍ദ്ദേശങ്ങള് വ്യവസായ വികസനത്തെ പ്രതികൂലമായി ബാധിക്കുമെന്ന ആക്ഷേപം വിലയിരുത്തിയിട്ടുണ്ടോ;\nഎങ്കില് ആയത് പരിഹരിക്കാന് എന്തെല്ലാം നടപടികളാണ് സ്വീകരിക്കാന് ഉദ്ദേശിക്കുന്നതെന്ന് വ്യക്തമാക്കാമോ?\nവിറ്റഴിക്കുന്ന കേന്ദ്ര പൊതുമേഖലാ സ്ഥാപനങ്ങളുടെ ഏറ്റെടുക്കല്\nകാസര്‍ഗോഡ് ഭെല്-എമെല് സംസ്ഥാന സര്‍ക്കാര് ഏറ്റെടുക്കുന്നതിനുള്ള നടപടി പൂര്‍ത്തിയായോ; സമാന രീതിയില് ഏതെല്ലാം കേന്ദ്ര പൊതുമേഖലാ സ്ഥാപനങ്ങളെയാണ് സംസ്ഥാനം ഏറ്റെടുക്കുകയോ ഏറ്റെടുക്കാന് ശ്രമം നടത്തുകയോ ചെയ്യുന്നതെന്ന് അറിയിക്കാമോ;\nകൊച്ചിന് റിഫൈനറി ഉള്‍പ്പെടെ രാജ്യത്തെ ഏറ്റവും വലിയ എണ്ണ കമ്പനിയായ മഹാരത്ന പദവിയിലുള്ള ബി.പി.സി.എല്. വില്‍ക്കാനുള്ള കേന്ദ്ര സര്‍ക്കാരിന്റെ ശ്രമം പെട്രോ കെമിക്കല് പാര്‍ക്ക് ഉള്‍പ്പെടെയുള്ള സംസ്ഥാനത്തെ വ്യവസായങ്ങളെയും പാചകവാതക ഉപഭോക്താക്കളെയും പ്രതികൂലമായി ബാധിക്കുമെന്നതിനാല് പ്രസ്തുത നീക്കത്തില് നിന്നും പിന്മാറാന് കേന്ദ്ര സര്‍ക്കാരിനോട് വീണ്ടും ആവശ്യപ്പെടുന്ന കാര്യം പരിഗണിക്കുമോ;\nസംസ്ഥാനത്തെ പൊതുമേഖലാ സ്ഥാപനങ്ങളുടെ ശാക്തീകരണത്തിനായി സ്വീകരിച്ചുവരുന്ന നടപടികള് അറിയിക്കാമോ?\nസംസ്ഥാനത്ത് പുതുതായി വ്യവസായ ഇടനാഴികള് ആരംഭിക്കുന്നതിന് ഉദ്ദേശിക്കുന്നുണ്ടോ; വിശദാംശങ്ങള് ലഭ്യമാക്കുമോ;\nഎങ്കില് പ്രസ്തുത ഇടനാഴിയില് ഏതൊക്കെ വ്യവസായങ്ങളെ ഉള്‍പ്പെടുത്താനാണ് ലക്ഷ്യമിടുന്നത്; ഇതിലൂടെ സംസ്ഥാനത്ത് തൊഴില് ലഭ്യതയുടെ വര്‍ദ്ധന ഉറപ്പുവരുത്താന് സാധിക്കുമോ; വ്യക്തമാക്കുമോ;\nഎല്ലാ നിയോജകമണ്ഡലത്തിലും മിനി വ്യവസായ പാര്‍ക്കുകള് സ്ഥാപിക്കാന് നടപടി സ്വീകരിക്കുമോ;\nസംസ്ഥാനത്ത് സ്ഥാപിക്കുന്ന വ്യവസായ പാര്‍ക്കുകളില് എന്തൊക്കെ സൗകര്യങ്ങളാണ് ലഭ്യമാക്കാന് ഉദ്ദേശിക്കുന്നത്; പ്രസ്തുത പാര്‍ക്കുകള് മുഴുവനും സര്‍ക്കാര് മേഖലയില് തന്നെ നിലനിര്‍ത്താനാണോ ഉദ്ദേശിക്കുന്നത്; സ്വകാര്യ വ്യവസായ പാര്‍ക്കുകള്‍ക്ക് പ്രോത്സാഹനം നല്‍കുന്നതിന് ഉദ്ദേശിക്കുന്നുണ്ടോ എന്ന് വ്യക്തമാക്കുമോ;\nപ്രസ്തുത പാര്‍ക്കുകളില് പരമ്പരാഗത വ്യവസായങ്ങള്‍ക്കൊപ്പം ഡിജിറ്റല് മേഖലയിലെ വ്യവസായങ്ങളും ഉള്‍പ്പെടുത്താന് നടപടി സ്വീകരിക്കാമോ?\nശ്രീ. കെ. പി. എ. മജീദ് : താഴെ കാണുന്ന ചോദ്യങ്ങൾക്കു നിയമം, വ്യവസായം, കയർ വകുപ്പ് മന്ത്രി സദയം മറുപടി പറയാമോ?\nസംസ്ഥാനത്ത് നിര്‍മ്മാണ മേഖലയ്ക്കാവശ്യമായ സിമന്റിന്റെ എത്ര ശതമാനമാണ് പൊതുമേഖലയില് ഉല്പാദിപ്പിക്കുന്നതെന്ന് വ്യക്തമാക്കാമോ;\nകോവിഡും ലോക്ഡൗണും മൂലം പ്രതിസന്ധിയിലായിരുന്ന നിര്‍മ്മാണ മേഖലയെ സിമന്റ് വിലവര്‍ദ്ധന വീണ്ടും പ്രതിസന്ധിയിലാക്കുമെന്ന ആശങ്ക ശ്രദ്ധയില്‍പ്പെട്ടിട്ടുണ്ടോ;\nനിര്‍മ്മാണ മേഖലയ്ക്കാവശ്യമായ സിമന്റ് പരമാവധി സംസ്ഥാനത്ത് തന്നെ ഉല്പാദിപ്പിച്ച് വിതരണം ചെയ്യുന്നതിനായുള്ള പദ്ധതി ആലോചിക്കുന്നുണ്ടോ; എങ്കില് വിശദമാക്കുമോ?\nകൈത്തറിമേഖലയിലെ പ്രതിസന്ധി പരിഹരിക്കുന്നതിന് നടപടി\nസംസ്ഥാനത്ത് കൈത്തറി മേഖല അഭിമുഖീകരിക്കുന്ന പ്രശ്നങ്ങള് സംബന്ധിച്ച് പഠനങ്ങള് നടത്തിയിട്ടുണ്ടോ; എങ്കില് എന്തൊക്കെയാണ് പ്രധാന കണ്ടെത്തലുകള് എന്ന് വിശദമാക്കുമോ; ഈ മേഖലയെ കോവിഡ് എങ്ങിനെ ബാധിച്ചുവെന്ന് പഠന വിധേയമാക്കിയിട്ടുണ്ടോ; വിശദമാക്കാമോ;\nവ്യാജ കൈത്തറി വസ്ത്രങ്ങളുടെ കടന്നുകയറ്റം പ്രസ്തുത മേഖലയെ പ്രതിസന്ധിയിലാക്കുന്നതായി ശ്രദ്ധയില്‍പ്പെട്ടിട്ടുണ്ടോ;\nമറ്റ് സംസ്ഥാനത്ത് നിന്നും യന്ത്രത്തറികളില് നിര്‍മ്മിച്ചതും ഗുണനിലവാരം കുറഞ്ഞതുമായ ഉല്പന്നങ്ങള് കൈത്തറിയാണെന്ന പേരില് വില്‍പ്പന നടത്തുന്നത് കണ്ടെത്തുന്നതിനും തടയുന്നതിനും എന്തെല്ലാം നടപടികള് സ്വീകരിച്ചിട്ടുണ്ട് എന്ന് വ്യക്തമാക്കുമോ;\nയഥാര്‍ത്ഥ കൈത്തറി വസ്ത്രങ്ങള് തിരിച്ചറിയുന്നതിന് കേന്ദ്ര സര്‍ക്കാര് ആവിഷ്കരിച്ച ഹാന്‍ഡ്‍ലൂം മാര്‍ക്കിന്റെ മാതൃകയില് ഒരു തിരിച്ചറിയല് അടയാളം കെെത്തറി വസ്ത്രങ്ങള്‍ക്ക് നിര്‍ബന്ധമാക്കിയിട്ടുണ്ടോ; വിശദമാക്കാമോ?\nകല്‍ക്കരി ക്ഷാമം മൂലമുള്ള വൈദ്യുതി പ്രതിസന്ധി\nശ്രീ. ലിന്റോ ജോസഫ് : താഴെ കാണുന്ന ചോദ്യങ്ങൾക്കു വൈദ്യുതി വകുപ്പ് മന്ത്രി സദയം മറുപടി പറയാമോ?\nരാജ്യത്ത് രൂക്ഷമായിക്കൊണ്ടിരിക്കുന്ന കല്‍ക്കരി ക്ഷാമം സംസ്ഥാനത്തെ വൈദ്യുതി വിതരണ രംഗത്ത് ഏല്‍പ്പിക്കുന്ന ആഘാതങ്ങള് വിലയിരുത്തിയിട്ടുണ്ടോ; വിശദമാക്കാമോ;\nനിലവിലെ പ്രതിസന്ധി പരിഹരിക്കപ്പെടുന്നതുവരെ വൈദ്യുതി ഉപഭോഗത്തില് പൊതുജനങ്ങള് പാലിക്കേണ്ട നിയന്ത്രണങ്ങള് സംബന്ധിച്ച് നിര്‍ദ്ദേശങ്ങള് പുറപ്പെടുവിച്ചിട്ടുണ്ടോ; വിശദമാക്കുമോ;\nപ്രസ്തുത പ്രതിസന്ധി നേരിടുന്നതിനായി സ്വീകരിക്കുന്ന നടപടികളും ഭാവിയില് ഇത്തരം പ്രതിസന്ധികളെ ഫലപ്രദമായി നേരിടുന്നതിന് സ്വീകരിക്കുവാന് ഉദ്ദേശിക്കുന്ന മുന്‍കരുതലുകളും വിശദമാക്കുമോ?\nസഹകരണ സ്ഥാപനങ്ങളുടെ സംരക്ഷണം\nസഹകരണ സ്ഥാപനങ്ങളെ സംരക്ഷിക്കുന്നതിലും ജനോപകാരപ്രദമാക്കുന്നതിലും ഈ സര്‍ക്കാരിന്റെ നിലപാടുകള് എന്തെല്ലാമെന്ന് വ്യക്തമാക്കുമോ;\nസഹകരണ ബാങ്കുകളുമായി ബന്ധപ്പെട്ട അഴിമതി ആരോപണങ്ങൾ സഹകരണ മേഖലയുടെ വിശ്വാസ്യതയ്ക്ക് കളങ്കം വരുത്തിയിട്ടുണ്ടോയെന്ന് പരിശോധിച്ചിട്ടുണ്ടോ;\nപുറത്തുവരുന്ന അഴിമതി ആരോപണങ്ങള് സഹകരണ സ്ഥാപനങ്ങള് മുഖേന നടപ്പിലാക്കിയിരുന്ന പദ്ധതികള്‍ക്ക് പ്രതിസന്ധി സൃഷ്ടിച്ചതായി കരുതുന്നുണ്ടോ; വിശദമാക്കാമോ?\nസഹകരണ മേഖലയുടെ ശാക്തീകരണം\nശ്രീ. തോട്ടത്തില് രവീന്ദ്രന് : താഴെ കാണുന്ന ചോദ്യങ്ങൾക്കു സഹകരണ- രജിസ്ട്രേഷൻ വകുപ്പ് മന്ത്രി സദയം മറുപടി പറയാമോ?\nസംസ്ഥാനത്ത് സഹകരണ മേഖലയിലെ ക്രമക്കേടുകൾ തടയുന്നതിനും സഹകരണ മേഖലയെ കൂടുതൽ ശാക്തീകരിക്കുന്നതിനും കഴിഞ്ഞ സർക്കാരും ഈ സർക്കാരും സ്വീകരിച്ച നടപടികൾ വിശദമാക്കാമോ;\nക്രമക്കേട് നടന്ന സ്ഥാപനങ്ങളിലെ സഹകാരികള്‍ക്ക് അവരുടെ നിക്ഷേപങ്ങൾ സംരക്ഷിക്കുന്നതിനും നഷ്ടപ്പെട്ടവർക്ക് നഷ്ടപരിഹാരം ലഭിക്കുന്നതിനും നിലവിലുള്ള സംവിധാനമെന്താണെന്ന് വ്യക്തമാക്കാമോ?\nകേന്ദ്ര വൈദ്യുതി വിഹിതം അധികമായി ലഭ്യമാക്കാന് നടപടി\nശ്രീ. രാമചന്ദ്രൻ കടന്നപ്പള്ളി : താഴെ കാണുന്ന ചോദ്യങ്ങൾക്കു വൈദ്യുതി വകുപ്പ് മന്ത്രി സദയം മറുപടി പറയാമോ?\nസംസ്ഥാനത്ത് കേന്ദ്ര വൈദ്യുതി വിഹിതം അധികമായി ലഭിക്കുന്നതിന് സ്വീകരിച്ചു വരുന്ന നടപടികള് വ്യക്തമാക്കാമോ ;\nകൂടംകുളം ഉള്‍പ്പെടെ കേന്ദ്ര പൂളില് നിന്നും സംസ്ഥാനത്തിന് അര്‍ഹമായ വിഹിതം യഥാസമയം ലഭിക്കുന്നുവെന്ന് ഉറപ്പുവരുത്താന് എന്തെല്ലാം നടപടികളാണ് സ്വീകരിച്ചുവരുന്നതെന്ന് വ്യക്തമാക്കുമോ?\nകയര് വ്യവസായത്തിന്റെ വിപുലീകരണം\nസംസ്ഥാനത്ത് കയര് വ്യവസായം വിപുലീകരിക്കുന്നതിനായി പരമ്പരാഗത തൊഴില് മേഖലയെ സംരക്ഷിച്ചുകൊണ്ടുള്ള ആധുനികീകരണം എന്ന വികസന തന്ത്രം ആവിഷ്കരിച്ചിട്ടുണ്ടോ; എങ്കില് ഇതിന്റെ ഭാഗമായി എന്തെല്ലാം നടപടികള് കൈക്കൊണ്ടിട്ടുണ്ടെന്ന് വിശദമാക്കാമോ;\nകയര് പിത്തിന്റെ വിപണി വിപുലീകരിക്കുന്നതിനായി സ്വീകരിച്ച നടപടികള് എന്തെല്ലാമെന്ന് വ്യക്തമാക്കുമോ;7229;\nക്രയവില സ്ഥിരതാ പദ്ധതി പരമ്പരാഗത കയര് വ്യവസായ മേഖലയ്ക്ക് ഏതെല്ലാം വിധത്തില് പ്രയോജനപ്പെടുന്നു എന്ന് വിശദമാക്കാമോ?\nകിഫ്ബിയുടെ പ്രവർത്തനങ്ങള് വിപുലീകരിക്കല്\nസംസ്ഥാനത്ത് കിഫ്ബിയുടെ പ്രവർത്തനങ്ങൾ വിപുലീകരിക്കുന്നതിന്റെ ഭാഗമായി സ്വന്തമായി കൺസൾട്ടൻസി സർവീസ് ആരംഭിക്കാൻ ഉദ്ദേശിക്കുന്നുണ്ടോ; വിശദമാക്കാമോ;\nസംസ്ഥാനത്തിനകത്ത് കിഫ്ബിയുടേതല്ലാത്ത പദ്ധതികൾക്കും സംസ്ഥാനത്തിന് പുറത്ത് എല്ലാ അടിസ്ഥാന സൗകര്യവികസന പദ്ധതികള്‍ക്കും വിദഗ്ദ്ധോപദേശം, പ്രൊഫഷണൽ പരിശീലനം എന്നീ സേവനങ്ങള് നല്‍കാന് കിഫ്ബി ഉദ്ദേശിക്കുന്നുണ്ടോ; വിശദമാക്കാമോ;\nവൈദ്യുതി വിതരണ, പ്രസരണ രംഗത്ത് കിഫ്ബി ഏറ്റെടുത്ത പദ്ധതികൾക്കായി നവരത്ന പൊതുമേഖലാ സ്ഥാപനമായ റൂറൽ ഇലക്ട്രിഫിക്കേഷൻ കോർപ്പറേഷൻ ലിമിറ്റഡ് വായ്പ നൽകുവാൻ ധാരണയായിട്ടുണ്ടോ; വിശദമാക്കാമോ;\nറൂറൽ ഇലക്ട്രിഫിക്കേഷൻ കോർപ്പറേഷൻ ലിമിറ്റഡ് നൽകുന്ന വായ്പയുടെ പലിശനിരക്ക്, തിരിച്ചടവ് കാലയളവ് എന്നിവയിൽ തീരുമാനമായിട്ടുണ്ടോ; വിശദമാക്കാമോ;\nകിഫ്ബിയുടെ പ്രവർത്തനങ്ങളിലൂടെ ആഭ്യന്തര വരുമാനം വർദ്ധിപ്പിച്ച് സാമ്പത്തിക രംഗം സജീവമാക്കാൻ പര്യാപ്തമായ നടപടികൾ പരിഗണനയിലുണ്ടോ; വിശദമാക്കാമോ?\nമണ്ണ് നീക്കം ചെയ്യുന്നതിനുള്ള അനുമതി\nശ്രീ. പി. ജെ. ജോസഫ് : താഴെ കാണുന്ന ചോദ്യങ്ങൾക്കു നിയമം, വ്യവസായം, കയർ വകുപ്പ് മന്ത്രി സദയം മറുപടി പറയാമോ?\nവീട് വെയ്ക്കുന്നതിനും മറ്റ് സംരംഭങ്ങള് ആരംഭിക്കുന്നതിനും വേണ്ടി നീക്കം ചെയ്യുന്നതിനുള്ള അനുമതിയ്ക്കായി ജിയോളജി വകുപ്പില് അപേക്ഷ സമര്‍പ്പിക്കുമ്പോള് ഉണ്ടാകുന്നതായി പറയപ്പെടുന്ന തടസ്സങ്ങള് പരിഹരിക്കാന് നടപടി സ്വീകരിക്കുമോ;\nപ്രസ്തുത വകുപ്പിൽ നിന്നും ജനങ്ങള്‍ക്ക് ലഭ്യമാകുന്ന സേവനങ്ങളിലെ കാലതാമസം പരിഹരിക്കുന്നതിന് ഓണ്‍ലൈന് സംവിധാനം ഏർപ്പെടുത്താൻ നടപടി സ്വീകരിക്കുമോ; വിശദമാക്കുമോ?\nജി.എസ്.ടി. മൂലമുണ്ടായ നികുതി ചോര്‍ച്ച\nജി.എസ്.ടി. നടപ്പാക്കിയതിനുശേഷം സംസ്ഥാന സര്‍ക്കാരിനുണ്ടായ നികുതി ചോര്‍ച്ച സംബന്ധിച്ച് പഠനം നടത്തുവാന് സര്‍ക്കാര് ഉദ്ദേശിക്കുന്നുണ്ടോ; വ്യക്തമാക്കാമോ;\nജി.എസ്.ടി. സംവിധാനം നിലവില് വന്നശേഷം ചെക്ക്പോസ്റ്റുകളില്‍നിന്നുള്ള വരുമാനത്തേക്കാള് നികുതി വരവില് കാര്യമായ കുറവ് വന്നിട്ടുണ്ടോ എന്ന് വ്യക്തമാക്കുമോ?\n2006-2011 കാലയളവില് സംസ്ഥാനത്തിന്റെ നികുതി വരുമാനം ഓരോ വര്‍ഷവും എത്ര ശതമാനം വീതം വളര്‍ച്ച നേടിയിരുന്നുവെന്ന് അറിയിക്കുമോ;\nജി.എസ്.ടി. പ്രാബല്യത്തില് വന്നതിനുശേഷം പ്രതിവര്‍ഷ ജി.എസ്.ടി. വളര്‍ച്ച എത്ര ശതമാനം വീതമാണെന്ന് വ്യക്തമാക്കുമോ;\nനികുതി വളര്‍ച്ചയില് പ്രകടമായ മുരടിപ്പ് അനുഭവപ്പെടുന്നതിനാല് 14 ശതമാനം വര്‍ദ്ധനവ് കണക്കാക്കി അനുവദിച്ചു വരുന്ന നഷ്ടപരിഹാരം 2022 ജൂണ് മാസത്തിന് ശേഷവും തുടരേണ്ടതിന്റെ അനിവാര്യത കേന്ദ്രസര്‍ക്കാരിനെ ബോധ്യപ്പെടുത്താന് നടപടിയെടുത്തിരുന്നോ?\nസഹകരണ അർബൻ ബാങ്കുകളുടെ നിയന്ത്രണം\nശ്രീ. നജീബ് കാന്തപുരം : താഴെ കാണുന്ന ചോദ്യങ്ങൾക്കു സഹകരണ- രജിസ്ട്രേഷൻ വകുപ്പ് മന്ത്രി സദയം മറുപടി പറയാമോ?\nസഹകരണ അർബൻ ബാങ്കുകളുടെ നിയന്ത്രണം സംസ്ഥാന സർക്കാരിൽ നിന്നും മാറ്റുന്ന വിധത്തിൽ ഏതെങ്കിലും നിർദ്ദേശം റിസർവ് ബാങ്കിൽ നിന്നോ കേന്ദ്ര സർക്കാരിൽ നിന്നോ ലഭിച്ചിട്ടുണ്ടോ; വിശദാംശം നല്‍കുമോ;\nബാങ്കിംഗ് റഗുലേഷൻ ആക്ടിൽ വരുത്തിയ ഭേദഗതി മൂലം പ്രാഥമിക സഹകരണ സംഘങ്ങൾക്ക് ഭാവിയിൽ ബാങ്ക് എന്ന പദം ഉപയോഗിക്കാനോ ചെക്ക് ഇടപാട് നടത്താനോ സാധിക്കാതെ വരുമോ; എങ്കില് ഇതിനെതിരെ എന്തെങ്കിലും നടപടി സ്വീകരിച്ചിട്ടുണ്ടോ;\nസഹകരണ അർബൻ ബാങ്കുകളെ കേരള ബാങ്കിന്റെ ഭാഗമാക്കി മാറ്റുവാന് ഉദ്ദേശിക്കുന്നുണ്ടോ; പ്രസ്തുത ബാങ്കുകളെ ലയിപ്പിക്കുന്നത് സംബന്ധിച്ച് റിസർവ് ബാങ്കില് നിന്ന് നിർദേശം ലഭിച്ചിട്ടുണ്ടോ?\nവിറ്റഴിക്കുന്ന കേന്ദ്ര പൊതുമേഖലാ സ്ഥാപനങ്ങള് ഏറ്റെടുക്കാൻ മാസ്റ്റര് പ്ലാന്\nശ്രീ എം മുകേഷ് : താഴെ കാണുന്ന ചോദ്യങ്ങൾക്കു നിയമം, വ്യവസായം, കയർ വകുപ്പ് മന്ത്രി സദയം മറുപടി പറയാമോ?\nലാഭകരമായ പൊതുമേഖലാ സ്ഥാപനങ്ങളെ കേന്ദ്ര സര്‍ക്കാര് വില്‍ക്കുന്നു എന്ന ആരോപണം നിലനില്‍ക്കുമ്പോള്‍തന്നെ അവ ഏറ്റെടുത്ത് അവയുടെ പ്രവര്‍ത്തനങ്ങള് വൈവിധ്യവല്‍ക്കരിക്കുകയും അതിലൂടെ അവയെ കൂടുതല് ലാഭകരമാക്കുകയും ചെയ്യുക എന്ന സംസ്ഥാന സര്‍ക്കാരിന്റെ പ്രഖ്യാപനം എത്രത്തോളം യാഥാര്‍ത്ഥ്യമാക്കുവാന് കഴിയുമെന്ന് വിലയിരുത്തിയിട്ടുണ്ടോ; വിശദമാക്കാമോ;\nകേന്ദ്ര പൊതുമേഖലാ സ്ഥാപനങ്ങളെ വിറ്റഴിക്കുന്നത് സംബന്ധിച്ച് സംസ്ഥാനം വിലയിരുത്തല് നടത്തിയിട്ടുണ്ടോ; വ്യക്തമാക്കാമോ;\nഇത്തരത്തില് വിറ്റഴിക്കപ്പെടുന്ന പൊതുമേഖലാ സ്ഥാപനങ്ങള് ഏറ്റെടുക്കുന്നതിന് മാസ്റ്റര് പ്ലാന് തയ്യാറാക്കിയിട്ടുണ്ടോ; വിശദമാക്കാമോ?\nവൈദ്യുതി ചാര്‍ജ്ജ് കുടിശ്ശിക പിരിച്ചെടുക്കാൻ നടപടി\nശ്രീ എ കെ എം അഷ്റഫ് : താഴെ കാണുന്ന ചോദ്യങ്ങൾക്കു വൈദ്യുതി വകുപ്പ് മന്ത്രി സദയം മറുപടി പറയാമോ?\nകെ.എസ്.ഇ.ബി.ക്ക് സാമ്പത്തിക ബാധ്യതയുണ്ടാകുമ്പോഴും ജീവനക്കാരുടെ ശമ്പളം വര്‍ദ്ധിപ്പിക്കേണ്ടിവരുമ്പോഴും ഗാര്‍ഹികമുള്‍പ്പെടെയുള്ള വൈദ്യുതി നിരക്ക് ഉയര്‍ത്തി ഉപഭോക്താക്കളെ ബുദ്ധിമുട്ടിക്കുന്നുവെന്ന ആക്ഷേപം ശ്രദ്ധയില്‍പ്പെട്ടിട്ടുണ്ടോ; വിശദമാക്കുമോ;\nഭീമമായ തുക വൈദ്യുതി ചാര്‍ജ്ജ് കുടിശ്ശികയുള്ള വന്‍കിട ഉപഭോക്താക്കളില് നിന്ന് തുക പിരിച്ചെടുക്കുന്ന കാര്യത്തില് കെ.എസ്.ഇ.ബി. വിമുഖത കാണിക്കുന്നതായ ആരോപണം ശ്രദ്ധയില്‍പ്പെട്ടിട്ടുണ്ടോ; എങ്കില് കുടിശ്ശിക പിരിച്ചെടുക്കാൻ നടപടി സ്വീകരിക്കുമോ; വ്യക്തമാക്കുമോ;\nഇതിനായി സ്പെഷ്യല് ഡ്രൈവ് നടത്തുമെന്ന പ്രഖ്യാപനം നടപ്പിലാക്കുമോ; വ്യക്തമാക്കുമോ?\nകൊവിഡ് സമാശ്വാസ പാക്കേജുകള്\nസംസ്ഥാനത്ത് കൊവിഡ് മൂലം റവന്യൂ വരുമാനത്തില് ഗണ്യമായ ഇടിവ് വന്ന സാഹചര്യത്തില് സാമൂഹ്യ വികസന പദ്ധതികള് കൂടുതല് ശക്തിപ്പെടുത്തേണ്ടതിന്റെ അനിവാര്യത കണക്കിലെടുത്ത് നികുതി പിരിവിലെ കാര്യക്ഷമത ഉയര്‍ത്തി നികുതി വരുമാനം വര്‍ദ്ധിപ്പിക്കാന് വേണ്ട നടപടികള് ഊര്‍ജിതമാക്കിയിട്ടുണ്ടോ;\nദീര്‍ഘകാലമായുള്ള നികുതി കുടിശ്ശിക പിരിച്ചെടുക്കുന്നതിന് പ്രത്യേകം ഊന്നല് നല്‍കുമോ;\nസമ്പദ് വ്യവസ്ഥയ്ക്ക് ഉത്തേജനം നല്‍കാന് പ്രഖ്യാപിച്ച കൊവിഡ് സമാശ്വാസ പാക്കേജുകള് പ്രാവര്‍ത്തികമായിട്ടുണ്ടോ; വ്യക്തമാക്കാമോ?\nകേന്ദ്ര സർക്കാരിന്റെ സാമ്പത്തിക നയം\nശ്രീ. സി.സി. മുകുന്ദൻ : താഴെ കാണുന്ന ചോദ്യങ്ങൾക്കു ധനകാര്യ വകുപ്പ് മന്ത്രി സദയം മറുപടി പറയാമോ?\nകേന്ദ്ര സർക്കാരിന്റെ നിലവിലുള്ള സാമ്പത്തിക നയം തുടർന്നാൽ അടുത്ത രണ്ടു വർഷങ്ങളിൽ സംസ്ഥാനത്തിന് ലഭിക്കേണ്ടുന്ന ധനവിഹിതത്തിൽ വലിയ കുറവ് ഉണ്ടാകും എന്ന ആശങ്ക ശ്രദ്ധയിൽപ്പെട്ടിട്ടുണ്ടോ; എങ്കില് വിശദമാക്കാമോ;\nസംസ്ഥാനത്തെ സാമ്പത്തിക പ്രശ്നങ്ങൾ പരിഹരിക്കുന്നതിനാവശ്യമായ പരിഗണനയും പിന്തുണയും കേന്ദ്ര സർക്കാർ നൽകുന്നുണ്ടോ; വിശദമാക്കാമോ;\nകേന്ദ്ര സർക്കാരിന്റെ സാമ്പത്തിക നയങ്ങളുടെ ഭാഗമായി വിവിധ പദ്ധതികളിൽ ലഭിച്ചിരുന്ന സബ്സിഡികളിൽ കുറവ് വന്നിട്ടുണ്ടോ; വിശദമാക്കാമോ;\nസാമ്പത്തിക പ്രതിസന്ധികൾക്കിടയിലും ജനക്ഷേമ പരിപാടികളുമായി മുന്നോട്ടുപോകാൻ സംസ്ഥാനം നടപടികൾ സ്വീകരിച്ചിട്ടുണ്ടോ; വിശദമാക്കാമോ?\nകേരള ബാങ്കിന്റെ നിക്ഷേപ വളര്‍ച്ച\nശ്രീ. കെ.എം.സച്ചിന്‍ദേവ് : താഴെ കാണുന്ന ചോദ്യങ്ങൾക്കു സഹകരണ- രജിസ്ട്രേഷൻ വകുപ്പ് മന്ത്രി സദയം മറുപടി പറയാമോ?\nകേരള ബാങ്കിനെ വാണിജ്യ ബാങ്കുകളുമായി മത്സരിക്കാന് ശേഷിയുള്ള ബാങ്കായി വികസിപ്പിക്കുന്നതിന് സ്വീകരിച്ച നടപടികളുടെ പുരോഗതി വിലയിരുത്തിയിട്ടുണ്ടോ; വിശദമാക്കാമോ;\nകേരള ബാങ്കിന്റെ നിക്ഷേപത്തിലും ഇടപാടിലും 2021 മാര്‍ച്ച് 31 വരെ എത്ര ശതമാനം വളര്‍ച്ച നേടിയിട്ടുണ്ടെന്ന് വ്യക്തമാക്കുമോ?\nസ്മാർട്ട് എനർജി പ്രോഗ്രാം\nശ്രീ. വി. ആർ. സുനിൽകുമാർ : താഴെ കാണുന്ന ചോദ്യങ്ങൾക്കു വൈദ്യുതി വകുപ്പ് മന്ത്രി സദയം മറുപടി പറയാമോ?\nസംസ്ഥാനത്ത് വിദ്യാഭ്യാസ സ്ഥാപനങ്ങൾ കേന്ദ്രീകരിച്ച് നടത്തി വരുന്ന ഊർജ്ജ സംരക്ഷണ പ്രവർത്തനങ്ങളുടെ പുരോഗതിയും ഫലപ്രാപ്തിയും വിലയിരുത്തിയിട്ടുണ്ടോ; വിശദമാക്കാമോ;\nസംസ്ഥാനത്ത് അനെർട്ട് മുഖേന സ്മാർട്ട് എനർജി പ്രോഗ്രാം നടപ്പാക്കി വരുന്നുണ്ടോ; വിശദമാക്കാമോ;\nസ്മാർട്ട് എനർജി പ്രോഗ്രാമിന്റെ ഉദ്ദേശ്യലക്ഷ്യങ്ങൾ വിശദമാക്കാമോ;\nഊർജ്ജ സംരക്ഷണവുമായി ബന്ധപ്പെട്ട ബോധവല്‍ക്കരണ, പ്രചരണ പ്രവർത്തനങ്ങൾ കൂടുതൽ പ്രാധാന്യത്തോടെ നടപ്പാക്കാൻ നടപടി സ്വീകരിക്കുമോ; വിശദമാക്കാമോ;\nസ്മാർട്ട് എനർജി പ്രോഗ്രാം അണ് എയ്ഡഡ് വിദ്യാലയങ്ങളിലേക്ക് കൂടി വ്യാപിപ്പിക്കുവാന് നടപടി സ്വീകരിക്കുമോ?\nവൈദ്യുതി മേഖല അപകടരഹിതമാക്കാൻ നടപടി\nശ്രീ. വാഴൂര് സോമൻ : താഴെ കാണുന്ന ചോദ്യങ്ങൾക്കു വൈദ്യുതി വകുപ്പ് മന്ത്രി സദയം മറുപടി പറയാമോ?\nവൈദ്യുതി അപകടരഹിത കേരളം എന്ന ലക്ഷ്യം സാക്ഷാത്ക്കരിക്കുന്നതിനായി പദ്ധതി നടപ്പിലാക്കിയിട്ടുണ്ടോ; വിശദമാക്കാമോ;\nവൈദ്യുതി മേഖലയിലെ അപകട സാധ്യത കുറയ്ക്കുന്നതിനായി അടിസ്ഥാന സൗകര്യ വികസന മേഖല ശക്തിപ്പെടുത്തുന്നതിന് നടപടി സ്വീകരിച്ചിട്ടുണ്ടോ; വിശദമാക്കാമോ;\nവൈദ്യുതി വിതരണം അപകടരഹിതമായി അന്താരാഷ്ട്ര നിലവാരത്തില് നടത്തുന്നതിനായി ആവിഷ്കരിച്ച ദ്യുതി പദ്ധതിയുടെ പ്രവര്‍ത്തന പുരോഗതി വ്യക്തമാക്കാമോ;\nവൈദ്യുതി മേഖലയില് അപകട സാധ്യത കുറയ്ക്കുന്നതിനായി നൂതന സാങ്കേതികവിദ്യ പ്രയോജനപ്പെടുത്തുന്നതിന് നടപടി സ്വീകരിച്ചിട്ടുണ്ടോ; അറിയിക്കാമോ;\nവൈദ്യുതി മേഖലയില് ജോലിചെയ്യുന്നവരുടെ സുരക്ഷിതത്വം ഉറപ്പുവരുത്തുന്നതിനായി വൈദ്യുതി ബോര്‍ഡ് സുരക്ഷ നയം രൂപീകരിച്ചിട്ടുണ്ടോ; വിശദമാക്കാമോ?\nചെറുകിട വ്യവസായ സംരംഭകർക്ക് വായ്പ സഹായം\nസംസ്ഥാനത്ത് വ്യവസായ എസ്റ്റേറ്റുകളിൽ പ്രവർത്തിക്കുന്ന ചെറുകിട വ്യവസായ സംരംഭകർക്ക് വായ്പ സഹായവും പ്രോത്സാഹനവും നൽകേണ്ടതിന്റെ ആവശ്യകത ശ്രദ്ധയിൽപ്പെട്ടിട്ടുണ്ടോ; വിശദമാക്കാമോ;\nപ്രസ്തുത സംരംഭകർക്ക് പ്രോത്സാഹനം നല്‍കാന് നടത്തിയ ഇടപെടലുകളുടെ ഫലപ്രാപ്തി വിലയിരുത്തിയിട്ടുണ്ടോ; വിശദമാക്കാമോ;\nചെറുകിട വ്യവസായ സംരംഭകർക്കായി സംസ്ഥാന പൊതുമേഖല സ്ഥാപനങ്ങൾ വഴി വായ്പ സഹായം ലഭ്യമാക്കുവാൻ നടപടി സ്വീകരിച്ചിട്ടുണ്ടോ; വിശദമാക്കാമോ;\nഉല്പാദന, സേവന മേഖലകളിലുള്ള സംരംഭകർക്ക് പുതിയ യൂണിറ്റുകൾ തുടങ്ങാനും നിലവിലുള്ളവ വിപുലീകരിക്കാനും വായ്പ ലഭ്യമാക്കുവാൻ ഉദ്ദേശിക്കുന്നുണ്ടോ; വിശദമാക്കാമോ;\nദീർഘകാല വായ്പകൾ, ഹ്രസ്വകാല വായ്പകൾ, പ്രവർത്തന മൂലധന വായ്പകൾ എന്നിവയ്ക്ക് പുറമേ ബാങ്ക് ഗ്യാരണ്ടി കൂടി വായ്പ പദ്ധതിയിൽ ഉൾപ്പെടുത്തിയിട്ടുണ്ടോ; വിശദമാക്കാമോ?\nകശുവണ്ടി വ്യവസായ സംരംഭകര് നേരിടുന്ന പ്രതിസന്ധി\nസംസ്ഥാനത്ത് കശുവണ്ടി വ്യവസായ മേഖലയില് സ്വകാര്യ സംരംഭകര് നേരിടുന്ന പ്രതിസന്ധിയും തന്മൂലം ഉളവായിട്ടുള്ള തൊഴില് നഷ്ടവും സംബന്ധിച്ച് പഠനം നടത്തിയിട്ടുണ്ടോ; വിശദമാക്കാമോ;\nകശുവണ്ടിയുടെ ആഗോള ഉപഭോഗവും കയറ്റുമതി വിലയും വര്‍ദ്ധിച്ചിട്ടും ഈ മേഖലയില് പ്രതിസന്ധി രൂക്ഷമാകുന്നതിനുള്ള കാരണങ്ങള് എന്തൊക്കെയാണെന്നത് സംബന്ധിച്ച് വിലയിരുത്തല് നടത്തിയിട്ടുണ്ടോ; വ്യക്തമാക്കുമോ;\nകശുവണ്ടി വ്യവസായ സംരംഭകര് നേരിടുന്ന പ്രതിസന്ധി പരിഹരിക്കുന്നതിനും ആയതിലൂടെ ഈ മേഖലയിലെ തൊഴില് നഷ്ടത്തിന് ശാശ്വതമായ പരിഹാരം കാണുന്നതിനും കര്‍മ്മ പരിപാടി രൂപീകരിക്കുവാന് തയ്യാറാകുമോ; വിശദമാക്കാമോ?\nപ്രതീക്ഷിത നികുതി വരുമാനത്തിലെ കുറവ്\nനടപ്പു സാമ്പത്തികവര്‍ഷം പ്രതീക്ഷിത നികുതി വരുമാനം നേടിയെടുക്കാനാകുമെന്ന് കരുതുന്നുണ്ടോ; ഇല്ലെങ്കില് കാരണങ്ങള് വിശദമാക്കുമോ;\nപ്രസ്തുത നികുതി വരുമാനത്തില് എത്രത്തോളം കുറവുണ്ടാകുമെന്നാണ് പ്രതീക്ഷിക്കുന്നതെന്ന് അറിയിക്കുമോ;\nപ്രതീക്ഷിത വരുമാനത്തിലെ കുറവ് വികസന പ്രവര്‍ത്തനങ്ങളെ ബാധിക്കാതിരിക്കാന് സ്വീകരിച്ച മുന്‍കരുതല് നടപടികൾ വിശദമാക്കുമോ;\nപെട്രോൾ, ഡീസൽ വിലവർദ്ധനവിൽ നിന്നും സംസ്ഥാനത്തിന് അധിക വരുമാനം ലഭിച്ചിട്ടും നടപ്പു സാമ്പത്തികവര്‍ഷം പ്രതീക്ഷിത നികുതി വരുമാനം നേടിയെടുക്കാൻ സാധിച്ചിട്ടുണ്ടോ; ഇല്ലെങ്കില് കാരണം വിശദമാക്കാമോ?\nകിഫ്ബിക്ക് ഫിച്ച് ക്രെഡിറ്റ് റേറ്റിംഗ്\nസംസ്ഥാനത്ത് കിഫ്ബിക്ക് ഫിച്ച് ക്രെഡിറ്റ് റേറ്റിംഗ് നിലനിര്‍ത്താനായിട്ടുണ്ടോ; വ്യക്തമാക്കുമോ;\nഅമ്പതിനായിരം കോടി രൂപയുടെ വികസനം ലക്ഷ്യമിട്ട സംസ്ഥാനത്ത് അറുപത്താറായിരത്തി മുന്നൂറ്റി അറുപത്തൊന്ന് കോടിയില് പരം രൂപയുടെ പദ്ധതികള് നടപ്പിലാക്കാന് തീരുമാനമായിട്ടുണ്ടോ; വ്യക്തമാക്കുമോ;\nപ്രവൃത്തികളുടെ ഗുണനിലവാരവും സമയക്രമവും ഉറപ്പുവരുത്തുന്നതിന് കിഫ്ബി നടത്തുന്ന പ്രവര്‍ത്തനങ്ങള് എന്തെല്ലാമാണെന്ന് വ്യക്തമാക്കുമോ?\nസംസ്ഥാനത്ത് ദുരന്തസമയത്ത് ജനങ്ങളെ സഹായിക്കുന്നതോടൊപ്പം പുനരധിവാസ പദ്ധതികള്‍ക്ക് രൂപം കൊടുക്കുന്നതിന്റെ ഭാഗമായി ആരംഭിച്ച കെയര് ഹോം പദ്ധതിയുടെ വിശദാംശങ്ങള് ലഭ്യമാക്കാമോ;\nപ്രസ്തുത പദ്ധതി ആവിഷ്കരിക്കുന്നതിലൂടെ ലക്ഷ്യമിട്ട കാര്യങ്ങള് എന്തൊക്കെയെന്ന് വ്യക്തമാക്കാമോ; പദ്ധതി നിലവില് ഏത് ഘട്ടത്തിലാണെന്ന് വ്യക്തമാക്കാമോ?\nസിമന്റ് വില വര്‍ദ്ധന മൂലം നിര്‍മ്മാണ മേഖലയിലുണ്ടായ പ്രതിസന്ധി\nശ്രീ. കുറുക്കോളി മൊയ്തീൻ : താഴെ കാണുന്ന ചോദ്യങ്ങൾക്കു നിയമം, വ്യവസായം, കയർ വകുപ്പ് മന്ത്രി സദയം മറുപടി പറയാമോ?\nസിമന്റ് കമ്പനികള് അന്യായമായി സിമന്റ് വില വര്‍ദ്ധിപ്പിച്ച് നിര്‍മ്മാണ മേഖലയെ പ്രതിസന്ധിയിലാക്കുന്നതായി ശ്രദ്ധയിൽപ്പെട്ടിട്ടുണ്ടോ;\nഎങ്കിൽ ഈ പ്രതിസന്ധി എങ്ങനെ പരിഹരിക്കാനാണ് ഉദ്ദേശിക്കുന്നത്; വിശദമാക്കുമോ;\nമലബാര് സിമന്റ്സിന്റെയും ട്രാവന്‍കൂര് സിമന്റ്സിന്റെയും ഉല്‍പാദനം വര്‍ദ്ധിപ്പിക്കുന്നതിനും വിപണന സംവിധാനം വിപുലമാക്കുന്നതിനും നടപടി സ്വീകരിക്കുമോ?\nഖാദി ഗ്രാമ വ്യവസായ മേഖലയുടെ സമഗ്ര വികസനം\nസംസ്ഥാനത്ത് ഖാദി ഗ്രാമ വ്യവസായ മേഖലയില് ഉല്പാദനം ഗണ്യമായി വര്‍ദ്ധിപ്പിക്കുന്നതിനും ഖാദിയുടെ വിപണി മെച്ചപ്പെടുത്തുന്നതിനും നൂതന സാങ്കേതിക വിദ്യയുടെ പ്രയോഗം സാധ്യമാക്കുന്നതിനും ഈ സര്‍ക്കാര് എന്തെല്ലാം നടപടികളാണ് സ്വീകരിച്ചിട്ടുള്ളത് എന്ന് അറിയിക്കുമോ;\nഈ മേഖലയുടെ സമഗ്ര പുരോഗതിക്കായി കേരള ഖാദി ഗ്രാമ വ്യവസായ ബോര്‍ഡ് എന്തെല്ലാം പദ്ധതികളാണ് നടപ്പിലാക്കി വരുന്നതെന്ന് വ്യക്തമാക്കാമോ;\nഖാദി മേഖലയില് പുതുതായി താെഴിലവസരങ്ങള് സൃഷ്ടിക്കുന്നതിനായി സ്ത്രീകള്‍ക്കും ദുര്‍ബല വിഭാഗത്തില്‍പ്പെട്ടവര്‍ക്കുമായി എന്തെല്ലാം ആനുകൂല്യങ്ങളാണ് ഉള്‍പ്പെടുത്തിയിരിക്കുന്നതെന്ന് അറിയിക്കാമോ;\nപുതിയ ഗ്രാമവ്യവസായ സംരംഭകരെ പ്രോത്സാഹിപ്പിക്കുന്നതിനായി എന്തെല്ലാം നടപടികളാണ് സ്വീകരിച്ചതെന്ന് വ്യക്തമാക്കാമോ?


December 28, 2017, 2:58 am\nമലപ്പുറം : മഞ്ചേരി നറുകര അമൃത വിദ്യാലയത്തില് നടക്കുന്ന പെരിന്തല്‍മണ്ണ സംഘ ജില്ലയുടെ പ്രാഥമിക സംഘശിക്ഷാ വര്‍ഗ്ഗിന് നേരെ ആക്രമണം. കഴിഞ്ഞ രാത്രി സികൂളിന്‍റെ ഗേറ്റിന് മുന്നിലേക്ക് ബൈക്കിലെത്തിയ ഒരു സംഘം ബിയര് കുപ്പി വലിച്ചെറിയുകയായിരുന്നു. അതിന് ശേഷം പ്രദേശവാസികളെന്നു അവകാശപ്പെട്ട് ചിലര് സ്കൂളിലെത്തി ക്യാമ്പിലേക്ക് അതിക്രമിച്ച് കടക്കാന് ശ്രമിച്ചു.\nക്യാമ്പ് ആര്‍ക്കും കാണാമെന്ന് വ്യക്തമാക്കി ആര്‍എസ്എസ് നേതാക്കളും പ്രവര്‍ത്തകരും ഇവരെ ക്യാമ്പിലേക്ക് ക്ഷണിച്ചു. എന്നാല് അതിനു തയ്യാറാകാതെ പ്രകോപനപരമായ രിതിയില് ബഹളമുണ്ടാക്കുകയാണ് ചെയ്തത്. തുടര്‍ന്ന് പോലിസെത്തി സ്ഥിതിഗതികള് ശാന്തമാക്കി. ആര്‍എസ്എസ് പ്രവര്‍ത്തകരുടെ അവസരോചിത ഇടപെടല് മൂലം അനിഷ്ട സംഭവങ്ങളുണ്ടായില്ല.\nഎസ്ഡിപിഐ - എല്‍ഡിഎഫ് സഖ്യമാണ് ക്യാംപിനെതിരെ രംഗത്ത് വന്നിരിക്കുന്നത്. സ്കൂളില് നടക്കുന്ന ക്യാമ്പുകളും അമൃതാനന്ദമയി ദേവിയുടെ സന്ദര്‍ശന പരിപാടികളും പ്രദേശവാസികള്‍ക്ക് ബുദ്ധിമുട്ട് സൃഷ്ടിക്കുകയാണെന്ന് ആരോപിച്ച് പ്രദേശവാസികളായ ടി എ റുവൈദ ആലങ്ങാത്തോടി, ടി എ ഷംസീര് ആലങ്ങാത്തോടി,, അസൈന് മൊടിത്തിരി, ഹുസൈന് മൊടിത്തിരി, എന്നിവരുടെ നേതൃത്വത്തില് പോലീസിന് പരാതി നല്‍കിയിരുന്നു. ഇവര് തന്നെയാണ് കഴിഞ്ഞ ദിവസം ക്യാമ്പിന് നേരെയുള്ള ആക്രമണത്തിനു നേതൃത്വം നല്‍കിയതും. സജീവ സിപിഎം പ്രവര്‍ത്തകരായ ഇവര്‍ക്കൊപ്പം പ്രശ്നമുണ്ടാക്കാന് വന്ന മറ്റുള്ളവരാരും നറുകര സ്വദേശികളല്ലെന്ന് നാട്ടുകാര് തന്നെ വ്യക്തമാകുന്നു,\nമഞ്ചേരിക്കടുത്ത്മുള്ള മ്പാറയില് പ്രവര്‍ത്തിക്കുന്ന അമൃതാനന്ദമയി ആശ്രമം നറുകരയിലെ സ്‌കൂളിന് സമീപം സ്ഥാപിക്കാന് മഠം ശ്രമങ്ങള് ആരംഭിച്ചിട്ടുണ്ട്. ഇതാണ് ഇവരെ പ്രകോപിപ്പിച്ചിരിക്കുന്നത്. പ്രദേശവാസികളെന്ന വ്യാജേന പുറത്ത് നിന്ന് ആളുകളെ കൊണ്ടു വന്ന് സംഘര്‍ഷമുണ്ടാക്കാനുള്ള ശ്രമമാണ് നടക്കുന്നത്. ക്യാമ്പ് ആക്രമിക്കാന് നേതൃത്വ നല്‍കിയ നാലു പേര്‍ക്കെതിരെ ആര്‍എസ്എസ് ഭാരവാഹികള് മഞ്ചേരി പോലീസില് പരാതി നല്‍കി.


ഹരിയേട്ടന്റെ വാക്കുകൾക് മുന്നിൽ നിറഞ്ഞുവന്ന കണ്ണുകൾ ഒന്ന് കൂട്ടിയടച്ചു ഒന്നേ പറഞ്ഞുള്ളു… – പ്രണയ കഥകൾ\nഅമ്മ …. ഉണ്ണിക്ക് പാപ്പം കുടിച്ചാന് തോന്നുവാ . മോനുന് വിചക്കുനുണ്ട്…മൂന്ന് വയസ്സുകാരൻ ഉണ്ണി അതെന്നോട് പറയുമ്പോൾ കിടക്കയിൽ കൈയൂന്നി എഴുനേൽക്കാൻ ശ്രെമിച്ചത് അവന്റെ വിശന്നുള്ള കണ്ണീരുകണ്ടിട്ടാണ്….. തലപോക്കാൻ പോലും കഴിയില്ല ഉടനെ ഒന്നും എന്ന് മനസിലാക്കിയത്..എല്ലുകൾ ഞുറുങ്ങും പോലെ ഉള്ള നടുവേദന കൊണ്ടാണ്… വേദനയെക്കാൾ ഏറെ നീറ്റലായിരുന്നു…\nകൈവിരലുകൾ നടുവിലേക്ക് പരതുമ്പോൾ അങ്ങിങ്ങായി ചോര കിനിഞ്ഞിരുന്നു…. അമ്മേ… ഉണ്ണിക്ക് വിച്ചന്നിട്ട് വയ്യല്ലോ അമ്മേ എന്ന് പറഞ്ഞു ഉണ്ണി കരയുമ്പോൾ തെല്ലൊന്ന് ആലോചിച്ചിട്ട് ഹരിയേട്ടനെ വിളിക്കാനാണ് തോന്നിയതും….\nസ്റ്റാർ സ്പോർട്സിലെ ക്രിക്കറ്റ് കളിയിൽ മുഴുകി ഇരുന്ന ഹരിയേട്ടന് എന്റെ വിളി ഒരുതരത്തിൽ മുഴിച്ചിലായി എന്ന് മുഖത്ത് നിന്ന് തന്നെ വായിച്ചെടുക്കാമായിരുന്നു…. എന്താ…. ഗീതു നിനക്ക്.. വീണപ്പോൾ തന്നെ പൊക്കിയെടുത്തു ഇവിടെ കൊണ്ട് കിടത്തിയില്ലേ ഇനിയും എന്തിനാ വിളിച്ചു കൂവുന്നേ… അടങ്ങി ഒതുങ്ങി കിട്ടാക്കരുതോ നിനക്ക്… ഹരിയേട്ടന്റെ വാക്കുകൾക് മുന്നിൽ നിറഞ്ഞുവന്ന കണ്ണുകൾ ഒന്ന് കൂട്ടിയടച്ചു ഒന്നേ പറഞ്ഞുള്ളു…\nനമ്മുടെ കുഞ്ഞിന് വിശക്കുന്നുണ്ട് എന്തെങ്കിലും ഒന്ന് കഴിക്കാൻ കൊടുക്കുവോ അതു കഴിഞ്ഞും ക്രിക്കറ്റ് കളി കാണാല്ലോ… മറുത്തൊരു മറുപടി തരാതെ അടുക്കളയിലേക്ക് പോയി കുഞ്ഞിന് പാലും ബിസ്‌കറ്റും കൊണ്ടുവന്നു കൊടുത്തു തിരികെ ടീവിക്ക് മുന്നിലേക്ക് പോകുമ്പോൾ തന്നെ ഹരിയേട്ടന്റെ നീരസം മനസിലാക്കിയിരുന്നു…. പാലുകുടിച്ചു എനിക്കൊപ്പം ചേർന്ന് കിടന്ന് ഉറങ്ങുന്ന ഉണ്ണിയുടെ തലയിൽ തലോടുമ്പോൾ കണ്ണുനീർ ഒഴുകി തലയിണയെ നിറച്ചു കൊണ്ടിരിക്കുന്നുണ്ടായിരുന്നു…. ഏത് സമയത്താണോ അലക്കുകല്ലിനു അടുത്തേക്ക് പോകാൻ തോന്നിപ്പിച്ചത് എന്നോർത്തപ്പോൾ ഭ്രാന്ത് പിടിക്കും പോലെ തോന്നി…\nതല ചുറ്റിയത് മാത്രം ഓർമയുണ്ട് അളക്കുകല്ലില്ലേക്ക് നടുവടിച്ചു വീണു കഴിഞ്ഞിരുന്നു… ഹരിയേട്ടന്റെ അമ്മയാണ് കണ്ടത്… ബോധം വന്നപ്പോൾ കട്ടിലിൽ കിടക്കുവായിരുന്നു… എന്തെങ്കിലും ക്ഷീണം തോന്നിയാൽ തുണി നനക്കാൻ പോകാതിരിക്കണം മറ്റുള്ളവരെ ഇങ്ങനെ ബുദ്ധിമുട്ടിക്കരുത് ഗീതു ഹരിയേട്ടന്റെ അമ്മയുടെ സംസാരം കേട്ടിട്ട് ഞാൻ സ്വയം വരുത്തി വെച്ചത് പോലെ ആണ് തോന്നിയത്… ഒന്നും മിണ്ടാതെ കണ്ണുനിറക്കാനേ എനിക്കപ്പോഴും കഴിഞ്ഞിരുന്നുള്ളൂ.. അമ്മ കുളിമുറിയിൽ വീണ് കാലൊടിഞ്ഞു കിടന്നപ്പോഴും ഹരിയേട്ടന്റെ അച്ഛൻ ഒരു വശം തളർന്നു കിടന്നപ്പോഴും ഇന്നലെ കൂടി ഹരിയേട്ടൻ പനിച്ചു ഉറങ്ങാതെ ഇരുന്നപ്പോഴും കൂടെ നിന്ന് പരിചരിച്ചത് സ്വന്തം എന്ന് കരുതിയാണ് എന്റെ കുടുംബം എന്നോർത്താണ്…. അമ്മേ.. ഇത്തിരി വെള്ളം എടുത്തു തരുമോ… എന്ന് ഞാൻ ചോദിച്ചപ്പോൾ അമ്മ ഹരിയേട്ടനോട് പറഞ്ഞത് ഞാൻ നിന്റെ കെട്ടിയോളുടെ വേലക്കാരി ഒന്നും അല്ല ആജ്ഞാപിക്കുമ്പോൾ ഓരോന്നും സാധിച്ചു കൊടുക്കാൻ എന്നാണ്… അമ്മയോട് മറുപടി പറയാതെ ഹരിയേട്ടൻ കൊണ്ട് വന്ന ചൂടുവെള്ളം എന്റെ നേർക്ക് വെച്ച് നീട്ടുമ്പോൾ ഞാൻ ചോദിച്ചത് ഞാൻ ഒരു ദിവസം വീണുപോയാൽ ഇതാണ് ഇവിടുത്തെ അവസ്ഥ അല്ലേ ഹരിയേട്ടാ…. ഇതുപോലെ ഒക്കെ എനിക്കും ചിന്തിക്കമായിരുന്നു ല്ലേ…\nഗീതു പതുക്കെ അമ്മ കേട്ടിട്ട് ഇനി അത് മതി എന്ന് പറഞ്ഞു ഹരിയേട്ടൻ വീണ്ടും ടീവീ ക്ക് മുന്നിലേക്ക് പോകുമ്പോൾ വേദനക്ക് ഇടയിലും ചിരിയാണ് വന്നത്…. കുഞ്ഞിനെ കുളിപ്പിക്കാനും അവനെയും കൊണ്ട് ടോയ്‌ലെറ്റിലേക്കും ഒക്കെ ഓടുന്ന ഹരിയേട്ടനെ കണ്ടു സഹതാപം ആണ് തോന്നിയത്…\nഇന്നലെ വരെ ഗീതു…. ഉണ്ണിക്ക് മൂത്രം ഒഴിക്കണം… ഉണ്ണി അപ്പി ഇട്ടു വേഗം വരൂ.. എന്നൊക്കെ പറഞ്ഞു വിളിക്കുമ്പോൾ ചെയ്തു കൊണ്ടിരുന്ന ജോലി പാതി വഴി ഇട്ട് ഉണ്ണിക്ക് പിറകെ ഓടുമ്പോൾ ഹരിയേട്ടൻ ചോദിക്കാറുള്ളത് എന്താ ഗീതു നിന്നെ ഒരു നൂറു വട്ടം വിളിക്കണമല്ലോ എന്തെങ്കിലും കാര്യം സാദിക്കണം എങ്കിൽ ഇതിന് വേണ്ടി എന്ത് ജോലിയാ നിനക്കിവിടെ എന്നായിരുന്നു… ഒരു പത്തു മിനിറ്റ് ആഹാരം കൊടുക്കാൻ താമസിച്ചാൽ ദേഷ്യപെടുന്ന ഹരിയേട്ടൻ ഇന്ന് ഉണ്ടത് മൂന്ന് മണിക്കാണ് എന്നുള്ളത് തെല്ലൊന്നുമല്ല എന്നെ അതിശയിപ്പിച്ചത്…. വിളക്ക് കഴുകാതെ കത്തിച്ചാൽ വഴക്കുപറയാറുള്ളത് അമ്മ പഴയ തുണിയിൽ വിളക്ക് വൃത്തിയാക്കി കത്തിക്കുന്നത് കണ്ടപ്പോൾ അമ്പരപ്പാരുന്നു….\nഹരിയേട്ടൻ വിവാഹം കഴിച്ചു കൊണ്ടുവന്ന അന്ന് ആണ് ഈ മുറിയെ ഞാൻ നോക്കിയത് പോലെ ഇന്നാണ് വീണ്ടും നോക്കി കണ്ടത് ഇത്രയേറെ സമയം ഈ മുറിയിൽ ചിലവഴിച്ചതും… അല്ലാത്തപ്പോൾ എല്ലാം മുറി തൂക്കാനും തുടക്കാനും തുണി മടക്കി വെക്കാനും ഇരുട്ട് മൂടുമ്പോൾ നിദ്രയെ പുൽകാനും ആണ് ഞാൻ ഇവിടേക്ക് വരാറ്… ഇത്രയേറെ ഭംഗിയാണ് ഞങ്ങളുടെ കിടപ്പറക്ക് എന്ന് തോന്നിയത് ഇന്നാദ്യം… അത്താഴത്തിനു കഞ്ഞിയും ചമ്മന്തിയും കൊടുത്ത അമ്മയോട് ഇതേ ഒള്ളോ അമ്മേ എന്നു ചോദിച്ച ഹരിയേട്ടനോട് അമ്മ പറഞ്ഞത് നിന്റെ ഭാര്യ ഇടവേള എടുത്തപ്പോൾ ഓർത്തില്ലേ കെട്ടിയോൻ പട്ടിണി ആകുമെന്ന് എന്നാണ്.. അല്ല അമ്മക്ക് കഞ്ഞിയൊക്കെ കുടിക്കാം അല്ലേ അവൾ അടുക്കളയിൽ കയറുമ്പോൾ നാലു കൂട്ടം കറി വേണം അതുകൊണ്ട് ചോദിച്ചതാ എന്ന് പറഞ്ഞു കുഞ്ഞിന് ആഹാരം കൊടുക്കാൻ ആയി ഹരിയേട്ടൻ പോകുമ്പോൾ മുറിക്കുള്ളിലേക്ക് കണ്ണുകൾ പായിച്ചിരുന്നു…\nകുഞ്ഞിനെ ഉറക്കി രാത്രിയിൽ എന്റെ അടുത്ത് വന്നു കിടന്ന ഹരിയേട്ടൻ എന്നോട് ചോദിച്ച ചോദ്യം.. ഗീതു നീ എങ്ങിനെ ചെയ്യുന്നു എല്ലാം ഇത്രയും അടുക്കും ചിട്ടയും ആയി? ആ ഒറ്റ ചോദ്യം മാത്രം മതിയാരുന്നു അദ്ദേഹം എന്നെ മനസിലാക്കുന്നുണ്ടോ എന്നറിയാൻ… അതിനു മറുപടി ആയി ഒരു ചിരി സമ്മാനിച്ചപ്പോളും എന്റെ കണ്ണ് കലങ്ങിയിരുന്നു… പിറ്റേന്ന് രാവിലെ വേദന കടിച്ചു പിടിച്ചു അടുക്കള ലക്ഷ്യമാക്കി നടക്കാൻ തുനിഞ്ഞ എന്നെ തടഞ്ഞു കൊണ്ട് ഹരിയേട്ടൻ പറഞ്ഞത്..\nഗീതു.. നീ കിടന്നോ ഞാൻ ഓഫീസിൽ ലീവ് വിളിച്ചു പറഞ്ഞിട്ടുണ്ട്.. എന്നായിരുന്നു.. കുഴപ്പമില്ല ഏട്ടാ.. എനിക്കെല്ലാം മാറി… എന്നു പറയുമ്പോൾ എനിക്കറിയാം നിനക്ക് വയ്യാന്നു കള്ളം പറയണ്ട… ഞാൻ അലാതെ മറ്റാരാണ് നിന്നെ മനസിലാക്കണ്ടത്… എന്ന് പറയുമ്പോൾ ആ നെഞ്ചോടു ഞാൻ തല ചായ്ച്ചിരുന്നു..\n1 thought on “ഹരിയേട്ടന്റെ വാക്കുകൾക് മുന്നിൽ നിറഞ്ഞുവന്ന കണ്ണുകൾ ഒന്ന് കൂട്ടിയടച്ചു ഒന്നേ പറഞ്ഞുള്ളു…”


അത്താണി കൊലക്കേസിലെ പ്രധാന പ്രതികൾ അറസ്റ്റിൽ; പ്രതികളെ ഇന്ന് തന്നെ കോടതിയിൽ ഹാജരാക്കും | Kochi|police-arrested|FEATURED|Athani murder case\n‘പുതിയ ക്യാമ്പയിൻ – എന്റെ വക 800! അതുതന്നെയാണ് കേന്ദ്രവും പറഞ്ഞത്’; സംസ്ഥാന സർക്കാരിനോട് ശ്രീജിത്ത് പണിക്കർ\nഅത്താണി കൊലക്കേസിലെ പ്രധാന പ്രതികൾ അറസ്റ്റിൽ; പ്രതികളെ ഇന്ന് തന്നെ കോടതിയിൽ ഹാജരാക്കും\nNov 24, 2019, 05:41 pm IST\nകൊച്ചി: അത്താണി കൊലക്കേസിലെ പ്രധാന പ്രതികളായ മൂന്നംഗ സംഘം അറസ്റ്റിൽ. കൊലപാതകം നടത്തിയ മൂന്നംഗ സംഘമാണ് പൊലീസ് പിടിയിലായിരിക്കുന്നത്. വിനു വിക്രമൻ, ഗ്രിൻഡേഷ്, ലാൽ കിച്ചു എന്നിവരാണ് പിടിയിലായത്. പ്രതികളുടെ അറസ്റ്റ് രേഖപ്പെടുത്തി, ഇവരെ ഇന്ന് തന്നെ കോടതിയിൽ ഹാജരാക്കും. അത്താണിയിലെ ബാറിൽ നിന്ന് പുറത്തിറങ്ങി നിൽക്കുമ്പോഴാണ് കാറിലെത്തിയ ഗുണ്ടാസംഘം ബിനോയിയെ വെട്ടിയത്. നാട്ടുകാർ നോക്കി നിൽക്കെയായിരുന്നു ആക്രമണം. ഈ മാസം പതിനേഴിന് രാത്രി എട്ട് മണിയോടെയാണ് തുരുത്തിശ്ശേരി സ്വദേശി ബിനോയിയെ മൂന്നംഗ സംഘം വെട്ടികൊലപ്പെടുത്തിയത്.\nകുപ്രസിദ്ധ ഗുണ്ടാ സംഘമായ അത്താണി ബോയ്‍സ് എന്നറിയപ്പെടുന്ന കൊട്ടേഷൻ ഗ്രൂപ്പിലെ അംഗമായിരുന്നു കൊല്ലപ്പെട്ട ബിനോയ്. പത്തുവര്‍ഷങ്ങള്‍ക്ക് മുമ്പാണ് ഗില്ലപ്പി എന്നറിയപ്പെടുന്ന ബിനോയ് ‘അത്താണി ബോയ്സ്’ എന്ന ഗുണ്ടാസംഘത്തിന് രൂപം കൊടുത്തത്. ഈ ഗുണ്ടാസംഘത്തിന്‍റെ മുന് തലവനായിരുന്നു 34 -കാരനായ ബിനോയ്. കൊലപാതകശ്രമം, ലഹരിമരുന്ന് കടത്ത്, നിരവധി അതിക്രമങ്ങള് എന്നിങ്ങനെ പ്രദേശവാസികളുടെ സ്ഥിരം തലവേദനയായിരുന്നു 12 പേരടങ്ങുന്ന ‘അത്താണി ബോയ്സ്’.\nALSO READ: കോട്ടയത്ത് റിട്ടയേർഡ് എസ്‌ഐയെ മരിച്ച നിലയിൽ കണ്ടെത്തി; മൃതദേഹം വഴിയിൽ രക്തത്തിൽ കുളിച്ച നിലയിൽ\nബിനോയിയുടെ കൊലപാതകത്തിലെ മുഖ്യപ്രതിയായ വിനു വിക്രമന്‍റെ ബന്ധുവായ നെടുമ്പാശ്ശേരി സ്വദേശിയെ ബിനോയിയുടെ സംഘാംഗങ്ങൾ ഭീഷണിപ്പെടുത്തിയതാണ് ഞായറാഴ്ച നടന്ന ക്രൂരമായ കൊലപാതകത്തിലേക്ക് നയിച്ചത്. കാപ്പ നിയമപ്രകാരം ജില്ലക്കകത്ത് പ്രവേശിക്കുന്നതില് വിലക്ക് നേരിടുന്നയാളാണ് അത്താണി ബോയ്സിന്‍റെ ഇപ്പോഴത്തെ തലവന് കൂടിയായ വിനു.\nKochi police-arrested FEATURED Athani murder case\nVIDEO STORY: പതിനെട്ടാംപടി ചവിട്ടുന്നതോടെ തനിക്ക് രണ്ട് നേട്ടങ്ങള്; അയ്യപ്പനെ കണ്ടിരിക്കും- ശബരിമലദര്‍ശനത്തെ കുറിച്ച് രഹ്ന ഫാത്തിമയ്ക്ക് പറയാനുള്ളത്\nസർക്കാർ മെഡിക്കൽ കോളേജ് ഡോക്ടർമാർ നടത്താനിരുന്ന അനിശ്ചിതകാല സമരം മാറ്റിവച്ചു.\nഎറണാകുളം ജില്ല കടുത്ത നിയന്ത്രണങ്ങളിലേയ്ക്ക്; മൂന്ന് പഞ്ചായത്തുകളിലും അഞ്ച് വാർഡുകളിലും ലോക്ക് ഡൗൺ പ്രഖ്യാപിച്ചു\nApr 20, 2021, 08:14 pm IST


കോവിഡ്: ഒമാെൻറ എണ്ണയിതര വരുമാനത്തിൽ ഇടിവ് | Madhyamam\ndate_range 15 Sep 2021 4:02 AM GMT\nകോവിഡ്: ഒമാെൻറ എണ്ണയിതര വരുമാനത്തിൽ ഇടിവ്\n9.8 ശതമാനത്തിെൻറ കുറവാണ് 2020ലുണ്ടായത്\nമസ്കത്ത്: കോവിഡ് സാഹചര്യം രാജ്യത്തിെൻറ എണ്ണയിതര വരുമാനത്തെ ബാധിച്ചതായി കണക്കുകൾ. 9.8 ശതമാനത്തിെൻറ ഇടിവാണ് 2020ൽ എണ്ണയിതര വരുമാനത്തിലുണ്ടായത്. 2.70 ശതകോടി റിയാലാണ് കഴിഞ്ഞവർഷത്തെ എണ്ണയിതര വരുമാനം. 2019നേക്കാൾ 294.5 ദശലക്ഷം റിയാലിെൻറ കുറവാണ് ഉണ്ടായതെന്ന് ധനകാര്യമന്ത്രാലയത്തിെൻറ കണക്കുകൾ പറയുന്നു. കോവിഡ് ലോക്ഡൗൺ സമയത്ത് സർക്കാർ സേവനങ്ങളുടെ പ്രവർത്തനം ചുരുക്കിയതും സ്വകാര്യ മേഖലയുടെ സമ്മർദം കുറക്കാൻ നികുതിയിനത്തിലും മറ്റും നൽകിയ ഇളവുകളാണ് വരുമാനം കുറയാൻ കാരണം.\nവാണിജ്യ പ്രവർത്തനങ്ങൾക്കുള്ള ഫീസുകളിലും നികുതിയിലുമെല്ലാം മഹാമാരികാലത്ത് കുറവുണ്ടായിട്ടുണ്ട്. കമ്പനികളിൽനിന്നുള്ള വരുമാന നികുതി, കസ്റ്റംസ് നികുതി, വരുമാന നികുതി, സർക്കാർ നിക്ഷേപങ്ങളിൽനിന്നുള്ള വരുമാനം തുടങ്ങിയവയിലും കുറവുണ്ടായി.\nനികുതി, ഫീസ് ഇനത്തിൽ ലഭിച്ചത് 1.19 ശതകോടി റിയാലാണ്. ബജറ്റിലെ പ്രതീക്ഷിത വരുമാനത്തിൽനിന്ന് 23.8 ശതമാനത്തിെൻറ കുറവാണ് ഈ വിഭാഗത്തിലുണ്ടായത്. കസ്റ്റംസ് നികുതിയായി 185.7 ദശലക്ഷം റിയാലും ലഭിച്ചു. പ്രതീക്ഷിത കസ്റ്റംസ് നികുതിയിൽനിന്ന് 94 ദശലക്ഷം റിയാൽ കുറഞ്ഞപ്പോൾ കമ്പനികളുടെ വരുമാന നികുതിയിൽനിന്ന് 81.6 ദശലക്ഷം റിയാലും കുറഞ്ഞു. യാത്രാനിയന്ത്രണങ്ങളുടെ ഫലമായി വിമാനത്താവളങ്ങളിൽനിന്നും തുറമുഖങ്ങളിൽനിന്നുമുള്ള വരുമാനം 48.5 ശതമാനവും ഇടിഞ്ഞതായും ധനകാര്യ മന്ത്രാലയത്തിെൻറ കണക്കുകൾ കാണിക്കുന്നു.\nTAGS:covid: Oma's non-oil revenue falls


emalayalee.com - പഴയകാല നടി സാധനയെ തേടി\nപഴയകാല നടി സാധനയെ തേടി\nFILM NEWS 27-Feb-2018\nഗോപാലകൃഷ്ണന്റെ ഫേസ്ബുക്ക് പോസ്റ്റിന്റെ പൂര്‍ണരൂപം:\n''ദയവായി ഇത് മുഴുവനും വായിക്കണേ...... പ്രേംനസീര് ഫൗണ്ടേഷന് തയ്യാറാക്കുന്ന സുവനീറിന്റെ ആവശ്യത്തിനായി നസീര് സാറിനോടൊപ്പം സഹകരിച്ച വ്യക്തികളെ കാണാനായി ശ്രീ. Chandran Monalisaയോടൊപ്പം ചെന്നൈയില് എത്തിയിട്ട് രണ്ടാഴ്ചയായി. ശ്രീമതി. Menaka Suresh ആണ് ആദ്യകാലനടികളുടെ appointment എടുത്തു തരുന്നത്. ഇക്കാര്യത്തില് ഉഷാറാണിയുടേയും വഞ്ചിയൂര് രാധയുടേയും സഹായം എടുത്ത് പറയേണ്ട ഒന്നാണ്. കാണേണ്ടവരെ എല്ലാം മേനക ഫോണ് വിളിച്ചു arrange ചെയ്ത് തരും. മേനകയ്ക്ക് നേരിട്ട് പരിചയമില്ലാത്തവരെ ഉഷാറാണിയും വഞ്ചിയൂര് രാധയും പരിചയപ്പെടുത്തി തന്നു. എന്റെ ലിസ്റ്റിലുള്ള പഴയകാല നടി സാധനയെ മേനകയ്ക്ക് പരിചയമില്ല. ഉഷച്ചേച്ചിക്ക് അവരെ അറിയാം. കുറച്ചു മാസം മുന്‍പ് ഉഷച്ചേച്ചി അവരെ കാണാന് പോയിരുന്നു. (പഴയകാല സഹപ്രവര്‍ത്തകരുടെ ക്ഷേമം തിരക്കുന്നതില് എപ്പോഴും താല്പര്യം കാണിക്കുന്ന സ്വഭാവമാണ് ഉഷാറാണിയുടേത്.\nസാധനയും ഭര്‍ത്താവ് റാമും ഉഷയോടൊപ്പം ഗോപാലകൃഷ്ണന് ഫേസ്ബുക്കില് പങ്കുവെച്ചത്\nഅങ്ങിനെ ഞങ്ങള് ഉഷച്ചേച്ചിയോടൊപ്പം സാധനയെ കാണാനായി പോകാന് തീരുമാനിച്ചു. ഉഷച്ചേച്ചിയുടെ ഡ്രൈവര്‍ക്ക് മാത്രമേ വഴി അറിയൂ. അയാള്‍ക്ക് രാവിലെ പത്ത് മണിക്ക് ഒരു എയര്‍പോര്‍ട്ട് ഓട്ടം ഉണ്ട്. അതുകൊണ്ട് അതിരാവിലെ പോകാന് തീരുമാനിച്ചു. ഞാനും ചന്ദ്രന് മൊണാലിസയും കൂടി6മണിക്ക് ARS Gardens ന്റെ മുന്നില് കാത്തുനിന്നു. സാധനയ്ക്ക് കൊടുക്കാനായി Horlicks, Bourvitta ഒക്കെ തലേദിവസം തന്നെ വാങ്ങി വച്ചു. (പൈസയായിട്ട് കൊടുത്താല് അത് ഭര്‍ത്താവ് ചിലവാക്കി തീര്‍ക്കും. സാധനയ്ക്ക് കിട്ടില്ല എന്ന് ഉഷച്ചേച്ചി നേരത്തെ പറഞ്ഞിരുന്നു) എന്റെ കാര് ARS ഗാര്‍ഡന് മുന്നില് ഇട്ടിട്ട് ഞങ്ങള് ചേച്ചിയുടെ കാറില് കയറി. 40 കിലോമീറ്ററോളം ദൂരമുണ്ട്. ഞങ്ങള് അവരുടെ വീട്ടിന്റെ മുന്നില് എത്തി.\nഡ്രൈവര് തകരപ്പാട്ടയില് തട്ടിയപ്പോള് ഒരു സ്ത്രീ എത്തി നോക്കി. എന്തോ സംസാരിച്ചു. ഡ്രൈവര് തിരിച്ചുവന്നു. സാധന അവിടെ ഇല്ല. ഇത് പുതിയ താമസക്കാരാണ്. ഞങ്ങള് കാറില് നിന്നും ഇറങ്ങി. ഈ വീടിന്റെ പുറകുവശത്ത്3ഒറ്റമുറി വീടുണ്ട്. ഞങ്ങള് അവിടേക്കു ചെന്നു. മൂന്നും മൂന്ന് വീടാണ്. ഓരോ മുറിയിലും ഓരോ കുടുംബം താമസിക്കുന്നു. കുട്ടികളെ സ്‌കൂളില് അയക്കാനുള്ള തിരക്കിലാണ് അവര്. ഒരു കുട്ടി വീട്ടുമുറ്റത്ത് കളിക്കുന്നുണ്ട്. ഞങ്ങളുടെ ശബ്ദം കേട്ട് അവരൊക്കെ പുറത്ത് വന്നു. ഒരു സ്ത്രീ കുട്ടിക്ക് ആഹാരം കൊടുക്കുകയായിരുന്നു. മറ്റൊരു മുറിയിലെ സ്ത്രീ മകളുടെ തലമുടി പിന്നുന്നു. അപ്പോഴേയ്ക്കും ആണുങ്ങളും പുറത്ത് വന്നു. ഒരാളുടെ ഇടുപ്പില് ഒരു പെണ്‍കുട്ടിയുണ്ട്. ആ കുഞ്ഞിനെ ദേഹം മുഴുവനും ചൊറി. മുഴുവനും പച്ചനിറത്തിലുള്ള മരുന്നിട്ടിരിക്കുന്നു. ഇതിനിടയില് ഏതോ ഇംഗ്‌ളീഷ് മീഡിയം സ്‌കൂളിലെ ബസ് വന്നു. കുട്ടികള് അതില് കയറി. ഒരു കുട്ടിയുടെ അച്ഛന് ടിഫിന് ബോക്‌സും കൊണ്ട് ഓടുന്നതും കണ്ടു. വളരെ പാവപ്പെട്ടവരാണെങ്കിലും മക്കള്‍ക്ക് നല്ല വിദ്യാഭ്യാസം നല്‍കുന്നത് കണ്ടപ്പോള് സന്തോഷം തോന്നി.\n' ഇവിടെ താമസിച്ചിരുന്ന അമ്മ'\n' അവര് എരന്തു പോച്ച് ' ബാബു പറഞ്ഞു.\nഞങ്ങള് ഒന്ന് ഞെട്ടി. ഞങ്ങളുടെ മുഖത്തെ ഭാവമാറ്റം കണ്ടിട്ട് ബാബുവിന്റെ ഭാര്യ പറഞ്ഞു.\n' അഞ്ചാറു മാസം ആയാച്ച്. അതുക്കപ്പുറം അവര് (സാധനയുടെ ഭര്‍ത്താവ്) ഇങ്കെ വന്ന് വീട് കാലി പണ്ണിയാച്ച് ' ആരും ഒന്നും പറയുന്നില്ല.\nതൊട്ടടുത്ത വീടുകളിലെ സ്ത്രീകള് എല്ലാ കഥകളും പറഞ്ഞു. തമിഴില് അവര് പറഞ്ഞത് മലയാളത്തില് എഴുതാം.....\nസാധന അവസാന കാലങ്ങളില്\nഅവിടെ താമസിക്കാന് ചെല്ലുന്ന സമയം സാധനയെ കാണാന് ഭയങ്കര ഭംഗിയായിരുന്നു. കൈ ഇറക്കമുള്ള ബ്‌ളൗസ് ആണ് ഇട്ടിരുന്നത്. പട്ടുസാരിക്ക് മാച്ചിംഗ് ആയ ബ്‌ളൗസ്. വീടിന് ചുറ്റും എപ്പോഴും വൃത്തിയായി സൂക്ഷിക്കും. ഒരു കരിയില പോലും അവിടെ കാണില്ല. സാധന പുറത്തേക്ക് അധികം ഇറങ്ങാറില്ല. വല്ലപ്പോഴും അടുത്തുള്ള അമ്പലത്തില് പോകുമായിരുന്നു. പക്ഷേ ക്രമേണ എവിടെയോ താളം തെറ്റി. എന്നും വഴക്ക്. അവരെ ഭര്‍ത്താവ് ശരിക്കും ഉപദ്രവിക്കുമായിരുന്നു. തടിക്കഷണം കൊണ്ട് തലക്കടിക്കുമായിരുന്നു. രാത്രിയില് അവര് നിലവിളിക്കുന്നത് കേള്‍ക്കാമായിരുന്നു. അവരുടെ ആരോഗ്യനില വഷളാവുന്നത് അടുത്ത വീട്ടിലുള്ളവര് നേരിട്ട് കാണുന്നുണ്ടായിരുന്നു. സാധനയുടെ കാലില് നിറയെ പൊള്ളലേറ്റ വൃണങ്ങള് ഇവരെല്ലാം കണ്ടിട്ടുണ്ട്. ഭര്‍ത്താവ് സിഗരറ്റ് കത്തിച്ചു പൊള്ളിക്കുമായിരുന്നു.\nസാധന ഭര്‍ത്താവ് റാമിനൊപ്പം\nഇവരുടെ വീടിന് എതിര് വശത്ത് ഒരു പരമ്പരാഗത സിദ്ധ വൈദ്യനുണ്ട്. ഞങ്ങള് അദ്ദേഹത്തിന്റെ അടുത്ത് പോയി. നെയ്യാറ്റിന്‍കര സ്വദേശി ടി. വിവേകാനന്ദന്. ഒരു മധ്യവയസ്‌കന്. വര്‍ഷങ്ങളായി അവിടെ ചികിത്സ നടത്തി വരുന്നു. (ഞങ്ങള് അവിടെ ചെന്നപ്പോള് ദൂരെ സ്ഥലങ്ങളില് നിന്ന് അദ്ദേഹത്തെ കാണാന് രോഗികള് കാറിലും മറ്റുമായി എത്തിയിരുന്നു. എങ്കിലും ഞങ്ങളോട് സംസാരിക്കാന് അദ്ദേഹം സന്മനസ്സ് കാട്ടി.) ഒരു കാര് ബ്രോക്കറായ മുംബൈക്കാരന് റാം ആയിരുന്നു സാധനയുടെ ഭര്‍ത്താവ്. അയാളുടെ മൂന്നാം വിവാഹം ആയിരുന്നു ഇത്. മദ്യത്തിന്റെ അടിമ. സാധനയെ ഇയാള് ഭയങ്കരമായി ഉപദ്രവിക്കുമായിരുന്നു. ആഹാരം പോലും നല്‍കിയിരുന്നില്ല.\nഉഷാറാണിയുടെ നേതൃത്വത്തില് നല്‌ളൊരു തുക സാധനയ്ക്ക് എത്തിച്ച് കൊടുത്തിരുന്നു. ഉഷാറാണി ഒരു സ്വകാര്യ ചാനലിന്റെ ആളുകളുമായി അവിടെ പോയിരുന്നു. അടുത്തുള്ള ആരും കാണാതെയാണ് ക്യാമറ വീട്ടിനകത്ത് കയറിയത്. കാരണം ക്യാമറ കണ്ടാല് അന്ന് മുതല് വീട്ടുവാടക കൂട്ടിയാലോ. (അഞ്ഞൂറ് രൂപയായിരുന്നു വാടക) . അമ്മ സംഘടന മാസംതോറും 5000 രൂപ നല്‍കിയിരുന്നു. ഒരിക്കല് ആരോ കൊടുത്ത തുകയും കൊണ്ട് ഉഷാറാണി ചെന്നപ്പോള് റാം അപ്പോള്‍ത്തന്നെ അത് വാങ്ങി പോക്കറ്റില് വച്ചു. അപ്പോള് റാം കേള്‍ക്കാതെ സാധന ഉഷാറാണിയോട് പറഞ്ഞുവത്രെ,\n' എനിക്ക് ഒന്നും വാങ്ങിത്തരില്ല' എന്ന്.\nവിവേകാനന്ദന്റെ അടുത്ത വീട്ടിലെ വനമതിയും ഗൗരിയും ആയിരുന്നു സാധനയ്ക്ക് ആഹാരം നല്‍കിയിരുന്നത്. 2016 പകുതിയോടെ ആദ്യം ആയപ്പോഴേക്കും അവരുടെ ആരോഗ്യവും മാനസിക നിലയും വളരെ മോശമായി. റാം തല്ലിയതാണോ എന്നറിയില്ല അവരുടെ കാലിന് നല്ല പരുക്ക് ഉണ്ടായിരുന്നു. ഇടത്തെ കൈയ്യുടെ കുഴ ഇളകിപ്പോയി. വിവേകാനന്ദന് ആണ് അത് ശരിയാക്കി കൊടുത്തത്.\nമിക്ക ദിവസങ്ങളിലും ഉടുതുണി പോലും ഇല്ലാതെ പുറത്ത് ഇറങ്ങി നടക്കുമായിരുന്നു. വനമതിയായിരുന്നു അവര്‍ക്ക് തുണി ഉടുത്ത് കൊടുത്തിരുന്നത്. ആര്‍ക്കും ആ വീട്ടിലോട്ട് കയറാന് വയ്യാത്ത അവസ്ഥയായി. അത്ര ദുര്‍ഗന്ധം ആയിരുന്നു ആ വീട്ടില്. കാരണം സാധന കട്ടിലില്‍ത്തന്നെ മലമൂത്ര വിസര്‍ജ്ജനം ചെയ്യുമായിരുന്നു.\nഒരിക്കല് കുക്കിംഗ് ഗ്യാസിന്റെ രൂക്ഷഗന്ധം. അടുത്ത വീട്ടുകാര് ചെന്ന് നോക്കിയപ്പോള് ഗ്യാസ് തുറന്നു വിട്ടിരിക്കുകയാണ്. ഓര്‍മ്മയില്ലാതെ സാധന ചെയ്തതാണ് എന്നാണ് റാം പറഞ്ഞത്. പക്ഷേ അതാരും വിശ്വസിച്ചിരുന്നില്ല. ഒരു ദിവസം സാധന ഗൗരിയുടെ വീട്ടിലത്തെി ഒരു ബിസ്‌ക്കറ്റ് തരുമോ എന്ന് ചോദിച്ചു പോലും. അവര് ആഹാരം കഴിച്ചിട്ട് മൂന്നു ദിവസമായി. ഗൗരി കൊടുത്ത ബിസ്‌ക്കറ്റ് ആര്‍ത്തിയോടെ കഴിക്കുന്നതിനിടയില് റാം ഓടിയത്തെി\n' നീ നാണം കെടുത്തിയേ അടങ്ങൂ അല്ലേ...'' എന്ന് ചോദിച്ച് ബിസ്‌ക്കറ്റും പിടിച്ചു വാങ്ങി ദൂരെക്കളഞ്ഞ് വീട്ടിലേക്ക് കൊണ്ടുപോയി. പിന്നെ കുറേനേരം സാധനയുടെ അലര്‍ച്ച കേള്‍ക്കാമായിരുന്നു പോലും.\n2017 ആദ്യം സാധനയും റാമും കൂടി മുംബൈയിലേക്ക് പോയി. റാമിന്റെ ബന്ധുക്കളെ കാണാന് പോകുന്നു എന്നു പറഞ്ഞാണ് പോയത്. രണ്ടുമൂന്നു ദിവസം കഴിഞ്ഞപ്പോള് റാം ഒറ്റയ്ക്ക് തിരികെ എത്തി. രണ്ട് ദിവസം കഴിഞ്ഞപ്പോള് പൊലീസുകാര് സാധനയേയും കൊണ്ട് വന്നു. അപ്പോഴാണ് നാട്ടുകാര് വിവരം അറിയുന്നത്. റാം സാധനയെ മുംബൈ റയില്‍വേ സ്റ്റേഷനില് ഉപേക്ഷിച്ച് തിരികെ വന്നതായിരുന്നു. (ഈ സമയത്തുപോലും സാധന നൂറിലേറെ സിനിമയില് അഭിനയിച്ച വിവരമൊന്നും നാട്ടുകാര്‍ക്ക് അറിയില്ലായിരുന്നു). കുറച്ചു ദിവസം കഴിഞ്ഞ് സാധനയും ഭര്‍ത്താവും കൂടി മേല്‍മരുവത്തൂര് ക്ഷേത്രത്തില് പോയി. അവിടെ ഉപേക്ഷിക്കാനായിരുന്നു പദ്ധതിയെന്ന് നാട്ടുകാര് വിശ്വസിക്കുന്നു. രണ്ടു ദിവസം കഴിഞ്ഞപ്പോള് ഇരുവരും തിരികെയത്തെി. രണ്ടുപേരും തല മൊട്ടയടിച്ചിരുന്നു. സാധനയ്ക്ക് വയറിളക്കമോ മറ്റോ വന്നതിനാല് ക്ഷേത്രം അധികാരികള് പുറത്താക്കിയതായി പിന്നീട് മനസ്സിലായി. ആ സമയത്ത് സാധന വെറും എല്ലും തോലുമായി മാറിക്കഴിഞ്ഞിരുന്നു. കൂനിക്കൂടിയാണ് നടന്നിരുന്നതെന്ന് വിവേകാനന്ദന് പറഞ്ഞു.\nകുറച്ചു ദിവസം കഴിഞ്ഞ് റാം വീണ്ടും തിരികെയെത്തി അയ്യായിരം രൂപ വിവേകാനന്ദനോട് ചോദിച്ചു. അഞ്ഞൂറ് രൂപ കൊടുത്ത് റാമിനെ ഒഴിവാക്കി. അപ്പോഴേയ്ക്കും റാമിന്റെ മാനസിക നിലയും തകരാറിലായി തുടങ്ങി. ഇതുകണ്ട വിവേകാനന്ദന് റാമിനേയും കൂട്ടി ഷോളാവരം പൊലീസ് സ്റ്റേഷനിലത്തെി ഇന്‍സ്‌പെക്ടറുടെ സര്‍ട്ടിഫിക്കറ്റും വാങ്ങി, റാമിനെ ബുദ്ദൂറിനടുത്തുള്ള ഒരു ആശ്രമത്തില് കൊണ്ടുചെന്നാക്കി. (പൊലീസ് നല്കിയ സര്‍ട്ടിഫിക്കറ്റ് എന്റെ കയ്യിലുണ്ട്) പക്ഷേ ആശ്രമത്തിലെ അന്തേവാസികളെ റാം ഭയങ്കരമായി ഉപദ്രവിച്ചതിനാല് അയാളെ അവിടെ നിന്നും പുറത്താക്കി. പിന്നീട് പല ദിവസങ്ങളിലും ഉടുതുണി പോലുമില്ലാതെ അവിടെ കറങ്ങി നടന്നു.\nസാധനയെ ഏതൊക്കെ അവസ്ഥയില് കണ്ടോ അതേ അവസ്ഥയില് റാമിനേയും നാട്ടുകാര് കണ്ടു. പിന്നെ കാണാതായി. വളരെ പ്രതീക്ഷയോടെയാണ് ഞങ്ങള് സാധനയെ കാണാന് പോയത്. സാധനയുടെ അവസ്ഥ മേനകയോട് ഞങ്ങള് പറഞ്ഞപ്പോള് അവര് മുന്‍കൈയെടുത്തതുകൊണ്ട് മാത്രം മലയാളം - തമിഴ് സിനിമാ ലോകത്തെ പലരും സഹായവാഗ്ദാനവുമായി മുന്നോട്ടു വന്നു. ഇതറിഞ്ഞ ഉഷാറാണി മേനകയെ ഫോണില് വിളിച്ചു. ഉഷാറാണിക്ക് ഉണ്ടായ ഒരു അനുഭവം മേനകയെ അറിയിച്ചു. അതായത് സാധനയുടെ അവസ്ഥ അറിഞ്ഞയുടന് സുരേഷ് ഗോപി ഉഷാറാണിയോട് പറഞ്ഞുവത്രെ, സാധനയ്ക്ക് കുറച്ചുകൂടി മെച്ചപ്പെട്ട താമസ സൗകര്യവും എല്ലാ മാസവും ആവശ്യമായ പലവ്യഞ്ജനം ഉള്‍പ്പെടെയുള്ള സാധനങ്ങളും എത്തിക്കാമെന്ന്. ഉഷാറാണി ഇത് സാധനയെ അറിയിച്ചപ്പോള് അവരുടെ ഭര്‍ത്താവ് എത്തരത്തിലുള്ള വീടാണ് വേണ്ടത് തുടങ്ങിയ ചില കാര്യങ്ങള് അങ്ങോട്ട് പറഞ്ഞുവത്രെ. അതുകൊണ്ട് ഞങ്ങളുടെ യാത്ര കഴിഞ്ഞ് മടങ്ങിയത്തെിയിട്ട് സ്ഥിതിഗതികള് നേരില് കണ്ടശേഷം മേനകയെ അറിയിക്കാമെന്ന ധാരണയിരുന്നു ഈ യാത്ര.\nസാധന ഒരു പഴയ സിനിമയിലെ നൃത്തരംഗത്തില്\nമടക്കയാത്രയില് ആരും അധികം സംസാരിച്ചില്ല. ഒരിക്കലും പ്രതീക്ഷിക്കാത്ത ആ വാര്‍ത്ത കേട്ട ഞെട്ടലില് ഉഷാറാണി നിശ്ശബ്ദയായിരുന്നു. കാരണം സാധനയുടെ അവസ്ഥ നേരില് കണ്ട ഏക വ്യക്തി അവര് മാത്രമാണ്. ഇനിയെങ്കിലും സാധനയെ പഴയ സ്ഥിതിയിലേക്ക് കൊണ്ടുവരാനാകും എന്നാണ് ഞാനും കരുതിയത്. അവര്‍ക്ക് വേണ്ടി വാങ്ങിയ ആഹാരസാധനങ്ങള് വൈദ്യശാലയില് ഏല്‍പ്പിച്ചു. കഴിഞ്ഞ മാസം എഗ്മൂര് റെയില്‍വേ സ്റ്റേഷന് സമീപത്ത് റാം അലഞ്ഞുതിരിഞ്ഞു നടക്കുന്നത് കണ്ടവരുണ്ട്. ഇതിനിടയില് വൈദ്യശാലയിലെ തിരുപ്പതിക്കാരനായ ശിവാനന്ദന് നാട്ടില് പോയപ്പോള് റാം തിരുപ്പതിയില് ലോഡ്ജില് വച്ച് സാധനയെ അടിക്കുകയും അവരുടെ അലര്‍ച്ച കേട്ട് ഓടിക്കൂടിയ നാട്ടുകാര് റാമിനെ നന്നായി കൈകാര്യം ചെയ്യുകയും സാധനയെ ആശുപത്രിയില് കൊണ്ടുചെന്നാക്കുകയും ചെയ്തു എന്ന വിവരം ലഭിച്ചു.\nകഴിഞ്ഞ അഞ്ച് മാസമായി സാധനയുടെ ബാങ്ക് അക്കൗണ്ടിലേക്ക് അമ്മ സംഘടന നല്‍കുന്ന തുക ആരും എടുത്തിട്ടില്ല. ഈ സംഭവത്തിലെ ദുരൂഹ എന്താണെന്ന് വച്ചാല് ഈ പറയുന്ന ആരും സാധനയുടെ മൃതദേഹം കണ്ടിട്ടില്ല. റാം പറഞ്ഞത് തിരുപ്പതി ദേവസ്വം അധികാരികള് അനാഥ ശവമായി പരിഗണിച്ച് സംസ്‌കരിച്ചു എന്നാണ്. സാധനയെ അവസാനമായി കണ്ട വിവേകാനന്ദന് വിശ്വസിക്കുന്നത് അന്നത്തെ അവരുടെ ആരോഗ്യനില വച്ച് നോക്കുമ്പോള് മരണപ്പെടാനാണ് കൂടുതല് സാധ്യത എന്നാണ്. ഞാന് മറിച്ചാണ് ചിന്തിക്കുന്നത്. ആശുപത്രിയില് നിന്ന് സുഖം പ്രാപിച്ച സാധന തിരുപ്പതി പരിസരത്ത് എവിടെയെങ്കിലും ഉണ്ടെങ്കിലോ... എന്നെങ്കിലും മടങ്ങി വന്നാലോ....\nഇത് വായിക്കുന്ന ആര്‍ക്കെങ്കിലും തിരുപ്പതിയുമായി ബന്ധമുണ്ടെങ്കില് ദയവായി ഒന്ന് അന്വേഷിക്കുക. മലയാള സിനിമയിലെ ഒരു പഴയകാല താരത്തിന് ഒരു നേരത്തെ ഭക്ഷണം എങ്കിലും കൊടുക്കാന് സാധിച്ചാലോ.......''\nSadhana and husband Ram


സോഷ്യല്‍മീഡിയയിലൂടെ സാമൂഹ്യസേവനവുമായി പെരിന്തല്‍മണ്ണയിലെ താമരത്ത് ഹംസു | Malappuram Life\nസോഷ്യല്‍മീഡിയയിലൂടെ സാമൂഹ്യസേവനവുമായി പെരിന്തല്‍മണ്ണയിലെ താമരത്ത് ഹംസു\nമലപ്പുറം: പ്രിയമുള്ളവരേ … ഞാന് താമരത്ത് ഹംസു പെരിന്തല്‍മണ്ണയില്‍നിന്നും.. എന്ന് തുടങ്ങുന്ന ശബ്ദ സന്ദേശം വാട്‌സ്ആപ് വഴി കേള്‍ക്കാത്ത മലപ്പുറം ജില്ലയിലെ പ്രവാസി സുഹൃത്തുക്കള് കുറവായിരിക്കും.\nമലപ്പുറം ജില്ലയിലെ സോഷ്യല് മീഡിയ ഉപയോക്താക്കള്‍ക്ക് ഒരു പരിചയപ്പെടുത്തലിന്റെ ആവശ്യമില്ലാത്ത സാമൂഹിക സേവകനാണ് താമരത്ത് ഹംസു. മലപ്പുറം ജില്ലയിലെയും , സമീപ ജില്ലകളിലെയും ഉള്‍പ്രദേശങ്ങളില് വരെ നടക്കുന്ന മരണങ്ങളും , അപകട വിവരങ്ങളും വാട്ടസ്ആപ് , ഫേസ്ബുക്ക് തുടങ്ങിയ നവ മാധ്യമങ്ങള് വഴി സ്വദേശത്തും, വിദേശത്തുമുള്ള ലക്ഷക്കണക്കിന് ആളുകളിലേക്ക് കൃത്യമായും, സത്യസന്ധമായും എത്തിക്കുക എന്ന വേറിട്ട ജീവ കാരുണ്ണ്യ ദൗത്യമാണ് താമരത്ത് ഹംസു നടത്തിക്കൊണ്ടിരിക്കുന്നത്. പെരിന്തല്‍മണ്ണയുടെ പരിസര പ്രദേശങ്ങളിലെ മരണ വാര്‍ത്തകള് ജനങ്ങളില് എത്തിക്കുക എന്ന ദൗത്യം മാത്രമല്ല ജാതി മത , രാഷ്ട്രീയ ചേരിതിരിവുകള് ഇല്ലാതെ തനിക്ക് മുന്‍പരിചയം പോലും ഇല്ലാത്ത മരണ വീടുകള് സന്ദര്‍ശിക്കുകയും, മരണാനന്തര ചടങ്ങുകള്‍ക്ക് നേതൃത്വം നല്‍കുകയും, സന്തപ്ത കുടുംബാങ്ങങ്ങളെ അവരുടെ ദുഃഖത്തില് സമാശ്വസിപ്പിക്കുകയും ചെയ്യുക എന്ന മഹനീയ കര്‍മ്മവും ഹംസു നിര്‍വ്വഹിക്കുന്നു.\nകഴിഞ്ഞ രണ്ടര വര്‍ഷത്തിലധികമായി വേറിട്ട ഈ ജീവ കാരുണ്ണ്യ പ്രവര്‍ത്തനം നടത്തുന്ന ഹംസു താന് അംഗമായ അന്‍പതിലധികം വാട്‌സ്ആപ് , ഫേസ്ബുക്ക് ഗ്രൂപ്പുകളിലേക്കും , അയ്യായിരം പേര് വീതമുള്ള തന്റെ രണ്ടു ഫേസ്ബുക്ക് അക്കൗണ്ടുകള് വഴിയും ,ഫേസ് ബുക്ക് പേജ് വഴിയും, ലക്ഷക്കണക്കിന് ആളുകളിലേക്കാണ് തന്റെ സന്ദേശങ്ങള് എത്തിക്കുന്നത്.ഹംസുവിന്റെ സന്ദേശങ്ങളെ പ്രധാനമായും ആശ്രയിക്കുന്നത് പ്രവാസ ലോകത്തുള്ളവരാണ്. നാട്ടില് നടക്കുന്ന പല മരണങ്ങളും ഹംസുവിന്റെ ശബ്ദ സന്ദേശം വഴി അറിഞ്ഞ പ്രവാസികളാണ് നാട്ടില് അവരുടെ വീടുകളില് അറിയിക്കുന്നത്.\n2.11.2015 ന് പെരിന്തല്‍മണ്ണക്കടുത്ത കട്ടുപ്പാറയിലെ പി.ടി. ആലി മുസ്ല്യാരുടെ മരണ വാര്‍ത്തയാണ് ഹംസു ആദ്യമായി ഫേസ് ബുക്കിലിടുന്നത്.\nമരണങ്ങളുടെയും, അപകടങ്ങളുടെയും സന്ദേശങ്ങള് നല്‍കുക എന്ന ദൗത്യം മാത്രമല്ല ‘ കാരുണ്ണ്യം’ എന്ന തന്റെ വാട്‌സ്ആപ് കൂട്ടായ്മ വഴി പാവപ്പെട്ടവര്‍ക്ക് നിരവധി സാമ്പത്തിക സഹായങ്ങള് നല്‍കുന്നതിനും ഹംസു നേതൃത്വം നല്‍കുന്നു.\nപെരിന്തല്‍മണ്ണയിലെ വിധവയായ ഉമ്മക്കും, ബധിരനും, മൂകനുമായ മകനും വീട് പണി പൂര്‍ത്തിയാക്കുന്നതിന് രണ്ട് ലക്ഷത്തി എണ്‍പതിനായിരം രൂപയും, കുന്നപ്പള്ളിയിലെ കിഡ്നി രോഗിക്ക് അന്‍പതിനായിരം, കാന്‍സര് രോഗിയായ 16 കാരന് അഞ്ച് ലക്ഷത്തി നാല്‍പത്തിഏഴായിരം , അരക്ക് താഴെ തളര്‍ന്ന രോഗിക്ക് വീല് ചെയര് , വലിയങ്ങാടി സ്വദേശിക്ക് കൃത്രിമ കാല് വെക്കാന് ഒരുലക്ഷത്തി അയ്യായിരം , സാമ്പത്തിക പ്രയാസം നേരിടുന്ന കുടുംബത്തിലെ പെണ്‍കുട്ടിയുടെ വിവാഹത്തിന് ഇരുപത്തി ഏഴായിരം, താഴെക്കോട്ടെ കഴുത്തിന് താഴെ തളര്‍ന്ന രോഗിക്ക് കട്ടില്, മുഖ്യമന്ത്രിയുടെ പ്രളയ ദുരിതാശ്വാസ നിധിയിലേക്ക് അരലക്ഷം രൂപ തുടങ്ങി നിരവധി സാമ്പത്തിക സഹായങ്ങള് ഈ ഗ്രുപ്പ് വഴി നടത്തുന്നതിന് ഹംസുവിനു സാധിച്ചു. മുഖ്യ മന്ത്രിയുടെ പ്രളയ ദുരിതാശ്വാസ നിധിയിലേക്കുള്ള അരലക്ഷം രൂപ കഴിഞ്ഞ ദിവസം മലപ്പുറം ജില്ലാ കളക്ടറെ നേരിട്ട് ഏല്‍പ്പിക്കുകയുണ്ടായി.\nസാമ്പത്തികമോ, ഭൗതികമോ ആയ ഒരു നേട്ടവും പ്രതീക്ഷിക്കാതെ ഒരു ‘പുണ്ണ്യ’ പ്രവര്‍ത്തി എന്ന നിലയില് മാത്രം നടത്തുന്ന അദ്ദേഹത്തിന്റെ ഈ സേവനത്തിന് നിരവധി അംഗീകാരങ്ങള് അദ്ദേഹത്തെ തേടിയെത്തി. ദുബൈ പെരിന്തല്‍മണ്ണ മണ്ഡലം കെ.എം.സി.സി , മലപ്പുറം എം സി വി ചാനല്, പെരിന്തല്‍മണ്ണ മണ്ഡലം മുസ്ലിം യൂത്ത് ലീഗ് തുടങ്ങി വിവിധ സംഘടനകളും, കൂട്ടായിമകളും , സ്ഥാപനങ്ങളും അദ്ദേഹത്തെ ആദരിക്കുകയുണ്ടായി.\nപെരിന്തല്‍മണ്ണ സര്‍വീസ് സഹകരണ ബാങ്ക് മുന് ജീവനക്കാര\nനായിരുന്ന ഹംസു പെരിന്തല്‍മണ്ണ കക്കൂത്ത് വലിയങ്ങാടി സ്വദേശിയാണ്. ഭാര്യയും നാല് മക്കളും അടങ്ങുന്നതാണ് കുടുംബം.\nതാമരത്ത് ഹംസുവുമായി ബന്ധപ്പെടാവുന്ന നമ്പര് :\n98 47 35 65 47 .


കൊവിഡ് പ്രതിരോധ സമഗ്രികളുടെ നികുതികളിൽ ഇളവ്; വാക്സിന് നികുതി മാറ്റാതെ ജിഎസ്ടി കൗൺസിൽ - ഇ വാർത്ത | evartha\nകൊവിഡ് പ്രതിരോധ സമഗ്രികളുടെ നികുതികളിൽ ഇളവ്; വാക്സിന് നികുതി മാറ്റാതെ ജിഎസ്ടി കൗൺസിൽ\nരാജ്യത്തെ കൊവിഡ് പ്രതിരോധ സമഗ്രി കളുടേയും മരുന്നുകളുടേയും സേവനത്തിൻ്റേയും നികുതികളിൽ ഇളവ് വരുത്തിയെങ്കിലും കൊവിഡ് പ്രതിരോധ വാക്സിനുള്ള ജിഎസ്ടിയിൽ മാറ്റം വരുത്താതെ ജിഎസ്ടി കൗൺസിൽ.\nഡല്‍ഹിയില് ഇന്ന് കേന്ദ്രധനമന്ത്രി നി‍ർമ്മലാ സീതാരാമൻ്റെ അധ്യക്ഷതയിൽ ചേ‍ർന്ന യോഗത്തിലാണ് കൊവിഡ് പ്രതിരോധ സമഗ്രഹികളുടെ നികുതിയിൽ മാറ്റം വരുത്താൻ തീരുമാനിച്ചത്. പുതിയ തീരുമാന പ്രകാരം പൾസ് ഓക്സിമീറ്റർ, കൊവിഡ് ചികിത്സയ്ക്കുള്ള മരുന്നുകൾ, ടെസ്റ്റിംഗ് കിറ്റ് തുടങ്ങി എല്ലാ കൊവിഡ് പ്രതിരോധ സാമഗ്രികളുടേയും നികുതിയില് കുറവ് വന്നു. പക്ഷെ മുൻനിശ്ചയിച്ച അഞ്ച് ശതമാനം നികുതി കൊവിഡ് വാക്സിന് നൽകേണ്ടി വരും.\nപുതുക്കിയ നികുതി സെപ്തംബ‍ർ മുപ്പത് വരെ മാത്രമായിരിക്കും ബാധകമെന്ന് ധനമന്ത്രി വ്യക്തമാക്കി. ബ്ലാക്ക് ഫംഗസ് മരുന്നുകൾക്ക് തത്കാലം നികുതിയുണ്ടാവില്ല. വൈദ്യ ആവശ്യത്തിനുള്ള ഓക്സിജന്5ശതമാനം നികുതിയുണ്ടാവും. സാനിറ്റൈസർ, പിപിഇ കിറ്റുകൾ എന്നിവക്കുള്ള നികുതിയും അഞ്ച് ശതമാനമാക്കി.\nTopics: Center govt Covid GST Council tax


ലണ്ടനില് പഠനത്തിനിടെ പ്രണയം, അബ്ദുള്ള കുടുംബത്തിന്റെ എതിര്‍പ്പിനിടെ മതത്തിന്റെ വേലിക്കെട്ടുകള് തകര്‍ത്ത് വിവാഹം; രാഷ്ട്രീയ ലോകം സച്ചിന്റെ വിജയമാഘോഷിക്കുമ്പോള് സോഷ്യല്‍മീഡിയയില് ചര്‍ച്ചയായത് ഭാര്യ സാറ! - BIGNEWSLIVE | Latest Malayalam News\nരാജസ്ഥാനിലെ സച്ചിന്റെ പ്രകടനം ശ്രദ്ധേയമായെങ്കിലും സോഷ്യല്‍മീഡിയ ഏറ്റവും കൂടുതല് ചര്‍ച്ച ചെയ്തത് സച്ചിന്റെ ഭാര്യ സാറ അബ്ദുള്ള പൈലറ്റിനെയായിരുന്നു\nജയ്പൂര്: രാജസ്ഥാനില് ബിജെപിയുടെ ഭരണത്തിന് തിരശ്ശീല വീഴ്ത്തി കോണ്‍ഗ്രസിന്റെ ചരിത്ര വിജയത്തിന് പിന്നില് ഒട്ടേറെ കാരണങ്ങളുണ്ട്. എന്നാല് വിജയത്തിലേക്ക് കോണ്‍ഗ്രസിനെ കൈപിടിച്ച് കയറ്റിയത് യുവജനങ്ങളുടെ പ്രതീകമായ സച്ചിന് പൈലറ്റായിരുന്നു. രാഷ്ട്രീയ ലോകത്ത് സച്ചിന്റെ നേട്ടമായിരുന്നു ചര്‍ച്ച. രാജസ്ഥാനില് കോണ്‍ഗ്രസിനെ അധികാരത്തിലെത്തിക്കാതെ സഫാ എന്ന പാരമ്പര്യ തലക്കെട്ട് അണിയില്ലെന്ന് 2014 ല് പരസ്യമായി എടുത്ത പ്രതിജ്ഞയുടെ സാക്ഷാത്കാരമായിരുന്നു സച്ചിന് ഈ വിജയം. മുഖ്യമന്ത്രി പദം പാര്‍ട്ടി അശോക് ഗെഹ്‌ലോട്ടിനായി സമ്മാനിച്ചപ്പോള് അണികളോട് പ്രകോപനം പാടില്ലെന്ന് ആഹ്വാനം ചെയ്താണ് സച്ചിന് പൈലറ്റ് വീണ്ടും താരമാവുകയായിരുന്നു.\nരാജസ്ഥാനിലെ സച്ചിന്റെ പ്രകടനം ശ്രദ്ധേയമായെങ്കിലും സോഷ്യല്‍മീഡിയ ഏറ്റവും കൂടുതല് ചര്‍ച്ച ചെയ്തത് സച്ചിന്റെ ഭാര്യ സാറ അബ്ദുള്ള പൈലറ്റിനെയായിരുന്നു. ഇന്ത്യക്കാര് സച്ചിന് പൈലറ്റിനേക്കാള് ഗൂഗിളില് തിരഞ്ഞത് അദ്ദേഹത്തിന്റെ ഭാര്യ സാറാ പൈലറ്റിന്റെ പേരാണ്. രാജസ്ഥാനിലെ മുഖ്യമന്ത്രി ആരാണെന്ന് അറിയുന്നതിനേക്കാള് ആകാംക്ഷ സച്ചിന്റെ ഭാര്യ ആരെന്ന് തിരയുന്നതിലായിരുന്നു.\nകാശ്മീര് മുന് മുഖ്യമന്ത്രി ഫറൂഖ് അബ്ദുള്ളയുടെ മകളും ഒമര് അബ്ദുള്ളയുടെ സഹോദരിയുമായ സാറയാണ് സച്ചിന്റെ ഭാര്യ. സാറ അബ്ദുളള എന്ന പേര് സാറ അബ്ദുളള പൈലറ്റ് എന്നാക്കുകയായിരുന്നു. വ്യത്യസ്ത മതത്തില്‍പ്പെട്ടവരായതിനാല് ഇവരുടെ വിവാഹത്തെ സാറയുടെ കുടുംബം എതിര്‍ത്തിരുന്നു.\nസച്ചിനും സാറയും ലണ്ടനില് പഠിച്ചു കൊണ്ടിരിക്കവേയാണ് പ്രണയത്തിലായതും വിവാഹിതരായതും. സച്ചിന്റെയും സാറയുടെയും വിവാഹത്തിന് അബ്ദുള്ള കുടുംബം സഹകരിച്ചിരുന്നില്ല. വര്‍ഷങ്ങള്‍ക്കു ശേഷമാണ് ഇവരുടെ ബന്ധം സാറയുടെ വീട്ടുകാര് അംഗീകരിച്ചതു പോലും. ഹോട്ടല് മാനേജ്‌മെന്റില് ബിരുദവും അന്താരാഷ്ട്ര കാര്യത്തില് ബിരുദാനന്തര ബിരുദവും നേടിയ ആളാണ് സാറ. ഐക്യരാഷ്ട്രസഭയുടെ സ്ത്രീകള്‍ക്കായുളള വികസന ഫണ്ടില് സാറ ജോലി ചെയ്തിട്ടുണ്ട്.നേരത്തെ, കര്‍ണാടക നിയസഭാ തിരഞ്ഞെടുപ്പില് എച്ച്ഡി കുമാരസ്വാമി മുഖ്യമന്ത്രിയാകുമെന്ന് ഏറെക്കുറെ ഉറപ്പായ ഘട്ടത്തില് ഏറ്റവും കൂടുതല് ആളുകള് തിരഞ്ഞത് കുമാരസ്വാമിയുടെ ഭാര്യയും സിനിമാതാരവുമായ രാധികയുടെ പേരായിരുന്നു.\nTags: IndiapoliticsSachin PilotSara Abdula Pilot


കന്യാസ്ത്രീയെ ബലാൽസംഗം ചെയ്‌തെന്ന കേസിൽ ബിഷപ്പ് ഫ്രാങ്കോയെ കുറ്റ വിമുക്തനാക്കി - Kottayam Media\nകന്യാസ്ത്രീയെ ബലാൽസംഗം ചെയ്‌തെന്ന കേസിൽ ബിഷപ്പ് ഫ്രാങ്കോയെ കുറ്റ വിമുക്തനാക്കി\nകോട്ടയം:കന്യാസ്ത്രീയെ ബലാത്സംഗം ചെയ്ത കേസിൽ ബിഷപ്പ് ഫ്രാങ്കോ മുളയ്‌ക്കൽ കുറ്റവിമുക്തനെന്ന് കോടതി. കോട്ടയം അഡീഷണൽ സെഷൻസ് കോടതിയുടേതാണ് വിധി. എല്ലാ കുറ്റത്തിൽ നിന്നും ഫ്രാങ്കോയെ കുറ്റവിമുക്തനാക്കി.ദൈവത്തിനു സ്തുതി എന്നാണ് കോടതി വിധിക്കു ശേഷം ഫ്രാങ്കോ മാധ്യമങ്ങളോട് പറഞ്ഞത്.കോടതി പരിസരം മുഴുവൻ പോലീസ് നിരീക്ഷണത്തിൽ ആയിരുന്നു.ബോംബ് സ്‌ക്വാഡും,ഡോഗ് സ്‌ക്വാഡും രംഗത്തുണ്ടായിരുന്നു.കുറെയേറെ അനുയായികൾ പ്രെയ്‌സ് ദി ലോർഡ് എന്ന് അലറി വിളിക്കുന്നുണ്ടായിരുന്നു.\nകഞ്ചാവുമായി യുവാക്കളെ അറസ്റ്റ് ചെയ്തു:വള്ളിച്ചിറ സ്വദേശികളാണ് യുവാക്കൾ\nവിയർക്കാതെ പണിയെടുക്കുന്ന കോൺഗ്രസ് കാഴ്ചപ്പാടാണ് ഇടത് മുന്നണിയെ തുടർ ഭരണത്തിലെത്തിച്ചത്: മാത്യു കുഴൽ നാടൻ എം.എൽ.എ


`താങ്കൾ തിരുമ്മൽ വിദഗ്ദ്ധനാണെന്ന് മനസ്സിലായി തുടങ്ങി അണികൾക്ക്´: മാധ്യമവിലക്ക് പിൻവലിച്ച നടപടിയിൽ മുരളീധരനെതിരെ പ്രവർത്തകരുടെ രോഷം - ഇ വാർത്ത | evartha bjp workers v muraleedharan\n`താങ്കൾ തിരുമ്മൽ വിദഗ്ദ്ധനാണെന്ന് മനസ്സിലായി തുടങ്ങി അണികൾക്ക്´: മാധ്യമവിലക്ക് പിൻവലിച്ച നടപടിയിൽ മുരളീധരനെതിരെ പ്രവർത്തകരുടെ രോഷം\nകേന്ദ്രമന്ത്രി വി മുരളീധരനെതിരെ പ്രവർത്തകരുടെ രോഷം. ഡല്‍ഹി കലാപ വാര്‍ത്തകളുടെ റിപ്പോര്‍ട്ടിങ്ങിന്റെ പേരില് കഴിഞ്ഞദിവസം ദിവസം രണ്ടു മലയാളം ചാനലുകൾക്ക് വാര്‍ത്താ പ്രക്ഷേപണ മന്ത്രാലയം ഏർപ്പെടുത്തിയിരുന്ന വിലക്ക് മണിക്കൂറുകൾക്കുള്ളിൽ പിൻവലിച്ച നടപടിയാണ് അണികളുടെ എതിർപ്പിന് കാരണം. നാല്‍പ്പത്തിയെട്ടു മണിക്കൂറാണ് വിലക്ക് ഏര്‍പ്പെടുത്തിയതെങ്കിലും ഏഷ്യാനെറ്റിന്റെ വിലക്ക് പുലര്‍ച്ചെ ഒന്നരയ്ക്കും മീഡിയാ വണ്ണിൻ്റേത് രാവിലെ ഒന്‍പതരയ്ക്കും നീക്കുകയും ചെയ്തിരുന്നു. കേന്ദ്ര സർക്കാരിൻ്റെ ഈ നടപടിക്കെതിരെ സംഘപരിവാർ അനുയായികളിൽ നിന്നും വൻ വിമർശനമാണ് ഉയരുന്നത്. മാധ്യമവിലക്ക് ഒരു നാടകമായിരുന്നുവെന്ന ആരോപണവും സംഘപരിവാർ സംഘടനകൾക്കിടയിൽ ഉയർന്നുകഴിഞ്ഞു.\nകവിയും നിരൂപകനുമായ പി. നാരായണകുറുപ്പിനെ വീട്ടിൽ സന്ദർശിച്ച് ഇക്കാര്യം ചൂണ്ടിക്കാട്ടി വി മുരളീധരൻ ഫേസ്ബുക്കിൽ ഇട്ട പോസ്റ്റിനു താഴെയാണ് അണികളുടെ രോഷം അണപൊട്ടിയത്. ഇന്നലെ അർദ്ധരാത്രി 1 മണിയ്ക്ക് ഏഷ്യാനെറ്റ് എവിടെയാണ് പിഴ ഒടുക്കിയതെന്നും ആരാണ് രാഷ്ട്ര വിരുദ്ധ വാർത്ത സംപേക്ഷണം ചെയ്ത ഏഷ്യാനെറ്റിന് ഉറങ്ങാതെയിരുന്ന് രാത്രി ഒന്നരയ്ക്ക് ബാൻ പിൻവലിക്കാൻ ഒത്താശ ചെയ്തു കൊടുത്തതെന്നും ബിജെപി പ്രവർത്തകർ പോസ്റ്റിനു താഴെ ചോദ്യം ഉന്നയിക്കുന്നു.\nവീടിന്റെ വാതിൽക്കൽ വന്നു നിന്ന ശത്രുവിനെ നോക്കി കുരച്ചു പേടിപ്പിച്ചോണ്ടിരിക്കുമ്പോൾ, അതേ ആളിനെ അകത്തേക്ക് മുതലാളി വിളിച്ചോണ്ട് പോയപ്പോൾ പട്ടിക്കുണ്ടായ അവസ്ഥയാണ് ഇപ്പൊ പലർക്കും. ഇനിയിപ്പോ ആരെ കണ്ടാൽ കുരക്കണം? ആരെ കണ്ടാൽ വാലിട്ടാട്ടണം എന്നു അറിയാതെ നിൽക്കുന്ന ഒരു പട്ടിയെന്നാണ് മെറ്റൊരാളുടെ അഭിപ്രായം.\nകവിയെന്ന നിലയിലും നിരൂപകനായും പി. നാരായണകുറുപ്പ് സാര് മലയാളസാഹിത്യത്തിന് നല്‍കിയ സംഭാവനകള് വിലമതിക്കാനാകാത്തതാണ്….\nPosted by V Muraleedharan on Saturday, March 7, 2020\nമീഡിയ വൺ ചാനലിൽ നിന്നും അച്ചാരം പറ്റിയോ എന്ന ചോദ്യവും ചിലർ മുരളീധരനോട് ഉന്നയിച്ചിട്ടുണ്ട്. ഞങ്ങൾ നിങ്ങളെെയൊന്നും ഒരിക്കലും മറക്കില്ലെന്ന ഭീഷണിയും കമൻ്റുകൾക്കിടയിലുണ്ട്. കേരളത്തിലെ ബിജെപിയെ പടവലങ്ങ പോലെ വളർത്തിയതിൽ താങ്ങളുടെ നിലപാടില്ല പ്രവർത്തനങ്ങളും കാരണമാണ്. അണികൾ കൊഴിഞ്ഞ് പോയാലും താങ്ങളെ പോലുള്ളവർക്ക് വിഷയമല്ല. കാരണം അധികാരത്തിന്റെ മത്ത്പിടിച്ചിരിക്കയാണ് താങ്കൾക്ക്. ആണത്തമുള്ള ,നിലപാടുള്ള നേതാക്കൾ പാർട്ടിയിൽ ഇല്ലാതാവുന്നു- ഒരാൾ അഭിപ്രായപ്പെടുന്നു.\nTopics: bjp K Surendran Media Ban Issue rss v.muraleedharan


Worcestershire CC Archives | Fanport\nWednesday, May 12, 2021 04:49 PM\nHome Tags Worcestershire CC\nTag: Worcestershire CC\n2021 ടി20 ബ്ലാസ്റ്റില് കളിക്കുവാനായി ഓസ്ട്രേലിയന് താരം ബെന് ഡ്വാര്‍ഷൂയിസ് എത്തുന്നു. വോര്‍സ്റ്റര്‍ഷയര് ആണ് താരവുമായി കരാറിലെത്തിയിരിക്കുന്നത്. ബിഗ് ബാഷ് ജേതാക്കളായ സിഡ്നി സിക്സേഴ്സിന് വേണ്ടി ഏറ്റവും അധികം വിക്കറ്റ് നേടിയ താരമായിരുന്നു...\nന്യൂസിലാണ്ട് താരം ഹാമിഷ് റൂഥര്‍ഫോര്‍ഡ് ഈ വര്‍ഷത്തെ ടി20 ബ്ലാസ്റ്റിന് എത്തും. വോര്‍സ്റ്റര്‍ഷയറിനൊപ്പമാണ് താരം കരാറിലെത്തിയിരിക്കുന്നത്. കരാര് പ്രകാരം ഈ ടി20 ബ്ലാസ്റ്റ് സീസണ് മുഴുവന് താരം ടീമിനൊപ്പമുണ്ടാകും എന്നാണ് അറിയുന്നത്. ഓസ്ട്രേലിയയുടെ...\nദക്ഷിണാഫ്രിക്കയുടെ ഓള്‍റൗണ്ടര് വെയിന് പാര്‍ണെര് വോര്‍സെസ്റ്റര്‍ഷയറുമായി കൊല്‍പക് കരാറിലേര്‍പ്പെട്ടു. തന്റെ അന്താരാഷ്ട്ര കരിയറിനു സമാപ്തി കുറിച്ചാണ് മൂന്ന് വര്‍ഷത്തേക്ക് വെയിന് പാര്‍ണെല് ഈ തീരുമാനത്തിലെത്തിയിരിക്കുന്നത്. ദക്ഷിണാഫ്രിക്കയ്ക്കായി 2009ല് അരങ്ങേറ്റം നടത്തിയ വെയിന് പാര്‍ണെല്...


പച്ചമലയാളം കോഴ്സ്: 31 വരെ രജിസ്റ്റര് ചെയ്യാം | Gramajyothi News\nപച്ചമലയാളം കോഴ്സ്: 31 വരെ രജിസ്റ്റര് ചെയ്യാം\nOctober 24, 2017 3:23 pm Published by : Web Desk\nതിരുവനന്തപുരം: തെറ്റില്ലാതെ മലയാളം വായിക്കാനും എഴുതാനും പഠിപ്പിക്കുന്ന സംസ്ഥാന സാക്ഷരതാമിഷന്റെ പച്ചമലയാളം കോഴ്സിലേക്കുള്ള രജിസ്ട്രേഷന് തീയതി നീട്ടി. ഈ മാസം 25 വരെ പിഴയില്ലാതെയും 100 രൂപ പിഴയോടെ 31 വരെയും രജിസ്റ്റര് ചെയ്യാം. രജിസ്ട്രേഷന് ഫീസ് 500 രൂപയും കോഴ്സ് ഫീസ് 2000 രൂപയുമാണ്. സംസ്ഥാനത്തെ 152 ബ്ലോക്ക് പഞ്ചായത്ത് ആസ്ഥാനങ്ങളിലെ ഹൈസ്കൂളുകളാണ് പഠനകേന്ദ്രം. നാലുമാസത്തെ കോഴ്സാണിത്.\nമറ്റു ഭാഷ മാത്രമറിയുന്നവര്, ഭരണഭാഷ മാതൃഭാഷയായതിനെത്തുടര്‍ന്ന് ഓഫീസ് നിര്‍വഹണത്തില് പ്രയാസം നേരിടുന്നവര്, ഭാഷാന്യൂനപക്ഷത്തിലുള്ളവര് എന്നിവരെയാണ് പ്രധാനമായും ഉദ്ദേശിക്കുന്നത്. മലയാളം കമ്ബ്യൂട്ടിങ് വ്യാപിപ്പിക്കുക, സ്മാര്‍ട്ട് ഫോണുകളിലടക്കം മലയാളത്തിന്റെ ഉപയോഗം വര്‍ധിപ്പിക്കുക തുടങ്ങിയവയും പദ്ധതി ലക്ഷ്യമിടുന്നു. മലയാളം പഠിക്കാന് താല്‍പ്പര്യമുള്ള ഏതുപ്രായത്തിലുള്ളവര്‍ക്കും പാഠ്യപദ്ധതിയില് ചേരാം. രണ്ട് പാഠ്യഭാഗങ്ങളുണ്ടാകും. .അപേക്ഷ, രജിസ്ട്രേഷന് ഫോറങ്ങള് വെബ്സൈറ്റില് ലഭ്യമാണ്. വിവരങ്ങള്‍ക്ക്: ഫോണ്: 9961477376,9447313183.


നെഹ്റു ട്രോഫി വളളം കളി ഇന്ന്; അല്ലു അര്‍ജുന് മുഖ്യാതിഥി Nehru trophy boat race starts today | Indian Express Malayalam\nnehru trophy boat race starts today\nഅഞ്ച് ഹീറ്റ്സുകളിലായി 20 ചുണ്ടൻ വള്ളങ്ങളാണ് ഇത്തവണ അങ്കത്തട്ടിലിറങ്ങുന്നത്\nUpdated: November 10, 2018 4:29:27 pm\nആലപ്പുഴ: അറുപത്തിയാറാമത് നെഹ്റു ട്രോഫി വള്ളംകളി ഇന്ന് പുന്നമടക്കായലില് നടക്കും. ഗവര്‍ണര് പി സദാശിവം ജലമേള ഉദ്ഘാടനം ചെയ്യും. തെന്നിന്ത്യന് സിനിമാ താരം അല്ലു അര്‍ജ്ജുന് ആണ് മുഖ്യാതിഥി. കേരളാ ബ്ലാസ്റ്റേഴ്സ് ടീം അംഗങ്ങളും മുഖ്യാതിഥികളായെത്തും. 400 മീറ്റർ ദൈർഘ്യമുള്ള ട്രാക്കിലാണ് മത്സരങ്ങൾ നടത്തുന്നത്.\nമഹാപ്രളയത്തിൽ മുങ്ങിപ്പോയ കേരള ടൂറിസത്തിന്റെ പുനരുദ്ധാരണത്തിന്റെ തുടക്കം കുട്ടനാടൻ കരുത്തിൽ സാധിക്കുമെന്ന് വിശ്വസിച്ചു കൊണ്ട് ഇതാദ്യമായി നവംമ്പറിൽ നെഹ്രു ട്രോഫി നടത്തുകയാണ്. അഞ്ച് ഹീറ്റ്സുകളിലായി 20 ചുണ്ടൻ വള്ളങ്ങളാണ് ഇത്തവണ അങ്കത്തട്ടിലിറങ്ങുന്നത്.\nരാവിലെ പതിനൊന്നുമണിയ്ക്കാണ് ചെറുവള്ളങ്ങളുടെ ഹീറ്റ്സ് മല്‍സരങ്ങള് തുടങ്ങുക. ഉച്ചകഴിഞ്ഞ് മൂന്നിനാണ് ചുണ്ടന് വള്ളങ്ങളുടെ ഹീറ്റ്സ് മത്സരങ്ങള്. ചുണ്ടന് വള്ളങ്ങളുടെ ഹീറ്റ്സ് മല്‍സരങ്ങള്‍ക്ക് ശേഷം വനിതകളുടെ മല്‍സരങ്ങള് നടക്കും. പിന്നീട് ചെറുവള്ളങ്ങളുടെ ഫൈനല് മല്‍സരം നടക്കും. വൈകിട്ട് അഞ്ചരയോടെയാണ് ചുണ്ടന് വള്ളങ്ങളുടെ ഫൈനല് മല്‍സരങ്ങള്.\nWeb Title: Nehru trophy boat race starts today


UUKMA News ഇംഗ്ലണ്ടിനെ തകർത്ത് ബെൽജിയം ഗ്രൂപ്പ് ചാമ്പ്യന്മാർ - UUKMA News ഇംഗ്ലണ്ടിനെ തകർത്ത് ബെൽജിയം ഗ്രൂപ്പ് ചാമ്പ്യന്മാർ - UUKMA News\nഇംഗ്ലണ്ടിനെ തകർത്ത് ബെൽജിയം ഗ്രൂപ്പ് ചാമ്പ്യന്മാർ\nകാലിനിൻഗ്രാഡ്: ലോകകപ്പ് ഫുട്ബാൾ ഗ്രൂപ്പ് ജിയിലെ തങ്ങളുടെ അവസാന പോരാട്ടത്തിൽ ഇംഗ്ലണ്ടിനെ എതിരില്ലാത്ത ഒരുഗോളിന് തകർത്ത് ഗ്രൂപ്പ് ചാമ്പ്യൻമാരായി ബെൽജിയം. ആദ്യ പകുതി ഗോൾരഹിത സമനിലയിൽ പിരിഞ്ഞപ്പോൾ രണ്ടാം പകുതിയുടെ തുടക്കത്തിലാണ് ബെൽജിയത്തിെൻറ ഗോൾ. 51ാം മിനിറ്റിൽ ബോക്സിനകത്ത് യൂറി ടീൽമാൻലിൻ വലതു മൂലയില് ഉണ്ടായിരുന്ന അദ്നാൻ ജനുസാജിന് പാസ്സ് നൽകി. ഇംഗ്ലീഷ് പ്രതിരോധത്തെ അതിവിദഗ്ധമായി കബളിപ്പിച്ച ജനുസാജ് അത് പോസ്റ്റിെൻറ വലതു മൂലയിലേക്ക് നീട്ടി അടിക്കുകയായിരുന്നു. ഇംഗ്ലീഷ് ഗോളി പിക്ക്‌ഫോണ്ട് പന്ത് തടയാനായി ഉയര്‍ന്നു ചാടിയിരുന്നെങ്കിലും വിഫലമായി.\nകളിയിൽ പന്തടക്കത്തിൽ മുന്നിട്ട് നിന്ന ബെൽജിയത്തിെൻറ ഗോൾമുഖത്ത് ഇംഗ്ലണ്ട് നിരവധി തവണ ആക്രമണങ്ങൾ നടത്തി നോക്കിയെങ്കിലും ഒന്നു ഫലം കണ്ടില്ല. 65ാം മിനിറ്റിൽ ലഭിച്ച അവസരം ഇംഗ്ലണ്ടിനെ മത്സരത്തിൽ തുല്യ നിലയിലെത്തിക്കും എന്ന് തോന്നിയെങ്കിലും അപ്രതീക്ഷിതമായി പന്ത് പുറത്തേക്ക്. \nപ്രീക്വാർട്ടറിൽ ബെൽജിയത്തിന് ജപ്പാൻ എതിരാളികളാകുേമ്പാൾ ഇംഗ്ലണ്ട് നേരിടുക ലാറ്റിനമേരിക്കൻ കരുത്തരായ കൊളംബിയയെ. പ്രീക്വാർട്ടറിൽ കൊളംബിയയെ തകർത്താൽ അവർക്ക് സ്വീഡനെയോ സ്വിറ്റ്സർലാൻറിനെയോ ആവും ക്വാർട്ടറിൽ നേരിേടണ്ടി വരിക.\nആദ്യ പകുതി ഗോൾ രഹിത സമനിലയിൽ പിരിഞ്ഞിരുന്നു.. കഴിഞ്ഞ രണ്ട് മത്സരങ്ങളിൽ അവസരം ലഭിക്കാതിരുന്ന താരങ്ങൾക്കെല്ലാം ഇടം നൽകിയാണ് ഇരുടീമുകളും കളിക്കുന്നത്. രണ്ട് ടീമുകൾക്കും ആദ്യ പകുതിയിൽ മികച്ച അവസരങ്ങൾ ഒരുപാട് ലഭിച്ചിരുന്നു. ലോകകപ്പിൽ സാധ്യത കൽപ്പിക്കുന്ന രണ്ട് ടീമുകളായിരുന്നിട്ട് കൂടി വിരസമായ ആദ്യ പകുതിയിൽ എല്ലാ അവസരങ്ങളും ഇരുവരും കളഞ്ഞു കുളിച്ചു.\nസൂപ്പർതാരങ്ങളായ ലുക്കാക്കു, ഇൗഡൻ ഹസാർഡ് എന്നിവരില്ലാതെയാണ് ബെൽജിയം ആദ്യ ഇലവനെ ഇറക്കിയത്. ഇംഗ്ലണ്ട് ഹാരി കെയ്നിനെയും പുറത്തിരുത്തിയാണ് കളിച്ചത്. ടൂർണമെൻറിൽ അഞ്ച് ഗോളുകളുമായി ഗോൾവേട്ടക്കാരിൽ ഒന്നാമതുള്ള ഹാരി കെയ്നും നാല് ഗോളുള്ള ലുകാക്കുവും ഇന്നിറങ്ങാതിരുന്നത് ആരാധകരിൽ നിരാശ പടർത്തിയിരിക്കുകയാണ്.\nലിവർപൂൾ റോമാ ആരാധകർ ഏറ്റുമുട്ടി; ഒരാൾ അതീവ ഗുരുതരാവസ്ഥയിൽ; രണ്ടു പേരെ വധശ്രമം ചുമത്തി പോലീസ് അറസ്റ്റ് ചെയ്തു


ലൂസിഫർ വമ്പൻ വിജയത്തിലേക്ക്; മകന്റെ നേട്ടത്തിൽ കണ്ണ് നിറഞ്ഞ് സന്തോഷത്തോടെ മല്ലിക സുകുമാരൻ..!! – Online Malayali\nമോഹൻലാലിന് ഇതുവരെ ആരും കൊടുക്കാത്തതിന് മുകളിൽ സ്റ്റൈലും ലുക്കും നൽകി പൃഥ്വിരാജ് പറഞ്ഞ വാക്കുകൾ പാലിച്ചിരിക്കുന്നു. മാസ്സിന് ഒപ്പം ക്ലാസും കൂട്ടി ചേർത്ത പൃഥ്വിരാജ്, ഇതുവരെ കാണാത്ത മോഹൻലാലിന്റെ അവിസ്മരണീയ രംഗങ്ങൾ ആണ് ലൂസിഫറിൽ ഒരുക്കി ഇരിക്കുന്നത്.\nആദ്യ ഷോ കഴിഞ്ഞത് മുതൽ വമ്പൻ പ്രതികരണങ്ങൾ ലഭിക്കുന്ന ചിത്രം വമ്പൻ വിജയത്തിലേക്ക് ആണ് കുതിക്കുന്നത്. നവാഗത സംവിധാന സംരംഭമായി പൃഥ്വിരാജ് ഒരുക്കിയ ചിത്രത്തിന് പ്രശംസകൾ കൊണ്ട് മൂടുകയാണ്, ആരാധകരും പ്രേക്ഷകരും അതിന് ഒപ്പം സിനിമ ലോകവും.\nലൂസിഫർ ഷോ കഴിഞ്ഞ് ഇറങ്ങിയ മല്ലിക സുകുമാരൻ പറഞ്ഞ വാക്കുകളിൽ തന്നെ പ്രകടമാണ്, മകന്റെ വിജയത്തിൽ ലൂസിഫറിന്റെ വിജയത്തിൽ മറ്റാരേക്കാളും സന്തോഷവധി മല്ലിക സുകുമാരൻ തന്നെയാണ് എന്നുള്ളത്.\nതിരുവനന്തപുരം ന്യൂ തീയറ്ററിൽ സിനിമ കാണാൻ എത്തിയ മല്ലിക പ്രതികരിച്ചത് ഇങ്ങനെ, ” ഒരമ്മതൻ കണ്ണിനമൃതം, പോയ ജന്മത്തിൽ ചെയ്ത സുകൃതം, ഇതിൽ കൂടുതൽ എന്ത് പറയാൻ ആണ്” ഇങ്ങനെ പറയുമ്പോൾ, ആ അമ്മയുടെ കണ്ണുകൾ നിറഞ്ഞിരുന്നു.\nഓച്ചിറയിൽ നിന്നും തട്ടിക്കൊണ്ടു പോയ പെണ്കുട്ടിയെ ലൈംഗീകമായി പീഡിപ്പിച്ചു; റോഷന് മേൽ കേസുകളുടെ നീണ്ട നിര..!!


ഓപ്പണ്‍വോട്ടില് ശ്രദ്ധ കേന്ദ്രീകരിച്ച് പാര്‍ട്ടിക്കാര് • Suprabhaatham\nഓപ്പണ്‍വോട്ടില് ശ്രദ്ധ കേന്ദ്രീകരിച്ച് പാര്‍ട്ടിക്കാര്\nകണ്ണൂര്: കണ്ണൂര് ലോക്‌സഭാ മണ്ഡലത്തില് ഓപ്പണ്‍വോട്ടില് ശ്രദ്ധ കേന്ദ്രീകരിച്ചു രാഷ്ട്രീയപാര്‍ട്ടികള്. കള്ളവോട്ട് തടയാന് കര്‍ശന നിയന്ത്രണം വന്നതോടെ രാഷ്ട്രീയപാര്‍ട്ടികള് ഓപ്പണ്‍വോട്ടിലാണു ശ്രദ്ധ കേന്ദ്രീകരിച്ചത്. പ്രായാധിക്യം ബാധിച്ചവര്, അന്ധര് തുടങ്ങിയവരുടെ വോട്ടാണു കൂടെ വരുന്ന സഹായി ഓപ്പണ് വോട്ടായി ചെയ്തത്. ഇതിനു പ്രിസൈഡിങ് ഓഫിസറുടെ അനുമതി വേണം. എന്നാല് തെരഞ്ഞെടുപ്പില് ഇഞ്ചോടിഞ്ച് പോരാട്ടമായതോടെ അവശതയില്ലാത്തവരുടെ വോട്ടുകളും ഓപ്പണ്‍വോട്ടായി മാറുന്ന അവസ്ഥയാണ്.\nകഴിഞ്ഞ നിയമസഭാ തെരഞ്ഞെടുപ്പിലും ഓപ്പണ്‍വോട്ടുകാരുടെ എണ്ണംകൂടിയിരുന്നു. രാഷ്ട്രീയപാര്‍ട്ടികളുടെ വിശ്വസ്തരെ മാത്രമാണു സഹായിയായി ഒപ്പം വിടുന്നതും. വോട്ട ്‌നേരിട്ടു ചെയ്താല് കിട്ടാത്തവരുടെ വോട്ടും ഓപ്പണ് വോട്ടിലൂടെ കിട്ടുമെന്നതിനാല് ഓപ്പണ് വോട്ടുകള്‍ക്കാണ് ഈ തെരഞ്ഞെടുപ്പിലും ഡിമാന്‍ഡ്. ഇത്തവണ ഓരോ ബൂത്തിലും പരമാവധി 30നും 70നും ഇടയില് ഓപ്പണ് വോട്ട് ചെയ്യണമെന്നു പാര്‍ട്ടി അംഗങ്ങളോടു നിര്‍ദേശിച്ചിട്ടുണ്ട്. അവശത അനുഭവിക്കുന്നവരെയും കാഴ്ച ശക്തിയില്ലാത്തവരെയും അതിരാവിലെ തന്നെ ബൂത്തില് എത്തിച്ച് ഓപ്പണ് വോട്ടാക്കി മാറ്റാനുള്ള ശ്രമത്തിലായിരുന്നു പാര്‍ട്ടിക്കാര്.


ഫീസ് അടക്കാത്തതിന്റെ പേരിൽ പത്താം ക്ലാസ് വിദ്യാർത്ഥികൾക്ക് ഹാൾ ടിക്കറ്റ് നിഷേധിക്കരുത്: കർണാടക വിദ്യാഭ്യാസ മന്ത്രി | No student can be denied SSLC exam hall ticket over non-payment of fees – News18 Malayalam\nഒ എം ആർ രീതിയിലാണ് കർണാടകയിൽ ഇത്തവണ പത്താം തരം പരീക്ഷ നടത്തുന്നത്.\nഫീസുകൾ അടക്കാത്തതിന്റെ പേരിൽ ഒരു വിദ്യാർത്ഥിക്കും എസ് എസ് എൽ സി പരീക്ഷക്കുള്ള ഹാൾ ടിക്കറ്റ് നിഷേധിക്കുന്നില്ലെന്ന് ഉറപ്പാക്കുമെന്ന് കർണാടക വിദ്യാഭ്യാസ മന്ത്രി. ഇതു സംബന്ധിച്ച് സർക്കുലർ പുറത്തിറക്കിയതായും പ്രൈമറി, സെക്കൻഡറി വിദ്യാഭ്യാസ വകുപ്പിന്റെ ചുമതലയുള്ള മന്ത്രി എസ് സുരേഷ് കുമാർ പറഞ്ഞു.\nകർണാടക സെക്കൻഡറി എഡ്യുക്കേഷൻ എക്സാമിനേഷൻ ബോർഡുമായി ചേർന്ന് പൊതു നിർദേശക വകുപ്പാണ് ഉത്തരവ് ഇറക്കിയിരിക്കുന്നത്. ഇതുപ്രകാരം എസ് എസ് എൽ സി പരീക്ഷ എഴുതുന്നവർക്ക് ഫീസ് നൽകാത്തതുമായി ബന്ധപ്പെട്ട് യാതൊരു പ്രശ്നങ്ങളും നേരിടുന്നില്ലെന്ന് ബ്ലോക്ക് വിദ്യാഭ്യാസ ഓഫീസർമാർ ഉറപ്പു വരുത്തണം എന്നും മന്ത്രി സുരേഷ് കുമാർ വിശദീകരിച്ചു.\nകെ എസ് ഇ ബി പോർട്ടലിൽ എല്ലാ എസ് എസ് എൽ സി വിദ്യാർത്ഥികളുടെയും ഹാൾടിക്കറ്റുകളും അപ് ലോഡ് ചെയ്തതായും ഓരോ സ്കൂളുകളിലെയും പ്രധാന അധ്യാപകർക്ക് നൽകിയിരിക്കുന്ന ലോഗിൻ കോഡ് ഉപയോഗിച്ച് ഇവ ഡൗണ്‍ലോഡ് ചെയ്ത് എടുക്കാമെന്നും പൊതു നിർദേശക വകുപ്പ് കമ്മീഷണർ വി അനുബുകുമാർ ജൂൺ 29ന് പുറപ്പെടുവിച്ച ഉത്തരവിൽ പറഞ്ഞിരുന്നു.\n'വിദ്യർത്ഥികൾക്ക് എസ് എസ് എൽ സി പരീക്ഷക്കുള്ള ഹാൾ ടിക്കറ്റ് ലഭിക്കുന്നില്ല എന്ന പരാതി ഇതുവരെ ഉയർന്നിട്ടില്ല. ബി ഇ ഒയും ബന്ധപ്പെട്ട മറ്റ് ഉദ്യോഗസ്ഥരും പരീക്ഷക്കായി രജിസ്റ്റർ ചെയ്ത എല്ലാ കുട്ടികൾക്കും ഹാൾ ടിക്കറ്റ് ലഭിച്ചെന്ന് ഉറപ്പാക്കണം. പരാതികൾ ഉണ്ടെങ്കിൽ വിദ്യാർത്ഥികൾക്കും രക്ഷിതാക്കൾക്കും പരീക്ഷാ ബോർഡിനെ സമീപിക്കാവുന്നതാണ്.' - സർക്കുലർ വിശദീകരിക്കുന്നു.\nജൂലൈ 19 മുതൽ 22 വരെ നടത്തുന്ന കർണാടകയിലെ പത്താം തരം പരീക്ഷക്കുള്ള എല്ലാ മുന്നൊരുക്കങ്ങളും പൂർത്തിയായതായും മന്തി അറിയിച്ചു. പരീക്ഷ സുഗമമായി നടത്തുന്നതിനുള്ള കാര്യങ്ങൾ ജില്ലാ, പ്രാദേശിക ഭരണകൂടങ്ങളും വിദ്യാഭ്യാസ വകുപ്പ് ഉദ്യോഗസ്ഥരും വിലയിരുത്തുന്നുണ്ട്. കോവിഡ് മാനദണ്ഡങ്ങൾ കൃത്യമായി പാലിച്ചായിരിക്കും പരീക്ഷ നടത്തുക.\nഒ എം ആർ രീതിയിലാണ് കർണാടകയിൽ ഇത്തവണ പത്താം തരം പരീക്ഷ നടത്തുന്നത്. കുട്ടികൾ ആദ്യമായി ഈ രീതി ഉപയോഗിക്കുന്നതിനാൽ തന്നെ ഇതിനെ കുറിച്ച് ആവശ്യമായ പരിചയപ്പെടുത്തൽ കുട്ടികൾക്ക് നൽകിയിട്ടുണ്ടെന്നും മന്ത്രി വ്യക്തമാക്കി.\nഒ എം ആർ ഷീറ്റിലുള്ള പരീക്ഷയായതിനാൽ തന്നെ റെക്കോർഡ് വേഗത്തിൽ ഇത്തവണ ഫലം പ്രഖ്യാപിക്കാനാകും എന്നാണ് വിദ്യാഭ്യാസ വകുപ്പിന്റെ കണക്ക് കൂട്ടൽ. പരീക്ഷ കഴിഞ്ഞ് 14 ദിവസത്തിനുള്ളിൽ തന്നെ മൂല്യ നിർണയം പൂർത്തിയാക്കി ഫലം പ്രഖ്യാപിക്കാനാണ് ആലോചന. സാധാരണ ഗതിയിൽ 35 ദിവസത്തോളം എടുത്താണ് പത്താം തരം പരീക്ഷയുടെ മൂല്യനിർണ്ണയം നടത്താറ്. ഒ എം ആർ ഷീറ്റ് മെഷീൻ ഉപയോഗിച്ച് മൂല്യ നിർണയം നടത്താനാകും എന്നതാണ് ഫല പ്രഖ്യാപനം വേഗത്തിലാക്കുക.\n6000 സെന്ററുകളിലായി രാവിലെ 10.30 മുതൽ 1.30 വരെയാണ് പരീക്ഷ നടത്തുന്നത്. സംസ്ഥാനത്ത് ഉടനീളം 876581 കുട്ടികളാണ് ഇത്തവണ എസ് എസ് എൽ സി പരീക്ഷ എഴുതുന്നത്. മൾട്ടിപ്പിൾ ചോയ്സ് ഫോർമാറ്റിലാണ് ചോദ്യങ്ങൾ തയ്യാറാക്കിയിരിക്കുന്നത്.\nFirst published: July 15, 2021, 13:49 IST


ഈ കാർഡ്ബോർഡ് പീസ് ഒന്നും വെറുതെ കളയരുതേ - Taste Plus\nBy Akhila Rajeevan\t Last updated Sep 3, 2021\nകാർബോർഡ് കഷ്ണങ്ങൾ ഉണ്ടോ വീട്ടിൽ.. എങ്കിൽ ഇങ്ങനെ ചെയ്തു നോക്കൂ.. നമ്മുടെ ഒക്കെ വീടുകളിൽ ഓരോ സാധനങ്ങൾ വാങ്ങുമ്പോഴും മറ്റും കാർബോർഡ് പെട്ടികൾ കിട്ടാറുണ്ട്.. ചിലർ ഇത് സൂക്ഷിച്ചു വെക്കും ചിലർ അടുപ്പിൽ കത്തിക്കാനോ മറ്റോ എടുക്കും. എന്നാൽ കാർബോർഡ് കഷ്ണങ്ങൾക്ക് ഒരു മേക്കോവർ കൊടുത്താലോ..\nഉപയോഗ ശൂന്യം എന്ന് പറയുന്ന വസ്തുക്കൾക്ക് പുതു ജീവൻ നൽകി വീണ്ടും ഉപയോഗ പ്രദമാക്കി മാറ്റുന്നത് ഒരു കല ആണ്. നമുക്ക് ചുറ്റും കാണുന്ന പല വസ്തുക്കളും നാം ഉപയോഗ ശൂന്യം എന്ന് പറഞ്ഞു ഒഴിവാക്കുന്നതാണ്, എന്നാൽ അവയെല്ലാം പുനരുപയോഗം ചെയ്യാവുന്ന രീതിയിൽ മാറ്റിയെടുക്കാവുന്നതേ ഉള്ളു, ഇത്തരത്തിൽ വസ്തുക്കൾ നിർമ്മിച്ച് നമ്മെ വിസ്മയിപ്പിച്ച പലരും എന്ന് നമുക്ക് ചുറ്റും ഉണ്ട്.\nഇനി കാർഡ്ബോർഡ് പീസ് ഒന്നും വെറുതെ കളയരുതേ.. ഇങ്ങനെ ഒക്കെ ചെയ്തു നോക്കൂ.. കൂടുതലായി അറിയാനായി ഈ വീഡിയോ കണ്ടുനോക്കൂ,കൂടാതെ ഈ ഐഡിയകൾ എല്ലാവര്ക്കും ഉപകാരപ്പെടട്ടെ.


ചുവര്‍ച്ചിത്രം. വി. ജി. വാസന് എഴുതിയ കഥ. | Malayalam UK\nചുവര്‍ച്ചിത്രം. വി. ജി. വാസന് എഴുതിയ കഥ.\nFebruary 25 21:54 2021 by News Desk 2\tPrint This Article\nഫോണ് ബെല്… ഉച്ചയുറക്കം കളഞ്ഞ ഈര്‍ഷ്യയിലാണ് തമ്പി ആശാന് ഫോണ് എടുത്തത്.\nആ.. മനസ്സിലായി. നീ എന്റെ ഉറക്കം കളയാന് വിളിച്ചതാണോ!\nഅല്ലാശാനേ. ഒരു ചതി പറ്റി.\nആശാന് ഒന്ന് സഹായിക്കണം.\nനീ കാര്യം പറയ്.\nസുനന്ദക്കൊച്ചിന്റെ ഒരു ഡാന്‍സ്\nജയിച്ചാല് കുറച്ച് പൈസ കിട്ടും.\nഅതിന്റെ മൂത്തതിന് കാലിനൊരു ഓപ്പറേഷന് ചെയ്താല് മുടന്തു മാറ്റാംന്നാ ഡോക്ടര്‍മാര് പറയുന്നേ..\nഇതാ സാവിത്രീടെ പിള്ളേരല്ലേടാ??\nനീ ഇപ്പഴും അവളെ ഓര്‍ത്തുനടന്നോ!\nനല്ലൊരു നര്‍ത്തകനുവേണ്ട എല്ലാഗുണവും കണ്ടാ ഞങ്ങളെല്ലാം നീ വളരാന് പരിശ്രമിച്ചത്.\nഅട്ടയെ പിടിച്ച് മെത്തയില് കിടത്തിയപോലായെന്ന് മാത്രം.\nഇങ്ങോട്ടില്ലാത്ത സ്‌നേഹം നഷ്ടക്കച്ചവടമാണെന്ന് പഠിക്കാത്തവന്!\nഞാനും സാവിത്രീം ഒരുമിച്ചാണ് ഡാന്‍സ് പഠിക്കാന് തുടങ്ങിയത്.\nവി. ജി. വാസന്\nഅവളെ കെട്ടിച്ചു രണ്ടു കുഞ്ഞുങ്ങളായപ്പോള് വിധവയായി\nഇവിടെ തിരികെ വന്നതാ.\nകുറച്ചുകാലം കഴിഞ്ഞു കാര്‍ന്നോന്മാരും പോയതോടെ അവള് തനിയെ ആയി.\nകണ്‍മുന്നില് അവള് പട്ടിണി കിടക്കുന്നത് കാണാന് മേല ആശാനേ. അതാ..\nഞാന് നിന്നെ വിഷമിപ്പിക്കാന് പറഞ്ഞതല്ല.\nനശിപ്പിച്ചത് കൊണ്ട് പറഞ്ഞതാ..\nനീ നല്ലതേ ചെയ്യൂ എന്നറിയാം!\nആ പെങ്കൊച്ചിന് പത്തിരുപത് വയസ്സായില്ലേ??\nആകാരവും ശൈലിയും വാസനയും ഒത്തകുട്ടി.\nഅവളുമതി അവര് രക്ഷപെടാന്.\nആ, സ്വയംതോറ്റ് മറ്റുള്ളവരെ ജയിപ്പിക്കുന്നവരുടേതും കൂടിയാണ് കലാലോകം.\nനിന്റെ ആഗ്രഹം പോലെ നടക്കട്ടെ\nഎന്താ ഇപ്പോ ആവശ്യം??\nആശാനേ പക്കമേളക്കാരെ പറഞ്ഞിരുന്നതാ.\nഎന്തോ കുഴപ്പംപറ്റി വരില്ലാന്ന്..\nപക്ഷേ ആശാനേ, വേറേ പലരേം വിളിച്ചിട്ടും\nഅതാ ഞാന് ചതിയാന്ന് പറഞ്ഞത്.\nകൊച്ച് കളിച്ചാല് ജയിക്കുംന്ന് ഉറപ്പുള്ള ആരോ പാരവച്ചതാ.\nആശാന് എന്തേലും ഒരു വഴി കാണണം.\nപാട്ട് നമ്മുടെ ലളിതമൂര്‍ത്തിടീച്ചറാ.\nഅതിനെ കഠിനമൂര്‍ത്തീന്നാ പേരിടണ്ടത്.\nഅവന്റെ മൃദംഗമില്ലാതെ പാട്ടിറങ്ങിയേലെന്നും പറഞ്ഞ്\nഎന്നെ ശൂലത്തെ നിര്‍ത്തിയേക്കുവാ.\nആശാന് ആരെയെങ്കിലും ഒന്ന് വിളിച്ചുതാ.\nസാബൂ നിന്നെ സാധൂന്ന് വിളിക്കുവാ ഭേദം.\nഒരു പ്രോഗ്രാം മാനേജര്.\nഎടാ അവന്മാരെയൊക്കെ അങ്ങോട്ട് പേടിപ്പിച്ച് നിര്‍ത്തിയില്ലേല്\nഇതുക്കൂട്ട് ചെറ്റത്തരം കാണിച്ചാല്\nപിന്നവന് സ്റ്റേജിലിരുന്നു വായനനടക്കില്ലായിരുന്നു.\nമൂവാറ്റുപുഴേന്ന് അല്ലേ പറഞ്ഞത്??\nതൊടുപുഴ ഭാഗത്തോട്ട് മാറി\nവര്‍ക് ഷോപ്‌മെക്കാനിക് ഒരു ചന്ദ്രന് ഒണ്ട്. തബലയുടെ ഉസ്താദാ!\nഞാന് ഫോണ്‍നമ്പര് തരാം.\nപഴയ മോഹനനാശാന്റെ മകനാ.\nഅവിടെ ആരുടയേലും ഒരു തബല എടുത്തുവയ്ക്ക്.\nഞാന് വിളിച്ചു പറഞ്ഞേക്കാം.\nആശാനേ മൃദംഗം ഇല്ലാതെങ്ങനാ??\nഎടാ ഒന്നുമില്ലാത്തതില് ഭേദമല്ലേ??\nനീ പേടിക്കേണ്ട അവന് മോശമല്ല!\nആശാന് ഒരാള് മോശമല്ല എന്നുപറഞ്ഞാല്\nപ്രാര്‍ത്ഥനയോടെ തന്റെ കാറിലേക്ക് അയാള് കയറി.\nപഴയ ആ വാഹനവും പലപ്പോഴും സാബുവിനെ വഴിയിലാക്കി വിഷമിപ്പിച്ചിട്ടുണ്ട്.\nഓരോന്നോര്‍ത്ത് സാബു ഡ്രൈവ് ചെയ്തു.\nചന്ദ്രനെ വഴിയില് വച്ചാണ് കണ്ടുമുട്ടിയത്.\nഗ്രീസിലും ഓയിലിലും കരിനിറമായ വസ്ത്രങ്ങളില് നില്‍ക്കുന്ന ചന്ദ്രന്.\nചന്ദ്രന് തന്റെ ആശങ്ക മറച്ചുവച്ചില്ല.\nതമ്പിആശാന് പറഞ്ഞാല് വരാതിരിക്കാന് പറ്റില്ല.\nഒരു റിഹേഴ്‌സലിനുള്ള സമയമില്ലല്ലോ??\nവര്‍ക്ഷോപിലെത്തി ഡ്രസ് മാറി വരാന് തന്നെ മൂക്കാല് മണിക്കൂറ് പോകും.\nഎന്റെ അവസ്ഥ ആശാന് പറഞ്ഞുകാണുമല്ലോ!\nഒരു തബലവരെ അവിടെ അറേഞ്ച് ചെയ്തിട്ടാ ഞാന് വരുന്നത്.\nഎന്റെകൂടെ ഈ കാറില്‍പോര്\nമാറാന് ഡ്രസ് പുതിയത് വാങ്ങാം\nഎങ്ങനേലും എന്നെ സഹായിക്കണം.\nഉം. ശരി വരാം.\nഞാന് വീട്ടിലോട്ടൊന്ന് വിളിക്കട്ടെ.\nതബലയും പ്രോഗ്രാമിനിടുന്ന ഡ്രസ്സും എത്തിക്കാന് പറയട്ടെ.\nഎന്റെ തബലയില് വായിച്ചാലേ ഒരിണക്കം വരൂ.\nമൂന്നാല് മണിക്കൂര് ഉണ്ടല്ലോ!\nതബല കണ്ടതേ ഹാലിളകി നില്‍ക്കുന്ന ലളിതമൂര്‍ത്തിട്ടീച്ചറിന്റെ മുന്നിലേക്കാണ്\nകരിഓയിലില് കുളിച്ചുവന്ന ചന്ദ്രനെ\nതബലിസ്റ്റ് ആണെന്ന് സാബു\nടീച്ചറിന്റെ മുഖം കടന്നലു കുത്തിയമാതിരി ആയി.\nഎനിക്കീ നിലവാരമില്ലാത്ത ഇതിനൊന്നും പാടാന് പറ്റില്ല സാബൂ..\nപിണക്കഭാവം പെട്ടെന്ന് വന്നു.\nസാബുച്ചേട്ടന് ഈ പറ്റാത്തകാര്യമൊക്കെ എന്തിനാ ചെയ്യാന് പോണത്\nനാളെ നാണക്കേട് എനിക്കല്ലേ?\nആ… കൊച്ചല്ലേ അവള്‍ക്കെന്തറിയാം\nഎന്നിട്ട് ടീച്ചറിന്റെ കാലുപിടിത്തം ആരംഭിച്ചു.\nറിഹേഴ്‌സല് മുഴുവന് ചന്ദ്രനെ വിഷമിപ്പിക്കാന് ടീച്ചര് സര്‍വ്വ അടവും എടുത്തു.\nപരിചയമില്ലാത്ത കനംകുറഞ തബലയും ചന്ദ്രനെ കുറെ വിഷമിപ്പിച്ചു.\nസമ്മാനപ്രതീക്ഷ നഷ്ടമായ സുനന്ദയും\nഎല്ലാവരും വിശ്രമത്തിന് മാറിയപ്പോള്\nഅവളില് ഒരു വെറുപ്പും ഈര്‍ഷ്യയും\nമുന്നേ അവളില് ഉണ്ടാക്കിയിരുന്നു.\nകുട്ടിക്ക് നല്ല ടാലന്റ് ഉണ്ടെന്ന് സാബു പറഞ്ഞു.\nഈ കണ്ടതൊന്നും കുട്ടി കാര്യമാക്കേണ്ട.\nനിന്റെ വീട്ടുകാര്യങ്ങളൊക്കെ അറിഞ്ഞപ്പോള്\nനിന്നെ ഇവിടെ തോല്പിക്കാന് ശ്രമിക്കുന്നവരുടെ മുന്നില്\nഇപ്പോള് എന്റെയും വാശിയാണ്.\nകാരണം ഞാനും തോറ്റവനാണ്.\nഅതുകൊണ്ട് എന്നെ മറന്നുകളയുക.\nനിന്നെ അത്ഭുതപ്പെടുത്തുന്ന കലാകാരനാണ് വായിക്കുന്നത്\nഇന്നുവരെ ചെയ്തതില് ഏറ്റവും നല്ല പെര്‍ഫോമന്‍സ് പുറത്തെടുക്കുക.\nതബലയുടെ നാദം നിന്നെ ത്രസിപ്പിക്കും.\nഅതിനെ തോല്‍പ്പിക്കും വിധം\nനീ ഡാന്‍സ് ചെയ്യുക.\nഇന്ന് നിന്റെ ജീവിതത്തിലെ വിജയദിനമാകും.\nനാളെ നിന്റെ ചിത്രവും വാര്‍ത്തയും\nഏറ്റവും നന്നായി ചെയ്യുക.\nസുനന്ദ ആകെ പകച്ചുപോയി.\nതന്റെ ഉള്ള് വായിച്ച അയാളുടെ മുഖത്ത് നോക്കാനാകാതെ അവള് തലകുനിച്ചു.\nസംസാരം കേട്ട് സാബു\nഎവിടുന്നോ ഓടിവന്ന് എല്ലാം\nകുറഞ്ഞത് ഏഴ് കിലോയെങ്കിലും ഭാരമുണ്ട്\nരണ്ടരക്കിലോയാണ് ഏറ്റവും കൂടിയവെയ്റ്റിട്ട് പണിത് കണ്ടിട്ടുള്ളത്!\nചന്ദ്രന്റെനേരേ അല്‍പം ബഹുമാനത്തോടെ നോക്കിപ്പോയി.\nതബല നിര്‍മ്മിച്ചുപയോഗിക്കുന്ന ഇയാള് ശരിക്കും ആരാ??\nപേരെടുക്കാനാകാതെ എത്രപേരാ ഇങ്ങനെ കലാലോകത്ത്\nഎന്ന അനൗണ്‍സ്‌മെന്റ് കേട്ട്\nസുനന്ദ ചന്ദ്രനു നേരേ ഒന്നു നോക്കി.\nഅവളുടെ കണ്ണുകള് വിടര്‍ന്നുപിടഞ്ഞു.\nസില്‍ക്ജുബ്ബയും മുണ്ടും കഴുത്തില് വലിയ സ്വര്‍ണ്ണച്ചെയിനുമായി\nആരേയും കൂസാത്ത മുഖഭാവത്തില്\nതബല ഒരുക്കുന്നതില് മാത്രം ശ്രദ്ധിച്ച് അയാള്.\nതബലയുടെ നാദം ഹൃദയത്തിലേക്ക് വീഴുകയാണെന്ന്….\nപിന്നീടവള് നൃത്തത്തിലേക്ക് സ്വയം ഇറങ്ങി.\nടീച്ചര് സ്വയം മത്സരത്തിലേക്കുയര്‍ന്നു.\nതന്റെ അരികില് പരന്നൊഴുകുന്ന വിരലുകള് തീര്‍ക്കുന്ന നാദപ്രകമ്പനങ്ങള്\nസുനന്ദ സ്റ്റേജാകെ നിറഞ്ഞു പറക്കുകയാണ്.\nധനുശ്രീയിലെ ഏറ്റവും ഗരിമയും\nതാളക്കാരനെ വിഷമിപ്പിക്കുന്ന ചൊല്ലുകള് തിരഞ്ഞെടുത്ത താനും സുനന്ദയും വിയര്‍ക്കുകയാണെന്ന് അവര് തിരിച്ചറിഞ്ഞു.\nതില്ലാനയിലെ ചൊല്‍ക്കെട്ടുകളിലേക്ക് കടന്നപ്പോള്\nതബലയിലെ ചരല്‍പ്പെരുക്കങ്ങള്‍ക്കൊപ്പം തന്റെ ഉടല് ത്രസിക്കുന്നത് അവള് അറിഞ്ഞു.\nഢക്കയിലെ മാന്ത്രിക ഗമകങ്ങള്.\nതന്നെ മേഘക്കെട്ടുകള്‍ക്ക് മുകളിലേക്ക്\nഉയര്‍ത്തി എറിയുന്നത് അവള് അനുഭവിച്ചു.\nചുവടുകളില് അവളൊരു മയിലായി മാറി.\nപിന്നീട് നയനങ്ങളുടെ മോഹനഭാവങ്ങളും\nനൃത്തഭാവങ്ങളുടെ ഒരു ഗിരിശൃംഗം തീര്‍ത്ത് പ്രകമ്പനം കൊള്ളിച്ച നിമിഷങ്ങളുടെ അവസാനം ചന്ദ്രമോഹന്റെ മാന്ത്രികവിരലുകള്\nഒരു മുത്തായിപ്പില് പമ്പരംകറക്കിയ വായന. പൂര്‍ണ്ണതയില് നിറുത്തുമ്പോള്\nവന്നുവീണ നിശബ്ദതയില് നിന്നും\nകൈകൂപ്പി സദസ്സിനെ വണങ്ങിയ സുനന്ദ അടുത്ത നിമിഷം തളര്‍ന്നുവീഴുമെന്നോര്‍ത്തു.\nടീച്ചറിനെ മുട്ടുകുത്തി വണങ്ങിയ സുനന്ദ സജലങ്ങളായ മിഴിയോടെ\nചന്ദ്രമോഹന് നേരേ കൈകള് കൂപ്പി.\nസുനന്ദ ചേച്ചിയുടെ ഓപ്പറേഷനൊക്കെ കഴിഞ്ഞു സുഖമായ ശേഷമാണ്\nനൃത്ത ക്‌ളാസിനും പ്രോഗ്രാമിനും ഒക്കെ\nചേച്ചിക്ക് ഇപ്പോള് കൈതാങ്ങാതെ നിവര്‍ന്നു നടക്കാം.\nചെറിയൊരു മുടന്തുണ്ട്. എങ്കിലും\nമുട്ട് നിവര്‍ന്ന് നേരേ നടക്കാം എന്നത്\nആ കുടുംബത്തിന് വലിയ സന്തോഷമായി.\nഇപ്പോള് അവരുടെമുഖത്തും സന്തോഷം വന്നിരിക്കുന്നു.\nരാവിലെ സുനന്ദ മുറ്റം തൂക്കുമ്പോഴാണ്\nചന്ദ്രേട്ടന് എത്രവേഗമാണ് സാധിച്ചത്.\nഅവള് അത്ഭുതം കൂറി.\nനമ്മുടെ രോഗിയെ ഓപ്പറേഷനു കയറ്റിയപ്പോള്\nഞാന് ഒരു വഴിപാട് നേര്‍ന്നിരുന്നു.\nപെങ്കൊച്ച് നേരേ നടന്നാല്\nപൂര്‍ണ്ണത്രയീശന്റെ മുമ്പില് കൊണ്ടുവന്നോളാമെന്നും\nഒരു നൃത്തം ചെയ്യിപ്പിക്കാമെന്നും.\nഇച്ചിരി അധികമായെന്ന് അറിയാം.\nറിസല്‍ട്ട് ഫിഫ്ടി ഫിഫ്ടി എന്ന് പറഞ്ഞപ്പോള്\nഇനിയിപ്പോ ചെറിയൊരു കുറവല്ലേയുള്ളൂ??\nഎനിക്കിതൊന്നും പറയാനും നടത്താനും\nരണ്ടു പെങ്ങന്മാരെ അയച്ചുവന്നപ്പോള്\nഅവളെ എനിക്കു തന്നേയ്ക്കൂ.\nസാവിത്രി അറിയാതെ അകത്തേക്കൊന്ന് തിരിഞ്ഞുനോക്കിപ്പോയി.\nവീടിന്റെ ചുവരുകളില് ഒതുങ്ങിപ്പോയ മകളിലേക്ക്.\nഅവിടെ ചുവന്നുതുടുത്ത ഒരുമുഖം\nസുനന്ദ കഥയറിയാതെ പകച്ചുനിന്നു.\nവാസന് ഹെല്‍ത്ത് കെയര് ഗ്രൂപ്പ് സ്ഥാപകന് ഡോ. എഎം അരുണിനെ വീട്ടില് മരിച്ച നിലയില്


ബോളിവുഡ് നടന് കാദര്‍ഖാന് അന്തരിച്ചു | Keralabhooshanam.com | Breaking News, Latest News, Kerala, India and World news\nBy web desk on 01/01/2019 Comments Off on ബോളിവുഡ് നടന് കാദര്‍ഖാന് അന്തരിച്ചു\nമുംബൈ: വിഖ്യാത ബോളിവുഡ് നടനും തിരക്കഥാകൃത്തുമായ കാദര്‍ഖാന് (81) അന്തരിച്ചു. ഏറെ നാളായി കാനഡയില് ചികിത്സയിലായിരുന്നു. ഗുരുതരാവസ്ഥയിലായിരുന്ന കാദര്‍ഖാന് അന്തരിച്ചുവെന്ന് കഴിഞ്ഞ ദിവസം വാര്‍ത്ത പ്രചരിച്ചിരുന്നു. എന്നാല്, ഇത് നിഷേധിച്ചുകൊണ്ട് മകന് രംഗത്തുവന്നു. ഇതിന് ശേഷമാണ് ടൊറന്റോയിൽ വച്ച് മരണം സംഭവിക്കുന്നത്.\nബോളിവുഡ് നടന് കാദര്‍ഖാന് അന്തരിച്ചു added by on 01/01/2019


ഗ്രിഗറിയുടെ പേജ്: കുമദം\nബീഡി ആഞ്ഞുവലിച്ച് കുമദന് വട്ടത്തില് പുകവിട്ടു. കയ്യിലെ മഷിപ്പേന താഴെ പേപ്പറില് അറ്റങ്ങളില്ലാത്ത വൃത്തങ്ങള് വരച്ചു. അയാളുടെ കൈ കഴച്ചു, മനസ്സും.\nമാസങ്ങളായി അയാള് എഴുതുകയാണ്. തന്‍റെയും തന്‍റെ സഹോദരന് കുന്ദാമന്‍റെയും കഥ. കോല്‍ക്കാരന് വറീതിന്‍റെ മക്കള് എന്നതിലപ്പുറം വളര്‍ന്ന് ഇന്നലെകളില് പുരാവൃത്തങ്ങളുടെ ആനന്തത സൃഷ്ടിച്ച കഥ. ജന്മാന്തരങ്ങളുടെ കഥ. തലമുറകളുടെ കഥ...\nപുറത്ത്, തെങ്ങിന്‍മണ്ടയില്, പച്ചിലത്തലപ്പുകളില് മഴ പെയ്തു. തൊടിയിലെ പനയുടെ നിറുകയില് മഴമേഘം തൊട്ടു. ചെവി പൊട്ടുമാറ് ആകാശം തലതല്ലിക്കരഞ്ഞു. കുമദന് ഞെട്ടിത്തരിച്ചു.\nകുമദന്‍റെ ഓര്‍മയില് അങ്ങിനെയൊരു ഇടിവെട്ടിയത് വര്‍ഷങ്ങള്‍ക്കു മുന്‍പായിരുന്നു. തറവാട്ടിലെ അടുക്കളച്ചായ്പ്പില് മുത്തശ്ശി തേങ്ങ ചിരവുന്നു. ചാണകം മെഴുകിയ തറയിലെ ഓട്ടുപാത്രങ്ങളില് മഴത്തുള്ളികള് താളംപിടിക്കുന്നു. വള്ളിനിക്കറൊക്കെയിട്ട് അതും നോക്കിയിരിക്കുകയാണ് കുമദനും കുന്ദാമനും. കിളിവാതിലിലൂടെ മഴച്ചാറ്റല് ഉള്ളിലേക്ക് കുതിച്ചുകൊണ്ടിക്കുന്നു.. പൊടുന്നനെയായിരുന്നു ഇടി, വെടി പൊട്ടിയപോലെ. ചുവന്ന എന്തോ ഒന്ന് ജനാലയിലൂടെ തെറിച്ചു വന്നു, തീപ്പൊരി ഛിന്നി. കറന്‍റടിച്ചപോലെ തോന്നി കുമദന്. “അമ്മേ” എന്നു വിളിച്ച് അകായിലേക്കോടി, കുമദനും കുന്ദാമനും. പേടിച്ചരണ്ട കുട്ടികളുടെ അടുത്ത് മുത്തശ്ശി വന്നു. കട്ടിലില് കൂടെ കിടത്തി രാമനാമം ചൊല്ലിക്കൊടുത്തു. കുമദന് കണ്ണുകള് ഇറുക്കിയടച്ചു. കൈകള് കൂപ്പി.\nചിന്തകളുടെ ചരടുപൊട്ടിയ കുമദന് എഴുന്നേറ്റു, മുറ്റത്ത് മഴത്തുള്ളികള് ചാറുന്നത് നോക്കി നിന്നു. മുറ്റത്ത് വെള്ളം കെട്ടി. മഴത്തുള്ളികള് വൃത്തത്തില് ഓളങ്ങളുണ്ടാക്കി മാഞ്ഞുപോവുന്നു; ആകാശത്ത് നക്ഷത്രങ്ങള് മിന്നുന്ന പോലെ...\nഅയ്യപ്പന് പാറയുടെ മുകളില് കിടന്നാല് ആകാശം മുഴുവന് കാണാം, കാക്കത്തൊള്ളായിരം നക്ഷത്രങ്ങളെയും.\n“ഏട്ടാ, നമുക്ക് അവിടെ പോവാം?”,\nചക്രവാകത്തില് കൈചൂണ്ടി കുന്ദാമന് ചെറുപ്പത്തിലൊരിക്കല് ചോദിച്ചു. വൈകിട്ട് എപ്പൊഴോ പാറയുടെ മുകളില് കയറിപ്പറ്റിയതാണ് ജ്യേഷ്ഠനും അനുജനും. ഇപ്പോഴാകട്ടെ, ആകാശം നിറയെ നക്ഷത്രങ്ങള്...... കുന്ദാമന്‍റെ കുഞ്ഞുമനസ്സിന്‍റെ ആഗ്രഹങ്ങള് മനസ്സിലാക്കാന് കുമദന് അന്ന് കഴിഞ്ഞില്ല.\n“എവിടെ?” കുമദന് ചോദിച്ചു.\n“അവിടെ, ആ ആകാശം വന്നു മുട്ടുന്നില്ലേ, അവടെ..”.\nകുന്ദാമന് കാണിച്ചുകൊടുത്തു. കുമദന് അന്നോരുപാട് കഷ്ടപ്പെട്ടു, ആകാശം അങ്ങിനെ എവിടെയും വന്നു മുട്ടില്ല എന്നു പറഞ്ഞു മനസ്സിലാക്കാന്. അവസാനം, കാണിച്ചുതരാം എന്നുപറഞ്ഞ് വീട്ടിലേക്ക് വിളിച്ചുകൊണ്ടുപോയാണ് രക്ഷപെട്ടത്. കുന്ദാമന് പിന്നെ രണ്ടുമൂന്നു ദിവസം മിണ്ടുകയുണ്ടായില്ല, കുമദനോട്.\nഅന്നുപിന്നെ ഒന്നും എഴുതിയില്ല, കുമദന്. നിര്‍ത്താതെ കുറെ ബീഡി വലിച്ചു. രാത്രി മദ്യപിച്ചു. പിന്നെയും ഒരു ബീഡി. ഉറങ്ങി..\nരാത്രിയിലെപ്പോഴോ കുമദന് എഴുന്നേറ്റു. ഉറക്കത്തിന്‍റെ ആലസ്യത്തില് കഥ തുടര്‍ന്നു. ദേവന്മാരുടെ കഥ. സ്വര്‍ഗത്തിന്‍റെ കഥ. അതില് കുമദനും കുന്ദാമനുമായിരുന്നു രണ്ടു ദേവന്മാര്. മുക്കിലെ രവിയുടെ ചായക്കട കഥയില് സ്വര്‍ഗലോകത്തിലെ സുരപാനസദസ്സായി, ത്രിക്കണ്ടപുരത്തെ സ്ത്രീകള് മുഴുവന് അപ്സരസ്സുകളും. ദേവന്മാര് നൃത്തം കണ്ടു രസിച്ചു. മതിയാവോളം മദ്യപിച്ചു. മദ്യലഹരിയില് സ്വര്‍ഗത്തിനുമപ്പുറം മറ്റൊരു സ്വര്‍ഗമുണ്ടെന്ന് തോന്നി ദേവന്മാര്‍ക്ക്. സ്വതസിദ്ധമായ അസൂയയില് ആ സ്വര്‍ഗ്ഗവും കീഴ്പ്പെടുത്തണമെന്നായി പിന്നെ. മേഘത്തേരിലേറി പട പുറപ്പെട്ടു. മാസങ്ങളും വര്‍ഷങ്ങളും പിന്നിട്ടു പടയോട്ടം തുടര്‍ന്നു. ഒരിക്കലും കണ്ടെത്താന് കഴിയാത്ത സ്വര്‍ഗത്തേക്കാള് ഇപ്പോഴുള്ള സ്വര്‍ഗം തന്നെയാണ് നല്ലെതെന്നു കുമദനാണ് ഒടുവില് ദേവന്മാരെ ഉപദേശിച്ചത്. പട സ്വര്‍ഗത്തില് തിരിച്ചുവരുമ്പോഴുണ്ട്, അവിടം അസുരന്മാര് കൈക്കലാക്കിയിരുന്നു. അങ്ങിനെ വീണ്ടും ദേവാസുര യുദ്ധമായി. വാളുകള് മുത്തം വച്ചു. അമ്പുകള് തമ്മില് പുണര്‍ന്നു. കുമദനും കുന്ദാമനും ധീരമായി പടവെട്ടി. ഒടുവില് അവര് തളര്‍ന്നു...\nരാവിലെ ഉണര്‍ന്നപ്പോഴേക്കും പുറത്ത് വെയില് വീണിരുന്നു. ഇന്നലത്തെ മഴയില് പ്രകൃതിക്ക് ഒരുന്മേഷം ലഭിച്ചിരിക്കുന്നു. വെയിലില് ഇലകള് തിളങ്ങി. മുറ്റത്ത് രണ്ടു വണ്ണാത്തിപ്പുള്ളുകള് വാലാട്ടി, ചാടിച്ചാടി നടന്നു. ഇടയ്ക്ക് അവ ഒച്ചയുണ്ടാക്കി, മണ്ണില് എന്തിനെയോ ചികഞ്ഞുകൊണ്ടിരുന്നു. അപ്പുറത്ത് ദേവിയുടെ വീടിന്‍റെ മുറ്റത് പുരാതനമായ ശബ്ദങ്ങളുണ്ടാക്കി ഒരു പഴയ മെറ്റഡോര് ടെമ്പോ വന്നു നിന്നു. എന്താണ് അവിടെ നടക്കുന്നതെന്നറിയാന് കുമദന് രണ്ടുമൂന്നുവട്ടം മുറ്റത്ത് ഉലാത്തി. പിന്നെ പോയി കിടന്നു. മച്ചില് തൂങ്ങുന്ന സീലിംഗ് ഫാന് ശബ്ബ്ദം വച്ച് കറങ്ങി. ഒരു ചുഴിയിലെന്നപോലെ തോന്നി അയാള്‍ക്ക്. പതിയെ ആ വൃത്തത്തിന്‍റെ ആഴങ്ങളിലേക്ക് അയാള് ഊളിയിട്ടു, ശാന്തം..\nചെവിയിലെന്തോ അസ്വസ്ഥത തോന്നിയാണ് കുമദന് ഉണര്‍ന്നത്. കണ്ണുതുറക്കുമ്പോള് അണിഞ്ഞൊരുങ്ങി മുന്നില് നില്‍ക്കുകയാണ് ദേവി, ശരിക്കുമൊരു ദേവി തന്നെ.. കയ്യില് ഒരു കോഴിത്തൂവല്. അതുകൊണ്ട് അയാളുടെ ചെവിയില് ഇക്കിളിയാക്കുകയാണ് അവള്. പൊടുന്നനെ ആ കയ്യില് പിടിച്ച് ദേവിയെ തന്നോടടുപ്പിച്ചു, കുമദന്. അവള് കട്ടിലില് അയാളോട് ചേര്‍ന്ന് ഇരുന്നു..\n“ഞങ്ങള് ഇന്ന് പോവുകയാണ്” അയാളുടെ കണ്ണുകളില് മെല്ലെ നോക്കിക്കൊണ്ട് അവള് പറഞ്ഞു.\n“അപ്പൊ എന്നെ കൊണ്ടുപോവുന്നില്ലേ?”\nദേവിയുടെ മുഖം വാടി. അങ്ങിനെയാവുമെന്നു കുമദനും അറിയാമായിരുന്നു. അവളുടെ ഹൃദയം പിടച്ചു. കണ്ണുകളില് നീര് കിനിഞ്ഞു..\n“എന്നെ മറക്കുമോ ?” ഭാരത്തോടെ അവള് ചോദിച്ചു.\nഅയാള്‍ക്ക് ചിരിയാണ് വന്നത്. പുഞ്ചിരിച്ചുകൊണ്ട് അയാള് പറഞ്ഞു: “ഇല്ല”\n“ഞാന് വരട്ടെ....” അവള് എഴുന്നേറ്റു .\nപോവാനൊരുങ്ങുമ്പോള് കുമദന് ഒരിക്കല് കൂടി അവളുടെ കയ്യില് പിടിച്ച് തന്നോടടുപ്പിച്ചു . അവളുടെ ചുണ്ടുകളില് ചുമ്പിച്ചു. അയാളില്‍നിന്ന് തന്നെത്തന്നെ പറിച്ചെടുത്ത്, തിരിഞ്ഞുപോലും നോക്കാതെ, അവള് ഓടി. ധാരമുറിയാതെ ആ കണ്ണുകള് നീര് വാര്‍ത്തു. ആ അലസ്യത്തില് കട്ടിലില് നിന്ന് എഴുന്നേക്കാന് പിന്നെ മെനക്കെട്ടില്ല, കുമദന്.. ടെമ്പോയുടെ ഇരമ്പിക്കുന്ന ശബദം കുമദനെ സ്പര്‍ശിക്കാതെ കടന്നുപോയി.\nചുണ്ടുകളില് ഒരു തരിപ്പ്തോന്നി കുമദന്. കുന്ദാമന്‍റെ ശരീരം തണുത്ത് മരവിച്ചിരിക്കുന്നു. ആ‌ന്ത്യചുമ്പനം കൊടുത്ത് കുന്ദാമനെ പറഞ്ഞയക്കുമ്പോള് വേദനയെക്കാളുപരി ഒരു മരവിപ്പാണയാള്‍ക്ക് ഉണ്ടായത്, പിന്നെ എങ്ങിനെയെങ്കിലും ഹൗറാ പാലം കടക്കണമെന്നും. നാട്ടിലേക്കുള്ള ട്രെയിനില് ഇരിക്കുമ്പോള് ജോലി അന്വേഷിച്ച് മാസങ്ങള്‍ക്കുമുമ്പ് കുന്ദാമനോടോത്ത് കൊല്‍കത്തയില് വന്നതും പിന്നീട് ഭക്ഷണം പോലും ഇല്ലാതെ അലഞ്ഞുനടന്നതും, മണ്‍സൂണ് മഴയില് കുന്ദാമന് കോളറ പിടിച്ച് ചികിത്സ കിട്ടാതെ മരിച്ചതുമെല്ലാം ഒരു സ്വപ്നം പോലെ കണ്‍മുന്നില് തെളിഞ്ഞു. കുമദന് കണ്ണുകളിറുക്കിയടച്ചു.\nസന്ധ്യയ്ക്ക് മുറിയിലെ എഴുത്തുമേശയുടെ നടുവിലായി കുമദന് ഒരു മെഴുകുതിരി കത്തിച്ചുവച്ചു. ആ മേശയുടെ അങ്ങേയറ്റത്ത് കസാലയില് ഒരു മാലാഖ വന്നിരുന്നു. മാലാഖയ്ക്ക് ദേവിയുടെ ഛായയായിരുന്നു. അന്ന് കുമദന് ഒരു മാലാഖയുടെ കഥ പറഞ്ഞു. മനുഷ്യനെ സ്നേഹിച്ച മാലാഖയുടെ കഥ. കാമുകന്‍റെയൊപ്പം മാലാഖ നടന്നു. അവന്‍റെ വാക്കുകളിലെ മധു നുകര്‍ന്നു. നെഞ്ചിലെ ചൂടേറ്റു, മനുഷ്യന്‍റെ ചുണ്ടുകള്‍ക്ക് മധുരമാണെന്നറിഞ്ഞു. സ്വര്‍ഗ്ഗത്തെപ്പോലും വിസ്മയിപ്പിക്കുന്ന നീലക്കടലാണ് അവന്‍റെ കണ്ണുകളെന്ന് അവള് പറഞ്ഞു. മനുഷ്യനായി മാറാനായെങ്കിലെന്നവള് കൊതിച്ചു. സ്വര്‍ഗത്തില് നിന്ന് ഒടുവില് ദൈവം വിളിച്ചു. പോവുകയെല്ലന്നു കരഞ്ഞ് അവള് അവനെ കെട്ടിപ്പുണര്‍ന്നു. പൊടുന്നനെ മാലാഖയുടെ ചിറകുകള് കൊഴിഞ്ഞുവീണു..\nതുവല് പോലെ കനം കുറഞ്ഞ മനസുമായി കുമദന് ഉറങ്ങി. ഉറക്കത്തിന്‍റെ ഏതോ യാമത്തില് ദേവി വന്നു, സ്വപ്നമായി. അയാളുടെ നെഞ്ചിലെ രോമങ്ങള്‍ക്കിടയിലൂടെ വിരലോടിച്ചുകൊണ്ട് അവള് വിളിച്ചു-\nഅവളുടെ മുടിയിഴയിലൂടെ അയാള് തലോടി. എന്നിട്ട് കരുണയോടെ മൂളി, “ഉും...”\n“കഥയിലെ മാലാഖ ഞാനാണോ?” താത്പര്യത്തോടെ അവള് ചോദിച്ചു.\nഅയാള് അവളിലേക്ക് ചാഞ്ഞു.\n“ദൈവം വന്നു വിളിച്ചാലും എന്നെ കൊടുക്കില്ലേ ?”\n“ഇല്ല” ഉറപ്പോടെ അയാള് പറഞ്ഞു, “ദൈവം വന്നു വിളിക്കുമ്പോള് എന്നെ പുണര്‍ന്ന് നിന്നാല് മതി !”.\nതീരാത്ത സംശയങ്ങള് കൊണ്ട് ദേവി കുമദനെ ശ്വാസം മുട്ടിച്ചു,\n“മാലാഖയെ ദൈവം മനുഷ്യനാക്കി, എന്നെ എന്തയിട്ടായിരികും മാറ്റുക?”\nകുമദന് ചിരിച്ചു, ദേവിയും. പിന്നീടതൊരു പൊട്ടിച്ചിരിയായി മാറി.\nദേവന്മാരും അപ്സരസ്സുകളും മാലാഖകളും ഇല്ലാത്ത ലോകത്തേക്ക് കുമദന് ഉണര്‍ന്നു. എങ്ങോനിന്നുവന്ന മുല്ലപ്പൂവിന്‍റെയും ചന്ദനത്തിരിയുടെയും ഗന്ധം. കുമദന് ആഞ്ഞു വലിച്ചു. ഒരുനിമിഷം അയാള് അത് ആസ്വദിച്ചു. അടുത്ത നിമിഷം ദുര്‍ഗന്ധമെന്നപോലെ ഉച്ച്വസിച്ചു. അയാള് അസ്വസ്ഥനായി. തലയെ രണ്ടുകൈകൊണ്ടും താങ്ങി കുമദന് ഇരുന്നു.\nദൂരെയെവിടെയോ ഒരു വിവാഹമണ്ഡപത്തില് ദേവി തലകുനിച്ച് ഇരുന്നു. ഗഡ്ഡിമേളത്തിന്‍റെയും കുരവയുടെയും അകമ്പടിയില് നിലവിളക്കിനെ സാക്ഷിനിര്‍ത്തി ഏതോ ഒരുവന് അവളുടെ കഴുത്തില് താലി ചാര്‍ത്തി. ഒരു തുള്ളി കണ്ണുനീരില് മുക്കി ദേവി കുമദനെന്ന സ്മരണയെ മുക്കിക്കൊന്നു.\nപെരിയാര് ശാന്തമായി ഒഴുകിക്കൊണ്ടിരുന്നു. മൂടിക്കെട്ടിയ ആകാശത്തിനു കീഴെ നെയ്യുണങ്ങിയ പടവില് കുമദന് ഇരുന്നു, അയാളുടെ അരികിലായി പട്ടുകൊണ്ട് വായ്മൂടിക്കെട്ടിയ കുടത്തില് കുന്ദാമന്‍റെ ചിതാഭസ്മവും. ഇരുന്നു മടുത്തപ്പോള് കുമദന് എഴുന്നേറ്റു. തോള്‍സഞ്ചിയില് കരുതിയ കീറ്റിലയില് ഒരുപിടി അരിയും എള്ളും ഉരുട്ടിവച്ചു. സാവധാനം എഴുന്നേറ്റ് അനുജന്‍റെ ചിതാഭസ്മവുമായി അയാള് പുഴയിലേക്കിറങ്ങി. ഉറച്ച കാലടികളുമായി കുമദന് പുഴയുടെ ആഴങ്ങള് തേടി. അയാളുടെ തലയ്ക്കു മീതെ വട്ടത്തില് ഒരു കുഞ്ഞോളമുണ്ടായി. അവ വലുതായി വലുതായി തീരം തേടി പുറപ്പെട്ടു. അയാളുടെ തലയ്ക്കു മീതെ പുഴ ഒന്നും സംഭവിച്ചിട്ടില്ലാത്തതുപോലെ പിന്നെയും ഒഴുകി.\nകുമദന്‍റെ വീട്ടില്, അയാള് തീകൊളുത്തിയിട്ടു പോന്ന എഴുത്തുകെട്ടുകളുടെ ഭസ്മത്തിന്‍റെ ഉള്ളിലെവിടെയോ നിന്ന് ഒരു പുകച്ചുരുള് മേല്ലെയുയര്‍ന്നു, കാറ്റില് അത് തെക്കോട്ട് പറന്നു..\nPosted by Greeg Basil Mathew at 5:47 AM\nകുട്ടന് @ ചെറ്റപൊര December 23, 2012 at 9:52 AM\nകുമുദം നന്നായി,.....കുമുദന് ഒരു വിങ്ങലും...\nഉദയപ്രഭന് December 23, 2012 at 10:02 PM\nസ്വപ്നവും സ്വപ്നത്തിന്റെ ഉള്ളില് മറ്റൊരു സ്വപ്നവും അല്പം കണ്ഫ്യൂഷന് ഉണ്ടാക്കി.നല്ല കഥ. ആശംസകള്.\najith January 1, 2013 at 11:22 AM\nGreeg Basil Mathew January 2, 2013 at 5:31 AM\nകുമദന് എന്നയാളുടെ മാനസിക സങ്കര്ഷരങ്ങളുടെ കഥയാണ് കുമദം. ജോലി തേടി 1940തുകളില് കൊല്ക്ക്ത്തയിലേക്ക് ട്രെയിന് കയറിയ രണ്ടുപേരാണ് കുമദനും അയാളുടെ സഹോദരന് കുന്ദാമനും. ജോലിയൊന്നും കിട്ടാതെ അവിടെ അലയുന്നതിനിടെ കോളറ പിടിച്ച് കുന്ദാമന് മരിക്കുന്നു. അതോടുകൂടി മനം മടുത്ത കുമദന് അനുജന്റെ് ചിതാഭാസ്മവുമായി നാട്ടിലേക്ക് ട്രെയിന് കയറുന്നു. നാട്ടില് വന്ന് അവരുടെ ജീവിതത്തെക്കുറിച്ച് അയാള് ഒരു നോവല് എഴുതാന് ശ്രമിക്കുന്നിടത്താണ് കഥ തുടങ്ങുന്നത്.\nനേരെ എഴുതുന്നതിനു പകരം അല്പ്പംന അതിശയോക്തിയിലാണ് കുമദന് എഴുതുന്നത്- അയാളുടെ നാടായ ത്രിക്കണ്ടപുരത്തെ ചായക്കടയെ അയാള് സ്വര്ഗ്ലോകമാക്കി മാറ്റുന്നു, ദേവി എന്ന അയാളുടെ കാമുകിയെ മാലാഖയായി സങ്കല്പ്പി ക്കുന്നു.. അങ്ങിനെയെല്ലാം..അനുജന് മരിച്ചപ്പോഴുണ്ടായ സങ്കടവും, മദ്യവും പുകവലിയും സമ്മാനിക്കുന്ന ലഹരിയും ചേര്ന്ന് ഉന്മാദതിന്നടുത്ത ഒരു അവസ്ഥയിലാണ് അയാള്.\nആ അവസ്ഥയിലെ അയാളുടെ മനസ്സിനെ അവതരിപ്പിക്കുവാനാണ് ഞാന് ഈ കഥയില് ശ്രമിച്ചത്.അതുകൊണ്ടാണ് നിരതെറ്റിയ ഒരു ആഖ്യാനരീതി തിരഞ്ഞെടുത്തതും. അതേ കാരണം കൊണ്ടുതന്നെ വര്ത്ത മാനവും ഭൂതവും സ്വപ്നങ്ങളും കഥയില് ഇഴപിരിഞ്ഞു കിടക്കുന്നു. എന്റെവ അഭിപ്രായത്തില് അതുതന്നെയാണ് ഈ കഥയുടെ ഭംഗിയും..\nആദ്യവായനയില് തന്നെ ഈ കഥ മനസ്സിലാക്കാന് അല്പ്പംം ബുദ്ധിമുട്ടാണെന്ന കാര്യം ഞാനും സമ്മതിക്കുന്നു.. അതുകൊണ്ട് രണ്ടാമതൊന്നുകൂടി ഈ കഥ വായിക്കാന് ഞാന് എന്റെ മാന്യ വായനക്കാരോട് അഭ്യര്ത്ഥിാക്കുന്നു..\nനന്ദി ശ്രീ അജിത്ത്,കുട്ടന്,ഉദയപ്രഭന് ...\najith January 2, 2013 at 6:26 AM


ബളാൽ പഞ്ചായത്ത് വികസനം; പ്രസിഡന്റ് രാജു കട്ടക്കയവുമായി ഗൂഗിൾ മീറ്റിലൂടെ സംവദിക്കാൻ അവസരം\nഹോംNattuvisheshamബളാൽ പഞ്ചായത്ത് വികസനം; പ്രസിഡന്റ് രാജു കട്ടക്കയവുമായി ഗൂഗിൾ മീറ്റിലൂടെ സംവദിക്കാൻ അവസരം\nഫെബ്രുവരി 05, 2022 Nattuvishesham\nബളാൽ/മാലോം: ബളാൽ ഗ്രാമപഞ്ചായത്ത് പതിനാലാം പഞ്ചവത്സരപദ്ധതി പ്രാദേശിക പങ്കാളിത്ത ആസൂത്രണത്തിലൂടെ പ്രാദേശിക വികസനം സാധ്യമാക്കുന്നതിന് 9-02-22 ബുധനാഴ്ച വൈകിട്ട്7മണിമുതൽ പത്ത് മണിവരെ പഞ്ചായത്ത് പ്രസിഡന്റ് രാജുകട്ടക്കയം പഞ്ചായത്തിലെ വിവിധ മേഖലകളിൽ പ്രവർത്തിക്കുന്ന വികസനകാംഷികളുമായി ഗൂഗിൾ മീറ്റിലൂടെ സംവദിക്കും.\nകൃഷി. ആരോഗ്യം. വിദ്യാഭ്യാസം. ടൂറിസം. ആധുനിക ഉർജ്ജം. (മിനി ജലവൈദ്യുതപദ്ധതി) ഐ. ടി. വിവിധ സ്റ്റാട്ടപ്പുകൾ. മൂല്യവർദ്ധിത ഉൽപ്പനങ്ങളുടെ നിർമ്മാണം. യുവജന. വനിതാ വയോജന ക്ഷേമം. ബാല കൗമാര സൗഹൃദപഞ്ചായത്ത്. പട്ടിക ജാതി പട്ടിക വർഗ്ഗ വികസനം. കലാകായികം. പ്രകൃതി ജല സംരക്ഷണം. ദുരന്ത നിവാരണം. ലിംഗ സമത്വം. ശുചിത്വം. എല്ലാവർക്കും തൊഴിൽ പാർപ്പിടം. ഭൗമവ്യൂഹത്തിന്റെ സംരക്ഷണം. എന്നീ മേഖലകളിലാണ് സംവാദം നടത്തേണ്ടത്.\n20 ഓളം പ്രധാനപ്പെട്ട വിഷയങ്ങൾ ചർച്ച ചെയ്യുന്നതിനായി സംവാദത്തിൽ പങ്കെടുക്കുന്നവർ ചുരുങ്ങിയ സമയത്തിനുള്ളിൽ വിഷയം അവതരിപ്പിക്കണം. ആവർത്തനം പൂർണ്ണ മായും ഒഴിവാക്കണം. ബളാൽ പഞ്ചായത്തിന്റെ സമഗ്രവികസനം ലക്ഷ്യമാക്കുന്നതിനായി മുഴുവൻ വികസനകാംഷികളും സംവാദത്തിൽ പങ്കെടുക്കണമെന്ന് പ്രസിഡന്റ് രാജു കട്ടക്കയം അറിയിച്ചു.\nപങ്കെടുക്കാനുള്ള ലിങ്ക് ചുവടെ


സി. ഹാഷിം സാഹിബ് സ്മാരക ജീവകാരുണ്യ അവാർഡ് ഇ.ടി മുഹമ്മദ് ബഷീർ എംപിക്ക് സമ്മാനിച്ചു : Deepika.com Nri News Middle East & Gulf\nജുബൈൽ: സൗദിയിലെ പ്രമുഖ സാമൂഹിക ജീവകാരുണ്യ പ്രവർത്തകനും സൗദി കെഎംസിസി നാഷണൽ കമ്മറ്റി ട്രഷററുമായിരുന്ന അന്തരിച്ച സി. ഹാഷിം സാഹിബിന്‍റെ നാമധേയത്തിൽ സൗദി ഈസ്റ്റേണ് പ്രോവിൻസ് കെ.എംസിസി ആലപ്പുഴ ജില്ലാകമ്മറ്റിയുടെ അഭിമുഖ്യത്തിൽ ഏർപ്പെടുത്തിയ പ്രഥമ സി. ഹാഷിം സാഹിബ് സ്മാരക ജീവകാരുണ്യ അവാർഡ് നമുസ്ലീം ലീഗ് ദേശീയ ഓർഗനൈസിംഗ് സെക്രട്ടറിയും പൊന്നാനി പാർലമെൻറ് അംഗവുമായ ഇ.ടി മുഹമ്മദ് ബഷീർ എംപിക്ക് ദമാമിൽ നടന്ന ചടങ്ങിൽ ഈസ്റ്റേണ് പ്രൊവിൻസ് കെഎംസിസി പ്രസിഡന്‍റ് മുഹമ്മദ് കുട്ടി കോഡൂർ അവാർഡ് കൈമാറി.\nപ്രവാസികളുടെ പ്രശ്നങ്ങൾ സ്വന്തം വേദനയായി പരിഗണിച്ച് നിസ്വാർത്ഥമായി സേവനരംഗത്ത് പതിറ്റാണ്ടുകളുടെ സൗമ്യ സാന്നിധ്യമായിരുന്ന എൻജി. ഹാഷിം സാഹിബിന്‍റെ പേരിലുള്ള അവാർഡ് ഉത്തരേന്ത്യയിലെ അവശത അനുഭവിക്കുന്ന ജനവിഭാഗങ്ങൾക്കിടയിൽ നടത്തുന്ന ശ്രദ്ധേയമായ സാമൂഹിക ജീവകാരുണ്യ പ്രവർത്തനങ്ങളുടെയും തിരുവനന്തപുരം റീജണൽ കാൻസർ സെന്‍റർ കേന്ദ്രീകരിച്ച് സി.എച്ച്. സെന്‍റർ ചെയർമാൻ എന്നീ നിലയിൽ നടത്തുന്ന ജീവകാരുണ്യ പ്രവർത്തനങ്ങളുമാണ് 25001 രൂപയും പ്രശസ്തി പത്രവും അടങ്ങുന്ന അവാർഡിന് ഇ.റ്റി. മുഹമ്മദ് ബഷീർ എം.പിയെ അർഹനാക്കിയത്.\nതമിഴ്നാട് രാമനാഥപുരം എം.പി. നവാസ്ഖനി, യൂത്ത് ലീഗ് നാഷണൽ ജെനറൽ സെക്രട്ടറി സി.കെ.സുബൈർ , യൂത്ത് ലീഗ് കോഴിക്കോട് ജില്ലാ പ്രസിഡന്‍റ് സാജിദ് നടുവണ്ണൂർ, കഐംസിസി നേതാക്കളായ നാഷണൽ കമ്മറ്റി ഓഡിറ്റർ യൂ.എ. റഹീം, ഈസ്റ്റേണ് പ്രൊവിൻസ് ജനറൽ സെക്രട്ടറി ആലിക്കുട്ടി ഒളവട്ടൂർ, ഓർഗനൈസിംഗ് സെക്രട്ടറി മാമുനിസാർ, ദമാം സെൻട്രൽ കമ്മറ്റി പ്രസിഡന്‍റ് അസീസ് വയനാട്, ജനറൽസെക്രട്ടറി റഹുമാൻ കാര്യാട്ട്, കോഴിക്കോട് ജില്ലാപ്രസിഡന്‍റ് പി.ഹബീബ് , ജനറൽസെക്രട്ടറി മഹ്മൂദ് പുക്കാട്ട്, ട്രഷറർ ഫൈസൽ കൊടുമ, ആലപ്പുഴ ജില്ലാ കമ്മറ്റി പ്രസിഡന്‍റ് എ.ആർ. സലാം ജനറൽസെക്രട്ടറി റാഷിദ് പുത്തൻപുരക്കൽ, ട്രഷറർ അജി ശാഹുൽ, ഓർഗനൈസിംഗ് സെക്രട്ടറി മാലിക്ക് കാക്കാഴം തുടങ്ങിയവർ വേദിയിൽ സന്നിഹിതരായിരുന്നു.


motor vehicle department – Malayalam today news\nHome»Posts tagged with»motor vehicle department\nഅനിശ്ചിതകാല പണിമുടക്കു പ്രഖ്യാപിച്ച് സ്വകാര്യ ബസ് ജീവനക്കാര്\nBy Mtoday on January 13, 2018 announcement, Kerala, Latest News\nതിരൂര്: അനിശ്ചിതകാല പണിമുടക്കു പ്രഖ്യാപിച്ച് സ്വകാര്യ ബസ് ജീവനക്കാര്. വാതില് അടക്കാതെ സര്‍വീസ് നടത്തിയ ബസിലെ ജീവനക്കാരെ പൊലീസ് കസ്റ്റഡിയിലെടുത്തതില് പ്രതിഷേധിച്ച് തിരൂര് താലൂക്കിലെ സ്വകാര്യ ബസ് ജീവനക്കാരാണ് അനിശ്ചിതകാല പണിമുടക്കു പ്രഖ്യാപിച്ചത്. അതേസമയം ഇന്നലെ സൂചന പണി മുടക്ക് നടത്തിയിട്ടും പൊലീസും മോട്ടോര് വാഹന വകുപ്പുദ്ധ്യോഗസ്ഥരും വിഷയത്തില് ഇടപെടാത്തിനെ തുടര്‍ന്നാണ് അനിശ്ചിതകാലത്തേക്ക് പണിമുടക്ക് നടത്താന് ബസ് ജീവനക്കാര് തീരുമാനിച്ചത്.\nവാഹന പരിശോധന ഷെഡ് ഉദ്ഘാടനം ചെയ്തു\nBy Mtoday on November 10, 2017 announcement, Information, Kasaragod, Latest News\nകാഞ്ഞങ്ങാട്: കാഞ്ഞങ്ങാട് റോട്ടറിയുടെ നേതൃത്വത്തില് ഗുരുവനത്ത് മോട്ടോര് വൈക്കിള് ഡിപ്പാര്‍ട്ട്‌മെന്റിന് നല്‍കിയ വാഹന പരിശോധന ഷെഡിന്റെ ഉദ്ഘാടനം ഡിസ്ട്രിക്ട് ഗവര്‍ണ്ണര് പി.എം.ശിവശങ്കരന് നര്‍വ്വഹിച്ചു. ആര്.ടി.ഒ ബാബുജോണ് അധ്യക്ഷനായി. പ്രസിഡണ്ട് കെ.രാജേഷ് കാമ്മത്ത്, ജോയന്റ് ആര്.ടി.ഒ.ഷീബ, എം.എസ്.പ്രദീപ്, കെ.ഭരതന്,(എം.വി.ഐ) പ്രഭാകരന് വാഴുന്നോറടി, വി.പ്രജിത്ത്(എം.വി.ഐ.) രഞജിത്ത് സി.നായര്, കെ.കെ.സെവിച്ചന്, എം.വിജയന് (എം.വി.ഐ.) എന്നിവര് സംസാരിച്ചു.\nവിദ്യാര്‍ത്ഥികള്‍ക്ക് സ്വകാര്യ ബസ്സുകളില് യാത്രാ ഇളവിന് തീരുമാനമായി\nBy Mtoday on June 7, 2017 Kasaragod, Latest News\nകാസര്‍കോട്: പാരലല്, സെല്‍ഫ് ഫിനാന്‍സിംഗ് മറ്റ് അംഗീകൃത സ്വകാര്യ സ്ഥാപനങ്ങള് എന്നിവ ഒഴികെയുളള സര്‍ക്കാര്, എയ്ഡഡ്, പ്രൊഫഷണല് വിദ്യാഭ്യാസ സ്ഥാപനങ്ങളിലെ വിദ്യാര്‍ത്ഥികള്‍ക്ക് അതത് സ്ഥാപന മേധാവികള് അനുവദിക്കുന്ന തിരിച്ചറിയല് കാര്‍ഡോ ബസ് പാസ്സോ ഉപയോഗിച്ച് സ്വകാര്യബസ്സുകളില് യാത്ര ചെയ്യുന്നതിന് അനുവദിക്കാന് ജില്ലാകളക്ടറുടെ ചേമ്പറില് ചേര്‍ന്ന സ്റ്റുഡന്റ്‌സ് ട്രാവല് ഫെസിലിറ്റി കമ്മിറ്റിയുടെ ജില്ലാതല യോഗം തീരുമാനിച്ചു. പാരലല്, സെല്‍ഫ് ഫിനാന്‍സിംഗ്, മറ്റ് അംഗീകൃത സ്വകാര്യ സ്ഥാപനങ്ങള് എന്നിവയിലെ വിദ്യാര്‍ത്ഥികള് ആര് ടി ഒ ഒപ്പിട്ട പാസ് ഉപയോഗിച്ച് യാത്ര […]\nവാഹന നികുതി ഇനി ഓണ്‍ലൈനിലൂടെ\nBy Mtoday on May 10, 2017 Auto, Business, Information, Kerala\nതിരുവനന്തപുരം: വാഹന നികുതി ഇനി ഓണ്‍ലൈനിലൂടെ അടയ്ക്കാം. ഇന്ന് മുതല് ഈ സൗകര്യം നിലവില് വരും. പുതിയ വാഹനങ്ങളുടെ നികുതി മാത്രമായിരുന്നു ഇതുവരെ ഓണ്‍ലൈനിലൂടെ നികുതി സ്വീകരിച്ചിരുന്നത്. എന്നാല് ഇന്ന് മുതല് പഴയ വാഹനങ്ങളുടെയും നികുതി ഓണ്‍ലൈനിലൂടെ അടയ്ക്കാന് സാധിക്കും. ഇന്റര്‍നെറ്റ് സൗകര്യം ഇല്ലാത്തവര്‍ക്ക് അക്ഷയ സെന്ററുകളിലൂടെയും, ഇ-സേവന കേന്ദ്രങ്ങള് വഴിയും നികുതി അടക്കാം. മോട്ടോര് വാഹന വകുപ്പിന്റെ വെബ്‌സൈറ്റില് ലോഗ് ചെയ്ത ഇന്‍ഷ്വറന്‍സ് പോളിസി സര്‍ട്ടിഫിക്കറ്റും വാഹന തൊഴിലാളിക്കള്‍ക്കുള്ള ക്ഷേമനിധിയുടെ വിഹിതം അടച്ചതിന്റെ രസീതും സ്‌കാന് […]


കുട്ടികള് കൂട്ടം തെറ്റിപ്പോയി; ഒടുവിൽ സുരക്ഷിത കരങ്ങളിലേക്ക്; നൊമ്പര കാഴ്ചകൾ | Kerala | Kerala News | News from Kerala | Manorama News\nകുട്ടികള് കൂട്ടം തെറ്റിപ്പോയി; ഒടുവിൽ സുരക്ഷിത കരങ്ങളിലേക്ക്; നൊമ്പര കാഴ്ചകൾ\nസ്വന്തം ലേഖകൻ August 08, 2020 01:48 PM IST\nകുട്ടികള് ഉള്‍പ്പടെയുള്ളവര് കൂട്ടം തെറ്റി പോയതും ഉറ്റവരെ തിരഞ്ഞുപിടിക്കാന് നടത്തിയ ശ്രമങ്ങളുമെല്ലാം രക്ഷാപ്രവര്‍ത്തനത്തിനിടെ നൊമ്പരപ്പെടുത്തുന്ന കാഴ്ചകളായി. മൂന്ന് വയസുകാരന് എടപ്പാള് സ്വദേശി മുഹമ്മദ് റിസ്വിന്റെ ഉമ്മയെ കണ്ടെത്താന് എംഎല്‍എ ഉള്‍പ്പടെയുള്ളവര് അര്‍ധരാത്രി നടത്തിയ ശ്രമം വിജയിച്ചതും രക്ഷാപ്രവര്‍ത്തകര്‍ക്ക് ആശ്വാസം പകര്‍ന്നു.\nപരുക്കുകളൊന്നും ഇല്ലാതെ അത്ഭുതകരമായി മുഹമ്മദ് റിസ്വിന് രക്ഷപ്പെട്ടു. ഒപ്പമുണ്ടായിരുന്ന ഉമ്മയെ കാണാതെ അല്‍പനേരം പരിഭ്രമിച്ചെങ്കിലും എംഎല്‍എ മനോരമ ന്യൂസിലൂടെ നടത്തിയ ഇടപെടല് ഫലം കണ്ടു. ബന്ധുക്കള് റിസ്വിനെ തേടി അര്‍ധരാത്രിതന്നെയെത്തി. ദുബായിലുള്ള ഉപ്പ ഷൗക്കത്തിനെ വിഡിയോ കോളില് നേരിട്ട് കണ്ടു.\nഉടുവില് ബന്ധുക്കള്‍ക്കൊപ്പം റിസ്വാന് വീട്ടിലേക്ക് മടങ്ങി. ഉമ്മ നദീറയെ പരുക്കുകളോടെ മഞ്ചേരി മെഡിക്കല് കോളജിലേക്കാണ് രക്ഷാപ്രവര്‍ത്തകര് കൊണ്ടുപോയത്. റിസ്വിനെ എത്തിച്ചതാകട്ടെ കൊണ്ടോട്ടി റിലീഫ് ആശുപത്രിയിലേക്കും.


ഷെവർലെ (ജനറൽ മോട്ടോഴ്‌സ്) പഴയ പ്ലാന്റിൽ കാറുകൾ നിർമ്മിക്കാൻ ചൈനയിലെ ഗ്രേറ്റ് വാൾ മോട്ടോഴ്‌സ് (ഹവാൽ എസ്‌യുവികൾ) | CarDekho.com\nഹോംപുതിയ കാറുകൾവാർത്തഷെവർലെ (ജനറൽ മോട്ടോഴ്‌സ്) പഴയ പ്ലാന്റിൽ കാറുകൾ നിർമ്മിക്കാൻ ചൈനയിലെ ഗ്രേറ്റ് വാൾ മോട്ടോഴ്‌സ് (ഹവാൽ എസ്‌യുവികൾ)\nഷെവർലെ (ജനറൽ മോട്ടോഴ്‌സ്) പഴയ പ്ലാന്റിൽ കാറുകൾ നിർമ്മിക്കാൻ ചൈനയിലെ ഗ്രേറ്റ് വാൾ മോട്ടോഴ്‌സ് (ഹവാൽ എസ്‌യുവികൾ)\npublished on ഫെബ്രുവരി 04, 2020 12:12 pm by dhruv.a വേണ്ടി\nജി‌ഡബ്ല്യുഎം 2021 ൽ എപ്പോഴെങ്കിലും ഇന്ത്യ വിൽ‌പന ആരംഭിക്കുമെന്ന് പ്രതീക്ഷിക്കുന്നു\n2020 ന്റെ രണ്ടാം പകുതിയിൽ ഇത് പ്രവർത്തനക്ഷമമാകാൻ സാധ്യതയുണ്ട്.\n2020 ഓട്ടോ എക്‌സ്‌പോയിൽ ജി‌ഡബ്ല്യുഎം അതിന്റെ ഹവൽ എസ്‌യുവികളും ഇവി ലൈൻ കാറുകളും പ്രദർശിപ്പിക്കും.\nഷെവർലെ പ്ലാന്റ് ബീറ്റ്, ബീറ്റ് ആക്റ്റീവ്, ബീറ്റ് എസെൻഷ്യ സബ് -4 എം സെഡാൻ എന്നിവ കയറ്റുമതി ചെയ്യുകയായിരുന്നു.\nജനറൽ ഷെവർ വാറണ്ടികളെ ബഹുമാനിക്കുന്നതും നിലവിലുള്ള ഷെവർലെ ഉടമകൾക്ക് വിൽപ്പനാനന്തര സേവനങ്ങൾ നൽകുന്നതും തുടരും.\n“ഒരാൾ മറ്റൊരാൾ പോകുമ്പോൾ,” ഈ പൗലോ കോയൽഹോ ഉദ്ധരണി മഹാരാഷ്ട്രയിലെ തലേഗാവിലെ ജനറൽ മോട്ടോഴ്‌സ് ഉൽ‌പാദന കേന്ദ്രത്തിന് ഉചിതമാണെന്ന് തോന്നുന്നു. അടുത്ത വർഷം ഇന്ത്യൻ ഇന്നിംഗ്സ് ആരംഭിക്കാൻ ഒരുങ്ങുന്ന ചൈനീസ് നിർമാതാക്കളായ ഗ്രേറ്റ് വാൾ മോട്ടോഴ്‌സിന് ജിഎം ഈ ഫാക്ടറി വിൽക്കും. അതിനുമുമ്പ്, ഇന്ത്യൻ ഉപഭോക്താക്കളെ അതിന്റെ ബ്രാൻഡുകളും മോഡലുകളും പരിചയപ്പെടുത്തുന്നതിനായി ജിഡബ്ല്യുഎം വരാനിരിക്കുന്ന 2020 ഓട്ടോ എക്‌സ്‌പോയിൽ വിപുലമായ ഒരു കൂട്ടം കാറുകൾ പ്രദർശിപ്പിക്കും.\n2017 ൽ ഇന്ത്യയിൽ നിന്ന് പുറത്തുകടന്നതുമുതൽ കയറ്റുമതിക്ക് വേണ്ടിയുള്ള കാറുകൾ നിർമ്മിക്കാൻ ജി‌എമ്മിന്റെ സൗകര്യം ഉപയോഗിച്ചിരുന്നു. ഗുജറാത്തിലെ ഹാലോളിലെ മറ്റ് സ facility കര്യം എം‌ജി മോട്ടോർ ഇന്ത്യയ്ക്ക് (എസ്‌ഐ‌സി) ഇതിനകം വിറ്റഴിഞ്ഞു, അവിടെ ബ്രിട്ടീഷ് കാർ നിർമാതാവ് ഇപ്പോൾ ഹെക്ടർ ഉത്പാദിപ്പിക്കുന്നു.\nചൈനീസ്, അമേരിക്കൻ വാഹന നിർമാതാക്കൾ ഒരു ടേം ഷീറ്റിൽ ഒപ്പുവെച്ചിട്ടുണ്ടെങ്കിലും ഇന്ത്യൻ അധികാരികളുടെ ആവശ്യമായ നിയന്ത്രണ അംഗീകാരത്തിനായി കാത്തിരിക്കുകയാണ്. അതിനാൽ 2020 ന്റെ രണ്ടാം പകുതിയിൽ ഉത്പാദനം ആരംഭിക്കുമെന്ന് പ്രതീക്ഷിക്കുക.\nഇന്ത്യയ്ക്കുള്ള വിപണി പദ്ധതി വെളിപ്പെടുത്തുന്നതിനു പുറമേ, ഗ്രേറ്റ് വാൾ മോട്ടോർ തങ്ങളുടെ ഹവാൽ ബ്രാൻഡായ എസ്‌യുവികളെയും ഓട്ടോ എക്‌സ്‌പോയിൽ ചില പുതിയ ഇവികൾക്കൊപ്പം പ്രദർശിപ്പിക്കും. ഹവാൽ എച്ച്6(എം‌ജി ഹെക്ടറിനും മഹീന്ദ്ര എക്‌സ്‌യുവി 500 നും എതിരാളികളാകും), ഹവൽ എഫ്7(ജീപ്പ് കോമ്പസ്, ഹ്യുണ്ടായ് ട്യൂസൺ എതിരാളി), ഹവാൽ എച്ച്9എന്നിവ ഉൾപ്പെടെ കുറഞ്ഞത് 10 മോഡലുകൾ ജി‌ഡബ്ല്യുഎം പ്രദർശിപ്പിക്കുമെന്ന് പ്രതീക്ഷിക്കുന്നു. ടൊയോട്ട ഫോർച്യൂണർ, ഫോർഡ് എൻ‌ഡോവർ എന്നിവ പോലുള്ള പൂർണ്ണ വലുപ്പത്തിലുള്ള എസ്‌യുവികൾ.\nഎക്‌സ്‌പോയിൽ ചൈനീസ് കാർ നിർമാതാവ് ലോകത്തെ ഏറ്റവും താങ്ങാനാവുന്ന ഇലക്ട്രിക് കാറായ ഓറ ആർ 1 ഇവിക്ക് ഇന്ത്യയുടെ അരങ്ങേറ്റം കുറിക്കും. അതിന്റെ പ്രതീക്ഷിച്ച വിലകളും ജി‌ഡബ്ല്യുഎമ്മിൽ നിന്ന് ഞങ്ങൾ പ്രതീക്ഷിക്കുന്നതെല്ലാം അറിയാൻ, ഇവിടെ ക്ലിക്കുചെയ്യുക .\nജനറൽ മോട്ടോഴ്‌സിനെ സംബന്ധിച്ചിടത്തോളം, 2017 ൽ ഇന്ത്യൻ വിൽപ്പന പ്രവർത്തനം ഉപേക്ഷിച്ചിരുന്നുവെങ്കിലും തലേഗാവ് പ്ലാന്റുകളിൽ നിന്ന് ചില ലാറ്റിൻ അമേരിക്കൻ രാജ്യങ്ങളിലേക്ക് കാറുകൾ കയറ്റുമതി ചെയ്യുന്നത് തുടരുകയാണ്. വാറണ്ടികളെ ബഹുമാനിക്കുന്നതും വിൽപ്പനാനന്തര സേവനവും ആവശ്യാനുസരണം ഭാഗങ്ങളും നൽകുന്നത് തുടരുമെന്ന് ജിഎം customers ദ്യോഗികമായി ഉപയോക്താക്കൾക്ക് ഉറപ്പ് നൽകി.\nWrite your Comment ഓൺ ഹവൽ എച്ച്6


ടെസ്റ്റ് ക്രിക്കറ്റില് ബുംറയ്ക്ക് ചരിത്ര നേട്ടം, കപില്‍ദേവിനെ മറികടന്നു | Jasprit Bumrah breaks legendary Kapil Dev's long-standing record with 100th Test wicket for India\nSep 6, 2021, 07:50 PM IST\n65-ാം ഓവറില് ഇംഗ്ലീഷ് ബാറ്റ്‌സ്മാന് ഒലി പോപ്പിനെ പുറത്താക്കിയാണ് ബുംറ റെക്കോഡ് സ്വന്തമാക്കിയത്\nജസ്പ്രീത് ബുംറ | Photo: ANI\nലണ്ടന്: ഇംഗ്ലണ്ടിനെതിരായ നാലാം ടെസ്റ്റിനിടെ ചരിത്ര നേട്ടം സ്വന്തമാക്കി ഇന്ത്യന് പേസ് ബൗളര് ജസ്പ്രീത് ബുംറ. ഇന്ത്യയ്ക്ക് വേണ്ടി ടെസ്റ്റ് ക്രിക്കറ്റില് അതിവേഗത്തില് 100 വിക്കറ്റ് വീഴ്ത്തുന്ന പേസ് ബൗളര് എന്ന റെക്കോഡാണ് താരം സ്വന്തം പേരില് എഴുതിച്ചേര്‍ത്തത്.\n100 വിക്കറ്റുകള് വീഴ്ത്താന് ബുംറയ്ക്ക് വെറും 24 ടെസ്റ്റുകള് മാത്രമേ വേണ്ടി വന്നുള്ളൂ. ഇതോടെ കപില്‍ദേവിന്റെ പേരിലുള്ള ദീര്‍ഘകാല റെക്കോഡ് പഴങ്കഥയായി. 25 ടെസ്റ്റുകളില് നിന്നാണ് കപില് ദേവ് 100 വിക്കറ്റ് വീഴ്ത്തിയത്.\nനാലാം ടെസ്റ്റിന്റെ അഞ്ചാം ദിനം 65-ാം ഓവറില് ഇംഗ്ലീഷ് ബാറ്റ്‌സ്മാന് ഒലി പോപ്പിനെ പുറത്താക്കിയാണ് ബുംറ റെക്കോഡ് സ്വന്തമാക്കിയത്. ഇതോടൊപ്പം മറ്റൊരു റെക്കോഡും താരം സ്വന്തമാക്കി. മികച്ച ശരാശരിയില് 100 വിക്കറ്റ് നേട്ടം കൈവരിക്കുന്ന ഇന്ത്യന് ബൗളര് എന്ന നേട്ടമാണ് ബുംറ സ്വന്തം പേരില് കുറിച്ചത്. 22.45 ആണ് ബുംറയുടെ ബൗളിങ് ശരാശരി.\nസ്പിന്നര് രവിചന്ദ്ര അശ്വിനാണ് അതിവേഗത്തില് ഇന്ത്യയ്ക്ക് വേണ്ടി ടെസ്റ്റില് 100 വിക്കറ്റ് വീഴ്ത്തിയ താരം. വെറും 18 ടെസ്റ്റുകളില് നിന്നാണ് താരം ഈ നേട്ടം സ്വന്തമാക്കിയത്. 16 ടെസ്റ്റുകളില് നിന്നും 100 വിക്കറ്റ് നേടിയ ഇംഗ്ലണ്ടിന്റെ ജോര്‍ജ് ലോമാനിന്റെ പേരിലാണ് ലോകറെക്കോഡ്.\nContent Highlights: Jasprit Bumrah breaks legendary Kapil Dev's long-standing record with 100th Test wicket for India


കൊവിഡ് നിരീക്ഷണത്തിലായതിനാല് നേമത്തെ പ്രചാരണം റദ്ദാക്കി പ്രിയങ്ക ഗാന്ധി. | Malayali Manasu\nHome Kerala കൊവിഡ് നിരീക്ഷണത്തിലായതിനാല് നേമത്തെ പ്രചാരണം റദ്ദാക്കി പ്രിയങ്ക ഗാന്ധി.\nകൊവിഡ് നിരീക്ഷണത്തിലായതിനാല് നേമത്തെ പ്രചാരണം റദ്ദാക്കി പ്രിയങ്ക ഗാന്ധി.\nകൊവിഡ് രോഗിയുമായി സമ്പര്‍ക്കത്തില് വന്ന പശ്ചാത്തലത്തിലാണ് പ്രിയങ്ക തെരഞ്ഞെടുപ്പ് പ്രചാരണ പരിപാടികള് റദ്ദാക്കിയത്.\nകൊവിഡ് പരിശോധനാ ഫലം നെഗറ്റീവാണെങ്കിലും ഡോക്ടര്‍മാരുടെ നിര്‍ദ്ദേശപ്രകാരമാണ് പ്രിയങ്ക നിരീക്ഷണത്തില് പോയത്.\nഇന്ന് അസമിലേക്ക് പോകാനിരുന്നതാണ് പ്രിയങ്ക.\nനാളെ തമിഴ്നാട്ടില് വന്ന് അതിനുശേഷം കേരളത്തിലേക്ക് വരാനായിരുന്നു പദ്ധതി.\nപ്രചാരണം അവസാനിക്കുന്ന ദിവസം നേമം കഴക്കൂട്ടം എന്നീ മണ്ഡലങ്ങളില് പ്രചാരണം നടത്താനായിരുന്നു പ്രിങ്കയുടെ തീരുമാനം.\nഎന്നാല് നിലവിലെ സാഹചര്യത്തില് പ്രിയങ്ക ഗാന്ധിയുടെ രണ്ട് മൂന്ന് ദിവസത്തെ എല്ലാ പ്രചാരണ പരിപാടികളും നിര്‍ത്തിവെക്കാനാണ് തീരുമാനം\nPrevious articleകാൽവരിക്കുന്നിലൊരിടയഗീതം (കവിത)\nNext articleബോട്ടില് വോട്ട് തേടിതിരുവഞ്ചൂരിന്റെ പര്യടനം


May 2021 - 8:05 pm IST\nPublished:21 March 2021\nപാക് പത്രമായ ഡോണാണു വിദേശികളായ സ്ത്രീകളെ സൗദി പൗരന്മാർ വിവാഹം ചെയ്യുന്നതിനു സൗദി അറേബ്യൻ ഭരണകൂടം നിയന്ത്രണമേർപ്പെടുത്തിയെന്നും പാക്കിസ്ഥാനിൽ നിന്നുള്ളവർക്കു വിലക്കേർപ്പെടുത്തിയെന്നും റിപ്പോർട്ട് ചെയ്തത്.\nറിയാദ്: പാക്കിസ്ഥാൻ, ബംഗ്ലാദേശ്, ചാഡ്, മ്യാൻമർ എന്നീ രാജ്യങ്ങളിൽ നിന്നുള്ള സ്ത്രീകളെ വിവാഹം ചെയ്യുന്നതിനു സൗദി അറേബ്യയിൽ വിലക്ക്. പാക് പത്രമായ ഡോണാണു വിദേശികളായ സ്ത്രീകളെ സൗദി പൗരന്മാർ വിവാഹം ചെയ്യുന്നതിനു സൗദി അറേബ്യൻ ഭരണകൂടം നിയന്ത്രണമേർപ്പെടുത്തിയെന്നും പാക്കിസ്ഥാനിൽ നിന്നുള്ളവർക്കു വിലക്കേർപ്പെടുത്തിയെന്നും റിപ്പോർട്ട് ചെയ്തത്. മക്ക പൊലീസ് ഡയറക്റ്റർ മേജർ ജനറൽ അസഫ് അൽ ഖുറേഷിയെ ഉദ്ധരിച്ചാണു റിപ്പോർട്ട്.\nവിദേശ വനിതയെ വിവാഹം ചെയ്യാൻ സർക്കാരിന്‍റെ പ്രത്യേക അനുമതി വാങ്ങണമെന്നാണു പുതിയ ചട്ടം. വിവാഹമോചിതരായ പുരുഷന്മാർക്ക് വീണ്ടും വിവാഹിതനാകാൻ നിശ്ചിത സമയപരിധിക്കു ശേഷം മാത്രമേ അപേക്ഷ നൽകാനാകൂ. അപേക്ഷിക്കുന്നയാൾക്ക് 25 വയസ് പൂർത്തിയായിരിക്കണം. ലോക്കൽ, ജില്ലാ മേയർ ഒപ്പുവച്ച തിരിച്ചറിയൽ രേഖകൾ സഹിതമായിരിക്കണം അപേക്ഷിക്കാനെന്നും ഉത്തരവിൽ പറയുന്നു.\nഅപേക്ഷകൻ വിവാഹിതനാണെങ്കിൽ ഭാര്യയ്ക്ക് ശാരീരിക ന്യൂനതയോ മാരക രോഗമോ വന്ധ്യതയോ ഉണ്ടെങ്കിൽ മാത്രമേ മറ്റൊരു വിവാഹം അനുവദിക്കൂ. ഇതിന് ആധാരമായ രേഖകൾ ഹാജരാക്കണമെന്നും ഉത്തരവിൽ പറയുന്നു.